ഇന്ത്യ കണ്ട ഏറ്റവും വലിയ തട്ടിപ്പ്; നീക്കം തൊഴിലാളികളെ തകർക്കാൻ- എസ് രാമചന്ദ്രൻപിള്ള എഴുതുന്നു – Kairali News | Kairali News Live l Latest Malayalam News\nപ്രധാനമന്ത്രി നരേന്ദ്ര മോഡി പ്രഖ്യാപിച്ച ഇരുപത് ലക്ഷം കോടി രൂപയുടെ സാമ്പത്തിക ഉത്തേജന പദ്ധതി ഇന്ത്യാ രാജ്യം കണ്ട ഏറ്റവും വലിയ തട്ടിപ്പാണ്. രാജ്യത്തോടും ജനങ്ങളോടും മോഡിഭരണം ചെയ്ത കൊടുംചതിയാണ്. കോവിഡ്–-19 ന്റെ വ്യാപനവും അത് നിയന്ത്രിക്കാനെടുത്ത ലോക്ക്ഡൗണും കാരണം ഉൽപ്പന്നങ്ങളുടെയും സേവനങ്ങളുടെയും ഉൽപ്പാദനം ഏതാണ്ട് പൂ‍ർണമായും നിർത്തിവയ്‌ക്കേണ്ടി വന്നു.\nഇത് സാമ്പത്തികമേഖലയിൽ കടുത്ത ആഘാതം ഏൽപ്പിച്ചു. ഉൽപ്പാദനം പൂ‍ർവസ്ഥിതിയിലെത്താൻ കുറെ കാലമെടുക്കാം. മരുന്നും വാക്സിനും കണ്ടുപിടിക്കാത്തതിനാൽ കോവിഡ്–-19 ന്റെ ഭീഷണി എന്നവസാനിക്കുമെന്ന് നിശ്ചയിക്കാനാകുന്നില്ല. മനുഷ്യ‍ർ കോവിഡ്–-19 നൊപ്പം ജീവിക്കാൻ പരിശീലിക്കുകയാണ്. സാമ്പത്തികമേഖല പൂ‍ർവസ്ഥിതിയിലെത്തുന്നതിന് കാലതാമസമുണ്ടാകും.\nഉൽപ്പന്നങ്ങളുടെയും സേവനങ്ങളുടെയും ലഭ്യതയിൽ വലിയ കുറവുണ്ടാകും. തൊഴിലില്ലായ്മ പെരുകും. വിലക്കയറ്റം ദുഃസഹമാകും. സാമാന്യജനങ്ങളുടെ ജീവിതം ഏറ്റവും പ്രയാസകരമാകും. ഗവൺമെന്റിന്റെ ബോധപൂ‍ർവമായ ഇടപെടലുകൾവഴി സാമ്പത്തികമേഖലയെ ഉത്തേജിപ്പിക്കാൻ കഴിയണം. അതിനുതകുന്ന അടിയന്തര നടപടികളും ഇടക്കാല–-ദീർ‍ഘകാല പദ്ധതികളും തയ്യാറാക്കണം.\nഅവ നിശ്ചയദാർഢ്യത്തോടെ നടപ്പാക്കിയാൽ മാത്രമേ രാജ്യം അഭിമുഖീകരിക്കുന്ന പ്രയാസകരമായ സാഹചര്യങ്ങളിൽനിന്ന് കരകയറാൻ കഴിയൂ. പ്രധാനമന്ത്രി പ്രഖ്യാപിച്ചതും ധനമന്ത്രി വിശദീകരിച്ചതുമായ ഉത്തേജക പദ്ധതികൾ ജനങ്ങളും സമ്പദ്‌വ്യവസ്ഥയും അഭിമുഖീകരിക്കുന്ന പ്രയാസങ്ങൾ മറികടക്കുന്നതിന് ഒട്ടും ഉപകാരപ്രദമല്ല. സ്ഥിതിഗതികളെ കൂടുതൽ വിഷമകരമാക്കാൻ മാത്രമാണ് വഴിയൊരുക്കുക. വെറും പ്രഖ്യാപനങ്ങളിലൂടെ ജനങ്ങളെ തെറ്റിദ്ധരിപ്പിക്കുകയാണ്.\nകോവിഡ്‐19ന്റെ വ്യാപനവും അത് നിയന്ത്രിക്കാനെടുത്ത നടപടികളും തുടർന്ന് മോഡിഭരണം പ്രഖ്യാപിച്ച സാമ്പത്തിക ഉത്തേക പദ്ധതികളും വഴി ഇന്ത്യൻ‐ വിദേശ സ്വകാര്യ കോർപറേറ്റുകളുടെ ആഗ്രഹങ്ങളെല്ലാം സഫലമായി. അവരാവശ്യപ്പെട്ട എല്ലാ സാമ്പത്തികനയങ്ങളും നടപ്പാക്കുമെന്ന് പ്രഖ്യാപിച്ചുകഴിഞ്ഞു. കുറെ ദശകങ്ങളായി കോർപറേറ്റുകൾ ഉന്നയിച്ചുവന്ന ഒരാവശ്യവും നിറവേറ്റപ്പെടാതെ അവശേഷിക്കുന്നില്ല. ഇന്ത്യയുടെ പ്രകൃതിവിഭവങ്ങളും മനുഷ്യസമ്പത്തും അവർക്ക് അടിയറവച്ചു.\nഅവരുടെ സർവാധികാരത്തിനുമേൽ ഒരു നിയന്ത്രണങ്ങളുമുണ്ടായില്ല. ജനങ്ങളെ അവർക്ക് യഥേഷ്ടം ചൂഷണംചെയ്യാം. സ്വകാര്യവൽക്കരിക്കാത്ത മേഖലകളൊന്നും അവശേഷിക്കുന്നില്ല. ഒരുപക്ഷേ, കോവിഡ്‐19 മാത്രം അതിന് അപവാദമാകാം. കമ്പോളം പൂർണമായി സ്വതന്ത്രമാണ്. ഇതിന്റെയെല്ലാം ഫലമായി വരുമാന നഷ്ടവും വിലക്കയറ്റവും തൊഴിലില്ലായ്‌മയും ജനജീവിതത്തിന്റെ സർവസാധാരണമായ സ്വഭാവമായി മാറും. പാവപ്പെട്ടവർ കൂടുതൽ ദുരിതമനുഭവിക്കേണ്ടിവരും. എല്ലാം മഹാസമ്പന്നന്മാർക്ക് മാത്രമാണെന്നതാകും നാടിന്റെ രീതി. കോവിഡ്‐19ന്റെ വ്യാപനം കോർപറേറ്റുകൾക്ക് സ്വർണഖനിയായി മാറി.\nജനങ്ങളുടെ വരുമാനം കവരുന്ന പദ്ധതികൾ\nഉൽപ്പന്നങ്ങളുടെയും സേവനങ്ങളുടെയും ഉപഭോഗവും ചോദനവും വർധിച്ചാൽ മാത്രമേ ഉത്തേജിപ്പിക്കപ്പെടുന്ന ഉൽപ്പാദനമേഖലകൾക്ക് നിലനിൽക്കാൻ കഴിയൂ. അതിനുപകരിക്കുന്ന യാതൊരു പദ്ധതിയും പ്രഖ്യാപിച്ചിട്ടില്ല. പ്രഖ്യാപിക്കപ്പെട്ട പദ്ധതികളെല്ലാം ജനങ്ങളുടെ വരുമാനം കവർന്നെടുക്കാൻ അവസരം നൽകുന്നവയാണ്. ധനം ജനങ്ങളുടെ കൈകളിൽ എത്തിയാൽ മാത്രമേ ഉപഭോഗവും ചോദനവും വളരൂ.\nസാമ്പത്തിക വളർച്ചയെയും സ്വാശ്രയത്തെയും പറ്റിയുള്ള മോഡിഭരണത്തിന്റെ പ്രഖ്യാപനങ്ങൾ വെറും വാചകക്കസർത്തുകൾ മാത്രമാണ്. അവയെല്ലാം ജനങ്ങളെ കബളിപ്പിക്കാൻ ഉപയോഗിക്കുകയാണ്. കേന്ദ്രം പ്രഖ്യാപിച്ച എല്ലാ പദ്ധതികളെയും പറ്റിയുള്ള വിലയിരുത്തൽ ഒരു ലേഖനത്തിന്റെ പരിധിക്കുള്ളിൽമാത്രം ഒതുക്കിനിർത്താനാകില്ല. ചില പ്രധാനപ്പെട്ട മേഖലകളെപ്പറ്റി നടത്തിയ പ്രഖ്യാപനങ്ങൾ മാത്രമാണ് പരിശോധിക്കാൻ ശ്രമിക്കുന്നത്.\nകാർഷികമേഖലയെപ്പറ്റി നടത്തിയ പ്രഖ്യാപനങ്ങളെല്ലാം കൃഷിക്കാരുടെയും കർഷകത്തൊഴിലാളികളുടെയും താൽപ്പര്യങ്ങളെ അപകടപ്പെടുത്തുന്നവയാണ്. അവർ ഉയർത്തിയ ഒരാവശ്യവും അംഗീകരിക്കാൻ തയ്യാറായില്ല. കാർഷികമേഖലയെ കോർപറേറ്റുകൾക്ക് തീറുകൊടുത്തിരിക്കുകയാണ്. അവശ്യവസ്‌തു നിയമഭേദഗതിയും കാർഷികോൽപ്പന്ന വിപണന നിയമഭേദഗതിയും കരാർകൃഷി നടപ്പാക്കുന്നതിനുള്ള പുതിയ നിയമവും കാർഷികമേഖലയെ ആകെ കുത്തകകളെ ഏൽപ്പിക്കാൻ ഉദ്ദേശിച്ചുകൊണ്ടുള്ളവയാണ്.\nകാർഷിക ഉൽപ്പന്നങ്ങൾക്ക് അഖിലേന്ത്യാടിസ്ഥാനത്തിലുള്ള പൊതുകമ്പോളവും ഇ‐കോമേഴ്‌സ് പദ്ധതിയും കോർപറേറ്റ്‌വൽക്കരണത്തിന്റെ വേഗത വർധിപ്പിക്കും. പ്രഖ്യാപിച്ചിട്ടുള്ള പദ്ധതികൾ കൃഷിക്കാരുടെ ഉൽപ്പന്നങ്ങൾ ചൂഷണം ചെയ്യുന്നതിന് വൻകിടക്കാർക്കും കരിഞ്ചന്തക്കാർക്കും പുതിയ അവസരങ്ങൾ നൽകും. അഖിലേന്ത്യാ കമ്പോളം വികസിക്കുന്നതോടെ അഖിലേന്ത്യാടിസ്ഥാനത്തിൽത്തന്നെ കൃത്രിമക്ഷാമം സൃഷ്ടിക്കാൻ കഴിയും. അതുവഴി ഉപഭോക്താക്കളെ ചൂഷണം ചെയ്യാൻ പൂഴ്‌ത്തിവയ്‌പുകാർക്ക് അവസരം ലഭിക്കും.\nകർഷകജനവിഭാഗങ്ങളും കൃഷിയും മുതലാളിത്ത വിപണിയുടെയും കുത്തകകളുടെയും കരിഞ്ചന്ത കച്ചവടക്കാരുടെയും ഇരകളായി മാറും. കാർഷികമേഖലയിലെ പ്രതിസന്ധി മൂർച്ഛിക്കും. കർഷക ജനവിഭാഗങ്ങൾക്ക് ഏറ്റവും ദ്രോഹപരമായ നടപടികളാണ് കേന്ദ്രം സ്വീകരിക്കുന്നത്.\nകൃഷിയും പ്രകൃതിയും വേർതിരിക്കാനാകാത്തവിധം പരസ്‌പരം ബന്ധപ്പെട്ടതാണ്. കോവിഡ്‐19 വരുത്തിയ സാമ്പത്തിക വൈഷമ്യങ്ങളുടെ പേരിൽ പ്രകൃതിസംരക്ഷണത്തിനും സാധാരണ മനുഷ്യന്റെ ജീവസന്ധാരണത്തിനും അതീവപ്രാധാന്യമുള്ള പാരിസ്ഥിതിക നിയമങ്ങൾ റദ്ദാക്കാൻ കേന്ദ്രഗവൺമെന്റ് അതിവേഗം നീങ്ങിക്കൊണ്ടിരിക്കുകയാണ്.\nപ്രകൃതിയെയും പരിസ്ഥിതിയെയും അപകടത്തിലാക്കുന്ന കേന്ദ്ര പരിസ്ഥിതി‐വനം‐കാലാവസ്ഥാ മന്ത്രാലയം പുറത്തിറക്കിയ കരട് വിജ്ഞാപനം പ്രാബല്യത്തിൽ വരുത്തുമെന്ന് പ്രഖ്യാപിച്ചിരിക്കുകയാണ്. ഇപ്രകാരമുണ്ടായാൽ നിലവിലുള്ള പരിസ്ഥിതിനിയമം ഫലത്തിൽ ഇല്ലാതാകും. പ്രകൃതിയുടെമേൽ സ്വകാര്യ കോർപറേറ്റുകൾ നടത്തുന്ന ചൂഷണം വർധിക്കും. പ്രകൃതിയെയും പരിസ്ഥിതിയെയും ആശ്രയിച്ച് ജീവിതം നയിക്കുന്ന കോടിക്കണക്കിന് ജനങ്ങളുടെ ജീവിതം അപകടത്തിലാകും.\nനിയന്ത്രണമില്ലാത്ത പരിസ്ഥിതിയുടെ മേലുള്ള ഇടപെടലുകൾ കാലാവസ്ഥയിലും ഭൂപ്രകൃതിയിലും ദോഷകരമാകും. വെള്ളപ്പൊക്കവും വരൾച്ചയും മഹാവൃഷ്ടിയും മണ്ണിടിച്ചിലും നദികൾ വറ്റിവരളുന്നതുമെല്ലാം സർവസാധാരണമാകും. ഇന്നത്തെയും വരുംകാല തലമുറകളുടെയും ജീവിതം ദുഷ്‌കരമാകും. കോർപറേറ്റുകളുടെ ദാസന്മാരായ കേന്ദ്രഭരണത്തിന് ജനങ്ങളുടെ താൽപ്പര്യങ്ങൾ സംരക്ഷിക്കാനാകില്ല.\nപ്രകൃതിസമ്പത്താകെ കൈയടക്കാൻ കോർപറേറ്റുകൾക്ക് അനുവാദം നൽകിയിരിക്കുകയാണ്. ഇതിനുപകരിക്കുന്ന ഒട്ടനവധി പദ്ധതികൾ ഉത്തേജക പാക്കേജിന്റെ ഭാഗമായി ധനമന്ത്രി പ്രഖ്യാപിക്കുകയുണ്ടായി. ഖനികളും പെട്രോളിയം ഉൽപ്പന്നങ്ങളും വൈദ്യുതിയുമെല്ലാം അതിവേഗത്തിൽ സ്വകാര്യവൽക്കരിക്കുകയാണ്. കൽക്കരിഖനി മേഖലയിൽ സർക്കാരിനുണ്ടായിരുന്ന എല്ലാ നിയന്ത്രണങ്ങളും എടുത്തുകളഞ്ഞു. പണം മുടക്കാൻ തയ്യാറുള്ള ആർക്കും ഖനികൾ ഏറ്റെടുക്കാം.\nസ്വന്തം വ്യാവസായികാവശ്യത്തിന് മാത്രമേ കൽക്കരി ഖനികൾ വാങ്ങാനാകൂ എന്ന വ്യവസ്ഥയും ഉപേക്ഷിച്ചു. കൽക്കരി രാജ്യത്തിലെ വളരെ പ്രധാനപ്പെട്ട ഒരു ഊർജസ്രോതസ്സാണ്. അതിന്റെ നിയന്ത്രണം കുത്തകകൾക്ക് കൈമാറുകയാണ്. ഇന്ത്യയുടെ സമ്പദ്‌വ്യവസ്ഥയിൽ വളരെ ദോഷകരമായ പ്രത്യാഘാതങ്ങൾ ഇതുണ്ടാക്കും. അഴിമതി നടത്താനുള്ള സുവർണാവസരവും നേടാനാകും.\nസ്വകാര്യമേഖലയ്‌ക്ക് ആണവോർജമേഖലയിൽ കടന്നുവരാനും അവസരം നൽകിയിരിക്കുന്നു. പെട്രോളിയം ഉൽപ്പന്നങ്ങൾ, കൽക്കരി, വൈദ്യുതി, ആണവോർജം തുടങ്ങിയ എല്ലാ ഊർജസ്രോതസ്സുകളും കോർപറേറ്റുകളുടെ നിയന്ത്രണത്തിലാകുകയാണ്. യഥാർഥത്തിൽ ജനങ്ങളുടെ താൽപ്പര്യങ്ങളുടെ മേലെയാണ് കോവിഡ്–-19 എന്ന മഹാമാരി ബാധിച്ചത്. തുണച്ചത് കോർപറേറ്റുകളെയും.\nപ്രതിരോധ ഉപകരണ നിർമാണമേഖലയിലെ വിദേശനിക്ഷേപം നിലവിലുള്ള 49 ശതമാനത്തിൽനിന്ന് 74 ശതമാനമായി ഉയർത്തിയിരിക്കുന്നു. സർക്കാർ ഉടമസ്ഥതയിലുള്ള പ്രതിരോധ വ്യവസായസ്ഥാപനങ്ങൾ കോർപറേറ്റുകൾക്ക് കൈമാറുമെന്നും പ്രഖ്യാപിച്ചിട്ടുണ്ട്. പ്രതിരോധാവശ്യങ്ങൾക്ക് വേണ്ട ഉൽപ്പന്നങ്ങളുടെ ഉൽപ്പാദനം വിദേശ കോർപറേറ്റുകളുടെയും സ്വദേശി കോർപറേറ്റുകളുടെയും കൈകളിലാകും. തുടർച്ചയായി ഉൽപ്പാദിപ്പിച്ച് ലാഭം വർധിപ്പിക്കാനുള്ള അവരുടെ താൽപ്പര്യങ്ങളാകും ഇന്ത്യയുടെ വിദേശനയം തീരുമാനിക്കുന്നത്.\nബഹിരാകാശ ഗവേഷണരംഗത്തും സ്വകാര്യവൽക്കരണം അനുവദിച്ചുകൊടുത്തിരിക്കുകയാണ്. ഐഎസ്‌ആർഒയുടെ സൗകര്യങ്ങൾ സ്വകാര്യമേഖലയ്‌ക്ക് ഉപയോഗിക്കാൻ അനുവാദം നൽകിയിരിക്കുന്നു. ഉപഗ്രഹ സാങ്കേതികവിദ്യവഴി ലഭിക്കുന്ന വിവരങ്ങൾ സ്വകാര്യസ്വത്തായി മാറും. പ്രതിരോധ ഉപകരണമേഖലയും ബഹിരാകാശമേഖലയും തുറന്നുകൊടുക്കുകവഴി രാജ്യത്തിന്റെ സുരക്ഷതന്നെ കോർപറേറ്റുകളെ ഏൽപ്പിച്ചിരിക്കുകയാണ്.\nനീക്കം തൊഴിലാളികളെ തകർക്കാൻ\nതൊഴിലാളികളുടെ സംഘടിതശക്തിയെ കോർപറേറ്റുകൾ ഏറ്റവും കൂടുതൽ ഭയപ്പെടുന്നു. ചൂഷണം വർധിപ്പിക്കുന്നതിനും ജനങ്ങളുടെമേൽ പുതിയ ഭാരം കെട്ടിയേൽപ്പിക്കുന്നതിനും മുഖ്യതടസ്സമായി അവർ കാണുന്നത് തൊഴിലാളികളുടെ സംഘടനാസ്വാതന്ത്ര്യത്തെയും കഴിഞ്ഞകാലത്ത് നേടിയെടുത്ത തൊഴിലവകാശങ്ങളെയും സംഘടിതമായി നടക്കുന്ന സമരങ്ങളെയുമാണ്.\nതൊഴിലവകാശങ്ങളെ റദ്ദാക്കാനും സംഘടിക്കാനും സമരം ചെയ്യാനുമുള്ള സ്വാതന്ത്ര്യം പരിമിതപ്പെടുത്താനും കഴിയുന്ന നിയമങ്ങൾ പാസാക്കണമെന്ന് കോർപറേറ്റുകൾ നിരന്തരം ആവശ്യപ്പെടുന്ന കാര്യങ്ങളാണ്. കോവിഡ്–-19ന്റെ പശ്ചാത്തലത്തിൽ ഇക്കാര്യങ്ങളാകെ അനുവദിച്ചുകൊടുക്കാൻ കേന്ദ്രഭരണം തയ്യാറായിരിക്കുകയാണ്. സ്വകാര്യ കോർപറേറ്റ് താൽപ്പര്യങ്ങളെ സംരക്ഷിക്കാൻ തൊഴിൽനിയമങ്ങൾ ഭേദഗതി ചെയ്യുന്നു. ബിജെപി ഭരിക്കുന്ന സംസ്ഥാനങ്ങളിൽ തൊഴിൽസമയം വർധിപ്പിച്ചിരിക്കുന്നു.\nധനമന്ത്രി നടത്തിയ പ്രഖ്യാപനങ്ങൾ പലതും സംസ്ഥാനങ്ങളുടെ അധികാരത്തിൽ കടന്നുകയറുന്നവയാണ്. ഭരണഘടനയുടെ ഫെഡറൽ സ്വഭാവത്തെ കടന്നാക്രമിച്ചിരിക്കുകയാണ്. കേന്ദ്രഗവൺമെന്റിന്റെ ജനവിരുദ്ധമായ ഈ സമീപനങ്ങൾക്കെതിരെ ശക്തിയായ ബഹുജനരോഷം ഉയർന്നുവരണം.\nTags: COVID PACKAGEModiNirmala SitaramanS RAMACHANDRAN PILLAsrp


How To, Use, Rail Radar, To, Trace, Train, In, India, ഇന്ത്യന് റെയില്‍വേയുടെ റെയില് റഡാര് ആപ്ലിക്കേഷന് ഉപയോഗിച്ച് എങ്ങനെ ട്രെയിന് ട്രാക്ക് ചെയ്യാം - Malayalam Gizbot\nറെയില് റഡാര് ആപ്ലിക്കേഷന് ഉപയോഗിച്ച് എങ്ങനെ ട്രെയിന് ട്രാക്ക് ചെയ്യാം ?\nനമുക്ക് കയറേണ്ട വണ്ടി ഇപ്പേള് എവിടം വരെ ആയിക്കാണും എന്നറിയാനുള്ള ഒരു സംവിധാനം, ട്രെയിനില് യാത്ര ചെയ്യാറുള്ളവരൊക്കെ പൊതുവായ് ആഗ്രഹിക്കാറുള്ളതാണ്. ഇന്റര്‍നെറ്റ് വഴിയുള്ള പതിവ് ട്രാക്കിംഗ് സംവിധാനത്തിന് ബദല് മാര്‍ഗവുമായി ഇന്ത്യന് റെയില്‍വേ രംഗത്തെത്തിക്കഴിഞ്ഞു. സെന്റര് ഫോര് റെയില്‍വേ ഇന്‍ഫോര്‍മേഷന് സിസ്റ്റംസ് അവതരിപ്പിച്ച റെയില് റഡാര് എന്ന ആപ്ലിക്കേഷന് ഉപയോഗിച്ച് ഇന്ത്യയിലോടുന്ന ട്രെയിനുകളെ തത്സമയം ട്രാക്ക് ചെയ്യാനാകും.\nറെയില്‍വേ മന്ത്രാലയത്തിലെ ഒരു മുതിര്‍ന്ന ഉദ്യോഗസ്ഥനെ ഉദ്ധരിച്ചു കൊണ്ട് എന് ഡി ടി വി നല്‍കിയ റിപ്പോര്‍ട്ട് അനുസരിച്ച്, റെയില്‍വേ ഒരു ദിവസം നിയന്ത്രിയ്ക്കുന്ന 10000 ലധികം ട്രയിനുകളില് 6500-ാളം ട്രാക്ക് ചെയ്യാന് ഇപ്പോള് ഈ ആപ്ലിക്കേഷന് കഴിയും.\nറെയില് റഡാര് എന്നു പറയുന്ന ആപ്ലിക്കേഷന് ഇന്ത്യന് റെയില്‍വേയുടെ പാസഞ്ചര് ട്രെയിനുകളുടെ ഗതാഗതം ട്രാക്ക് ചെയ്യുന്ന ഒരു തത്സമയ ട്രാക്കറാണ്.ഇതില് കാണുന്ന ഇന്ററാക്ടീവ് ഭൂപടം ഉപയോഗിച്ച് ഇന്ത്യയിലെവിടെയും ഓടുന്ന ട്രെയിനുകളുടെ സ്ഥാനം തത്സമയം നിരീക്ഷിയ്ക്കാന് ഇതിലൂടെ സാധ്യമാണ്. സെന്റര് ഫോര് റെയില്‍വേ ഇന്‍ഫോര്‍മേഷന് സിസ്റ്റംസും, റെയില്‍യാത്രി.ഇന് എന്ന വെബ്്‌സൈറ്റും സംയുക്തമായാണ് റെയില് റഡാര് വികസിപ്പിച്ചത്.\nറെയില് റഡാര് ആപ്ലിക്കേഷന് ഉപയോഗിച്ച് എങ്ങനെ നിങ്ങളുടെ ട്രെയിന് ട്രാക്ക് ചെയ്യാം ?\nഇന്ത്യയുടെ രാഷ്ട്രീയ ഭൂപടം പരിചിതമായവര്‍ക്ക്, സൂം ഇന്- സൂം ഔട്ട് ഓപ്ഷനുകള് ഉപയോഗിച്ച് വേണ്ട സ്ഥലം തിരഞ്ഞടുത്ത് ്‌നിരീക്ഷിയ്ക്കാന് സാധിയ്ക്കും. ഭൂപടത്തില് ക്ലിക്ക് ചെയ്ത് ഏത് ദിശയിലേക്ക് വേണമെങ്കിലും നീക്കി നോക്കാന് സാധിയ്ക്കും.\nഅല്ലെങ്കില് റെയില് റഡാറില് സെര്‍ച്ച് ചെയ്യാം.\nട്രെയിന് സ്‌റ്റേഷന്: ഏതെങ്കിലും ഒരു പ്രത്യേക സ്റ്റേഷന് വേണമെങ്കില് ഭൂപടത്തിന് സമീപം സെര്‍ച്ച് ചെയ്യാനുള്ള സംവിധാനമുണ്ട്. ഇങ്ങനെ സെര്‍ച്ച് ചെയ്യുന്ന സ്റ്റേഷന് ഭൂപടത്തില് സൂം ചെയ്യപ്പെടും. തിരഞ്ഞെടുത്ത സ്റ്റേഷന്റെ സമീപമുള്ള ട്രെയിനുകളുടെ വിവരങ്ങളെല്ലാം ദൃശ്യമാകും.\nഓടുന്ന ട്രെയിന് : ട്രെയിന് ടാബിന് താഴെയുള്ള സെര്‍ച്ച് ബോക്‌സില് ട്രെയിന്റെ പേരോ, നമ്പരോ നല്‍കി സെര്‍ച്ച് ചെയ്യുക. വരുന്ന ലിസ്റ്റില് നിന്ന് നിങ്ങളുടെ വണ്ടി സെലക്ട് ചെയ്യുക. ആ ട്രെയിനിന്റെ തത്സമയ സ്ഥാനത്തേയ്ക്ക് ഭൂപടം സൂം ചെയ്യപ്പെടും.\nഹോട്ട് സ്‌പോട്‌സ് : ചില പ്രദേശങ്ങളില് ട്രെയിന് സര്‍വീസിന് എന്തെങ്കിലും തടസ്സമുണ്ടാകാം. ഇത്തരം സ്ഥലങ്ങളെയാണ് ഹോട്ട് സ്‌പോട്‌സ് എന്ന് രേഖപ്പെടുത്തുന്നത്. ഹോട്ട് സ്‌പോട്‌സ് ടാബില് ആക്ടീവ് ഹോട്ട് സ്‌പോട്‌സ് ലിസ്റ്റ്് ചെയ്തിട്ടുണ്ടാകും. ഏതെങ്കിലും സെലക്ട് ചെയ്താല് ആ പ്രദേശം ഭൂപടത്തില് സൂം ചെയ്യപ്പെടും.


നിറങ്ങള്‍ക്ക് ചായം പൂശുമ്പോള്: September 2015\nഎങ്ങു നിന്ന് വന്നുവോ ...\nഎങ്ങോട്ട് പോയതോ ..?\nഒളിപ്പിച്ചു കടത്തിയതോ ..?\nമണ് വീടുണ്ടാക്കുമോ ?\nനമുക്ക് പടുത്തുയർത്താം .\nനീതിക്കായി പോർവിളി കൂട്ടാം ..\nകിളികളുടെ കൊഞ്ചലും അരുവിയുടെ ഓളവും\nRoom in Rome (Habitación en Roma) 103 മിനിട്ടിനുള്ളിൽ തീർത്ത മനോഹരമായ ഒരു ചിത്രം .. കേവലം3പേർ മാത്രമാണ് ഈ ചിത്രത്തിൽ അഭിനയിച്ചിരിക്കുന്നത് ..\n24 മണിക്കൂറിനുള്ളിൽ നടക്കുന്ന പ്രണയവും രതിയും പിരിയലും കൂടിചേരലും അതിനിടക്ക് രണ്ടു പേരുടെയും ജീവിതങ്ങളും ചിത്രം പറയുന്നു. Blue Is the Warmest Colour ക്കാളും മികച്ച തീം ആയി ചിത്രത്തെ കാണാം ... മനോഹരങ്ങളായ കുറച്ചു പാട്ടുകളും ചിത്രത്തിൽ ഉണ്ട് തീർച്ചയായും കണ്ടിരിക്കാം .. 4.75/5\nLabels: LESBIAN, love, sex, ക്ലാസ്സിക്സ്, ലോക സിനിമ, സിനിമ\nഒരു വിപ്ലവമായിരുന്നു മലയാളത്തിലെ ആദ്യ 24/7 വാർത്ത ചാനൽ. പരമ്പരാഗത വാർത്ത സമ്പ്രദായത്തെ പാടെ തച്ചുടച്ച് ഒരു പുതിയ വാർത്ത അനുഭവം മലയാളിക്ക് സമ്മാനിച്ച വാർത്ത ചാനൽ ആയിരുന്നു ഇന്ത്യവിഷൻ. പോരാടുന്ന മലയാളിയുടെ നേർ സാക്ഷ്യമായി ഇന്ത്യവിഷൻ.\nതൂറാൻ നേരം വായിക്കുന്ന പത്രങ്ങൾക്കു എതിരെയുള ധീരമായ വാർത്ത അനുഭവം കൂടിയായിരുന്നു അത് . വാർത്തകൾ തങ്ങളുടെ ഇഷ്ട്ടത്തിനനുസരിച്ചു മലയാളിയുടെ മുന്നിലെക്കെറീഞ്ഞു കൊടുക്കുന്ന പത്ര മുത്തശ്ശിമാർക്കും മുത്തശ്ശൻമാർക്കും കരണം ചേർത്തു കിട്ടിയ ആദ്യ അടിയായിരുന്നു 24/7 വാർത്ത ചാനൽ. വാർത്തകൾ എന്തെന്ന് തീരുമാനിക്കുകയും അവരവരുടെ മത സാമൂദായിക രാഷ്ട്രീയ താൽപ്പര്യങ്ങൾക്കനുസരിച്ചു വാർത്തയെ സൃഷ്ട്ടിക്കുകയും ചെയ്തു പോന്ന സമ്പ്രദായത്തെ പൊളിച്ചു അടക്കി കൊണ്ടായിരുന്നു ഇന്ത്യവിഷന്റെ ജനനം. അതോടു കൂടി വാർത്തകളെ താമസ്ക്കരിക്കുവാൻ കഴിയ്യാത്ത ഒരു അവസ്ഥ സംജാതമായി .\nഒരു മാധ്യമത്തിനെങ്ങനെ വിപ്ലവം നയിക്കുവാൻ കഴിയും എന്ന് വെക്തമാക്കി തന്നതും ഇന്ത്യവിഷൻ ആയിരുന്നു. വി എം ദീപയുടെ ഐസ്ക്രീം പാർലർ പെണ്‍വാണിഭ കേസ് ഏഷ്യാനെറ്റ് ന്യൂസ് തള്ളിയപ്പോൾ ധീരതയോടെ അത് കൊടുത്തത് ഇന്ത്യവിഷൻ ആയിരുന്നു. ലീഗും ഇന്ത്യവിഷനും തമ്മിൽ തല്ലിയതും കുഞ്ഞാലികുട്ടിയുടെ രാജിയും തുടർന്നങ്ങോട്ട് അത് ചാനലിന്റെ നാശത്തിനു തന്നെ കാരണമായതും നമ്മൾ കണ്ടു.പക്ഷെ ധീരതയോടെ പതറാതെ പറയാനുള്ളത് വിളിച്ചു വിളിച്ചു പറയുവാനുള്ള ആർജ്ജവം ഇന്ത്യവിഷൻ കാണിച്ചു. മാധ്യമങ്ങളുടെ കുറ്റപെടുത്തലുകളെ നല്ല രീതിയിൽ കാണുന്നു എന്ന് പറയുകയം പരസ്യമായി ചാനലിനെതിരെ കോണ്‍ഗ്സ്സും സി.പിഎം .തിരിയുന്നതും നമ്മൾ കണ്ടു. ഇ\nമൈസൂർ കല്യാണത്തിനു എതിരെയും അമൃതാനന്ദമയി മഠത്തിലെ കൊള്ളരുത്യ്മകൾക്ക് എതിരെയും മറ്റൊരു ചാനലും കാണിക്കാത്ത ധീരത അവർ കാണിച്ചു . എൻഡോ സൽഫനു എതിരെയുള്ള കാമ്പയിൻ ഒരു ചാനൽ മാനുഷിക വിഷയങ്ങളിൽ എങ്ങനെ പ്രതികരിക്കണം എന്ന് മലയാളിക്ക് കാണിച്ചു തന്നു. മുത്തങ്ങയിലെ ആദിവാസികൾക്ക് എതിരെ പോലിസ് നടത്തിയ നായാട്ടും ഭരണ ഘടന ഇരട്ട താപ്പുകളും ചാനൽ മലയാളിയുടെ മുന്നിലെക്കെത്തിച്ചു.കരിമണൽ ഖനനം, പ്ലാച്ചിമട സമരം, മൂലമ്പിള്ളി സമരം, ടൈറ്റാനിയം അഴിമതി, വിളപ്പിൽ ശാല, മനുഷ്യനെ ഗിനിപന്നിയക്കുന്ന മരുന്ന് പരീക്ഷണം തുടങ്ങി പാർശ്വവല്ക്കരിക്കപെട്ടവന്റെ കണ്ണ്നീരായി ഇന്ത്യവിഷൻ.\nമുൻ മാതൃകകൾ ഇല്ലാത്തോടുത്തു ഒരു ചെറു പുഞ്ചിരിയോടെ വന്നു ഇന്ത്യവിഷന്റെ എല്ലാമായി തീർന്ന M V Nikesh Kumar . തന്റേതായ അവതരണ ശൈലി കാത്തു സൂക്ഷിച്ച #ഭഗത് ചന്ദ്രശേഖർ. Shani Prabhakaran , Andur Sahadevan B Dileep Kumar Pramod RamanSaneesh Elayadath #georgepulikkan , Sithara Sreelayam Mullaa Nasar ,MP Basheer Abhilash Mohanan Nadeera Ajmal, ഫൗസിയ മുസ്തഫ, R അജയഘോഷ് Anupama Venkitesh M UNNIKRISHNAN ഇവരെല്ലാം ഇന്ത്യവിഷന്റെ മുഖമായിവന്നു ഇന്ന് മറ്റു മാധ്യമങ്ങളിലെ സജീവ സാന്നിധ്യമായി മാറി.\nവലിയൊരു വിഭാഗം മലയാളി Maneesh Narayanan ബോക്സ് ഓഫീസ് റിവ്യു കണ്ടതിനു ശേഷമായിരുന്നു തീയേറ്ററിൽ സിനിമക്ക് പോയിരുന്നത്. നെറികെട്ട സമൂഹത്തിനു നേരെ പിടിച്ച കണ്ണാടിയായിരുന്നു Anish Bursomഅവതരിപ്പിച്ച വാസ്തവം . സാമൂഹ്യ പ്രശ്നങ്ങളെ തുറന്നു കാണിച്ച M.s. Sreekala യുടെ ഇനി അവർ പറയട്ടെ, ഇന്ത്യവിഷനെ തന്നെ ചോദ്യം ചെയ്തിട്ടുള്ള ജയശങ്കറിന്റെ വാരാന്ത്യം . റിയാലിറ്റി ഷോകളുടെ കുത്തൊഴുക്കിന്റെ കാലത്ത് "സംഗീതം ഒന്നേയുള്ളൂ അത് തെരുവിലുമുണ്ട് " എന്ന് പറഞ്ഞു തുടങ്ങിയ യഥാർത്ഥ ഷോ. "വി കെ സി സ്ട്രീറ്റ് ലൈറ്റ് " 17 തെരുവ് ഗായക കുടുംബങ്ങൾക്ക് കാലികട്ട് ലാൻഡ് ബിൽഡ്സ് അവരുടെ നാട്ടില വീട് നിർമ്മിച്ച് നല്കി. മലയാളത്തിലെ മറ്റൊരു വാർത്ത ചാനലും ഇന്നേ വരെ ദൈര്യപെടാത്ത തത്സമയ മുഖമുഖത്തിനും Veena George ലൂടെ ഇന്ത്യവിഷൻ മാതൃക തീർത്തു.\nഒരു പക്ഷെ ഇന്ത്യൻ മാധ്യമ ചരിത്രത്തിൽ ആദ്യമായിട്ടയിരിക്കും ഒരു തത്സമയ വാർത്ത ചാനൽ വാർത്തക്കിടയിൽ സമരം പ്രഖ്യാപിച്ചത്.തങ്ങളുടെ നിലപാടുകൾ അത് ചാനലിനുള്ളിലായാലും പുറത്തായാലും നിലപാടുകൾ നിലപാടുകൾ തന്നെയാണ് എന്ന് സൈദര്യം ചാനലിലെ ജേർണലിസ്റ്റുകൾ പ്രഖ്യാപിച്ചു.\nമതേതരത്വത്തിന്റെ ഉറച്ച ശബ്ദമായിരുന്നു ഇന്ത്യവിഷൻ. പക്ഷം പിടിക്കതെയല്ല , അരികുവല്ക്കരിക്കപെട്ടവന്റെ പക്ഷം പിടിച്ചു അനീതികളെ ചോദ്യം ചെയ്ത പ്രിസ്ഥാനം തകർന്നതിലൂടെ മലയാളിക്ക് നഷ്ട്ടമായത് കേവലം ഒരു വാർത്ത ചാനെൽ മാത്രമല്ല. ഫാസിസത്തിന്റെ കാലഘട്ടത്തിൽ ഫാസിസത്തിനെതിരെയുള്ള പ്രധിരോധവും സാമൂഹിക സംസ്കാരിക രാഷ്തൃയമായ ശേരികളുടെ നഷ്ട്ടപെടൽ കൂടിയായിരുന്നു. ഇന്ത്യവിഷൻ ഒരു ചരിത്രം ആയിരുന്നു.വെക്തമായ രാഷ്ട്രീയം വെച്ച് കൊണ്ട് തന്നെയാണ് ഇന്ത്യവിഷൻ മുന്നോട്ടു പോയത്. അത് കീഴള, സ്ത്രീ. ദളിത്, പരിസ്ഥിതി വിഷയങ്ങളിൽ അടിസ്ഥാനമാക്കിയ രാഷ്ട്രീയമായിരുന്നു. ചങ്കോറപ്പുള്ള ഒരു മലയാളം വാർത്ത ചാനലിനെയാണ് നമ്മൾ നമുക്ക് നഷ്ട്ടപെടുത്തിയത്. തങ്ങളുടെ ആശയങ്ങളെ ധീരതയോടെ മുഖം നോക്കി തന്നെ വിളിച്ചു പറയുവാനുള്ള ആർജ്ജവം അതിനു ശേഷം പിറവി എടുത്ത ഒരു വാര്ത്ത ചാനലിനും ഇന്നോളം കഴിഞ്ഞട്ടില്ല.\nചരിത്രത്തെ നമുക്ക് വീണ്ടും സൃഷ്ട്ടിക്കനാവില്ല. പക്ഷെ ചരിത്രം പറഞ്ഞു തന്ന വഴികളെ നമുക്ക് മറക്കാതിരിക്കാം.\nLabels: Indiavision, nikeshkumar, veena george, ലേഖനം


അമ്മയറിയാതെ കുഞ്ഞിനെ രക്ഷിതാക്കൾ ദത്ത് നൽകിയ സംഭവത്തിൽ പ്രതികളുടെ മുൻകൂർ ജാമ്യാപേക്ഷയിൽ ഇന്ന് വിധി പറയും - Media Malayalam (മീഡിയ മലയാളം)\nഅമ്മയറിയാതെ കുഞ്ഞിനെ രക്ഷിതാക്കൾ ദത്ത് നൽകിയ സംഭവത്തിൽ പ്രതികളുടെ മുൻകൂർ ജാമ്യാപേക്ഷയിൽ ഇന്ന് വിധി പറയും\nതിരുവനന്തപുരം: അമ്മയറിയാതെ കുഞ്ഞിനെ രക്ഷിതാക്കൾ ദത്ത് നൽകിയ സംഭവത്തിൽ പ്രതികളുടെ മുൻകൂർ ജാമ്യാപേക്ഷയിൽ ഇന്ന് വിധി പറയും. അനുപമയുടെ അച്ഛനും അമ്മയും ഉൾപ്പെടെ ആറ് പ്രതികളാണ് മുൻകൂർ ജാമ്യാപേക്ഷയുമായി കോടതിയെ സമീപിച്ചിരിക്കുന്നത്. എന്നാൽ പ്രതികൾക്ക് ജാമ്യം നൽകരുതെന്ന് പോലീസ് കോടതിയിൽ ആവശ്യപ്പെട്ടിട്ടുണ്ട്. തിരുവനന്തപുരം സെഷൻസ് കോടതിയാണ് ഇന്ന് ഉത്തരവ് പറയുന്നത്.\nഅതേസമയം, അമ്മ അറിയാതെ കുഞ്ഞിനെ ദത്ത് നൽകിയ സംഭവത്തിൽ നീതിയുക്തമായ അന്വേഷണം വേണമെന്ന് കോടതി ഇന്നലെ പറഞ്ഞിരുന്നു. ശിശുക്ഷേമ സമിതിയിൽ കുട്ടി എങ്ങനെ എത്തിയെന്നതിൽ വ്യക്തത വേണം. കുട്ടിയുടെ അമ്മയുടെ പരാതിയിൽ വ്യക്തവരുത്താൻ ഡിഎൻഎ പരിശോധന വരെ നടത്താൻ ചൈൽഡ് വെൽഫയർ കമ്മിറ്റിക്ക് അധികാരമുണ്ട്. സമഗ്രമായ അന്വേഷണം നടത്തി ഈ മാസം 20ന് റിപ്പോ‍ർട്ട് നൽകാനാണ് ഇന്നലെ കുടുംബ കോടതി സിഡബ്ല്യൂസിക്ക് നിർദ്ദേശം നൽകിയത്. പരാതിയിൽ സമയോജിതമായി സർക്കാർ ഇടപ്പെട്ടുവെന്ന് കോടതി പ്രശംസിച്ചു.\nഅതേസമയം കേസ് പരിഗണിച്ചപ്പോള് ശിശുക്ഷേമ സമിതിയെ രൂക്ഷമായി കോടതി വിമർശിക്കുകയും ചെയ്തു. ദത്തെടുക്കലിനുള്ള ശിശുക്ഷേമ സമിതിയുടെ ലൈസൻസിന്‍റെ കാലാവധി കഴി‍ഞ്ഞതാണെന്ന് കോടതി വിമർശിച്ചു. സമിതി ഹാജരാക്കിയ ലൈസൻസിന്‍റെ കാലവാധി ജൂണ് 30ന് അവസാനിച്ചതാണെന്ന് കോടതി പറഞ്ഞു. ലൈസൻസ് പുതുക്കൽ നടപടികള് നടന്നുവരുകയാണെന്ന് ശിശുക്ഷേമ സമിതിയുടെ അഭിഭാകൻ കോടതിയെ അറിയിച്ചു. ലൈസൻസ് പുതുക്കാനുള്ള നടപടിയുൾപ്പെടെ എല്ലാ കാര്യങ്ങളും വിശദമാക്കി സത്യവാങ്മൂലം നൽകണമെന്ന് ശിശുക്ഷേമ സമിതിക്കും നിർദ്ദേശം നൽകി.\nഅനുപമയുടെ പരാതിയിൽ സർക്കാർ സമയോജിതമായി ഇടപെട്ടുവെന്നും കുടുംബ കോടതി നിരീക്ഷിച്ചു. ഈ മാസം 20ന് കേസ് വീണ്ടും പരിഗണിക്കും. അതേസമയം, കുഞ്ഞിനെ വിട്ടുകിട്ടാൻ അനുപമ ഹേബിയസ് കോർപ്പസ് ഹർജി സമർപ്പിച്ചു. ഹർജിയിൽ ആറ് പേരാണ് എതിർകക്ഷികൾ. തിരുവനന്തപുരം പോലീസ് കമ്മിഷണർ, പേരൂർക്കട പൊലീസ് സ്റ്റേഷൻ ഹൗസ് ഓഫീസർ, ചൈൽഡ് വെൽഫെയർ കമ്മിറ്റി, കേരള സ്റ്റേറ്റ് കൗൺസിൽ ഫോർ ചൈൽഡ് വെൽഫെയർ, അച്ഛനും അമ്മയും ഉൾപ്പെടെ ആറുപേരെ കേസിൽ അനുപമ എതിർകക്ഷികൾ ആക്കിയിരിക്കുന്നു.\nകഴിഞ്ഞ ഏപ്രിൽ മാസം മുതൽ ബന്ധപ്പെട്ട അധികാരികൾക്ക് മുമ്പാകെ താൻ തന്റെ കുട്ടിയുടെ വിശദാംശങ്ങൾ ചോദിച്ചും കുട്ടിയെ തിരികെ കിട്ടുന്നതിനുമായി കയറിയിറങ്ങുകയാണ്. പക്ഷെ ഇവരിൽ ആരിൽ നിന്നും തനിക്ക് അനുകൂലമായി നീക്കമുണ്ടാകുന്നില്ല. തനിക്ക് തന്റെ കുട്ടിയെ നഷ്ട്ടപ്പെട്ടു. കുട്ടിയെ തിരികെ കിട്ടാനുള്ള നടപടി ക്രമങ്ങൾ കോടതിയുടെ ഭാഗത്ത് നിന്നുണ്ടാകണമെന്നാണ് അനുപമയുടെ ആവശ്യം.\nഇതിനിടെ വനിതാ – ശിശുക്ഷേമ ഡയറക്ടറുടെ അന്വേഷണ റിപ്പോർട്ട് രണ്ടാഴ്ചയ്ക്ക് ശേഷം ലഭിക്കുമെന്ന് മന്ത്രി വീണാ ജോർജ് പറഞ്ഞു. കൂടുതൽ പേരുടെ മൊഴി എടുക്കേണ്ടതിനാൽ സമയം നീട്ടി ആവശ്യപ്പെട്ടെന്നും മന്ത്രി വ്യക്തമാക്കി.\nof the accused in the case where the child\nThe verdict will be announced today\nwas adopted by the parents without the knowledge of the mother\nPrevious articleദീപാവലി സ്പെഷൽ ട്രെയിനുകൾ നാളെ മുതൽ ഓടിത്തുടങ്ങും\nNext articleശബരിമല നട ഇന്ന് തുറക്കും


viswasam Archives - M today Online\nVyshanavi Menon Jan 8, 2019 0\nവിശ്വാസം റിവ്യൂ: പ്രിയ തെക്കേടത്തല അജിത്ത് തന്നെയാണ് "വിശ്വാസം" കാണാൻ തിയേറ്ററിലേക്ക് എത്തുന്ന പ്രേക്ഷകരുടെ പ്രധാന കാരണം. സ്‌റ്റൈല് മന്നന്റെ പേട്ടയ്‌ക്കൊപ്പമാണ് എന്നത് വലിയ വെല്ലുവിളി തന്നെയാണ്. സംവിധായകൻ…\nVyshanavi Menon Jan 7, 2019 0\nതെന്നിന്ത്യൻ, മോളിവുഡ് സിനിമ ആരാധകരുടെ തല യാണ് അജിത്ത്. അജിത്ത് എന്ന നടന്റെ ഏറ്റവും വലിയ ബലം അദ്ദേഹത്തിന്റെ ആരാധക എണ്ണം തന്നെയാണ്. തല അജിത്ത് സിനിമകള്‍ക്ക് എപ്പോഴും മികച്ച സ്വീകാര്യത നല്‍കാറുളളവരാണ്…


തൃശൂരിന്റെ ആകാശത്ത് വര്‍ണ്ണവിസ്മയം തീര്‍ത്ത് പൂര വെടിക്കെട്ട്; പാറമേക്കാവും തിരുവമ്പാടിയും മത്സരിച്ചപ്പോള് വെടിക്കെട്ട് മറ്റൊരു ആകാശ പൂരമായി | Kairali News | kairalinewsonline.com\nതൃശൂരിന്റെ ആകാശത്ത് വര്‍ണ്ണവിസ്മയം തീര്‍ത്ത് പൂര വെടിക്കെട്ട്; പാറമേക്കാവും തിരുവമ്പാടിയും മത്സരിച്ചപ്പോള് വെടിക്കെട്ട് മറ്റൊരു ആകാശ പൂരമായി\nതൃശൂരിന്റെ ആകാശത്ത് വര്‍ണ്ണ വിസ്മയം തീര്‍ത്ത് പൂര വെടിക്കെട്ട്. പാറമേക്കാവും തിരുവമ്പാടിയും ശബ്ദ വര്‍ണ്ണ വിസ്മയം തീര്‍ക്കാന് പരസ്പരം മത്സരിച്ചപ്പോള് വെടിക്കെട്ട് മറ്റൊരു ആകാശ പൂരമായി മാറി.\nസുരക്ഷ മുന് നിര്‍ത്തി സ്ഫോടനത്തിന്റെ കാഠിന്യം കുറച്ച് ശബ്ദത്തിനും നിറത്തിനുമാണ് വെടിക്കെട്ടില് ഇരു വിഭാഗങ്ങളും ഇത്തവണ പ്രാധാന്യം നല്‍കിയത്.\nകഴിഞ്ഞ തവണകളുമായി താരതമ്യം ചെയ്യുമ്പോള് വീര്യം കുറഞ്ഞ കരിമരുന്നാണ് ഇത്തവണ വെടിക്കെട്ടിന് ഉപയോഗിച്ചത്. ഓലപ്പടക്കത്തിനുള്ള വിലക്ക് നീങ്ങിയതോടെ, ഗുണ്ടും അമിട്ടും കുഴിമിന്നലും ഓലപ്പടക്കവും തൃശൂരില് ആകാശപൂരം ഒരുക്കി.\nആദ്യ പതിനഞ്ച് മിനുട്ടില് ഇരുവിഭാഗത്തിന്റെയും കൂട്ടപ്പൊരിച്ചിലായിരുന്നു. പിന്നെ വര്‍ണങ്ങള് ചൊരിയുന്ന അമിട്ടുകല്. വിലക്ക് നീക്കിയെത്തിയ ഗുണ്ടും കുഴി മിന്നലും മാലപ്പടക്കവും ആകാശ വിസ്മയങ്ങളായി. ഏറെ ആരാധകരുള്ള ഫാന്‍സി ഇനങ്ങളും രണ്ട് വിഭാഗവും മത്സരിച്ച് ഉപയോഗിച്ചു.രണ്ട് മണിക്കൂറാണ് ഇരുപക്ഷത്തിനും അനുവദിച്ചിരുന്ന സമയം\nതിരുവമ്പാടിയാണ് വെടിക്കെട്ടിന് ആദ്യം തിരി കൊളുത്തിയത്. തൊട്ട് പിന്നാലെ തിരുവമ്പാടിയുടെ വര്‍ണ്ണ ഗംഭീരമായ വെടിക്കെട്ടിനെ വെല്ലുവിളിച്ച് പാറമേക്കാവ് വിഭാഗത്തിന്റെ വെടിക്കെട്ടിന് തിരി തെളിഞ്ഞു. കാഴ്ചക്കാരില് കൗതുകം നിറച്ച പല ഇനങ്ങളും ഇത്തവണ ഇരു വിഭാഗങ്ങളും കരുതി വെച്ചിരുന്നു.\nപൂരം വെടിക്കെട്ടിന്റെ ഭാഗമായി നഗരത്തില് ശക്തമായ സുരക്ഷാ സംവിധാനങ്ങളും ഗതാഗത ക്രമീകരണങ്ങളുമാണ് പോലീസ് ഏര്‍പ്പെടുത്തിയിരുന്നത്. 2000 കിലോ വെടിമരുന്ന് വീതമാണ് ഇരു വിഭാഗവും പൊട്ടിച്ചത്. സുരക്ഷാ പ്രശ്‌നങ്ങള് മുന്‍നിര്‍ത്തി തന്നെ നൂറ് മീറ്റര് അകലെ നിന്ന് മാത്രമേ വെടിക്കെട്ട് കാണാന് കാഴ്ച്ചക്കാര്‍ക്ക് അനുവാദമുണ്ടായിരുന്നുള്ളൂ.


നീ ഇങ്ങോട്ട് അടുത്ത് നിക്ക് പെണ്ണെ, അനു അവളുടെ അടുത്തോട്ടു ചേർന്ന് നിന്നു. – പ്രണയ കഥകൾ\nടി അനു നിന്റെ കൈയിൽ കിടന്ന ആ സ്വർണ വള എന്തിയെ? അതിപ്പോ കാണുന്നില്ലല്ലോ.\nഎന്റെ ചേച്ചിയേ ഒന്നും പറയേണ്ട. അതിയാൻ അത് എടുത്ത് വിറ്റു .\nഅത് എന്താടി. വല്ല ആശുപത്രി കേസും വന്നോ.\nഅത് ഒന്നും അല്ല ചേച്ചി. അതിയാന്റെ പെങ്ങള് രമണി പ്രസവത്തിനു വന്നില്ലേ. അവക്കടെ കൊച്ചിന്റെ മാമോദിസക്ക് ഇടാൻ സ്വർണം ഉണ്ടാക്കാനാ. വളയും മാലയും ഒക്കെ പെണ്ണിന്റെ വീട്ടുകാർ അല്ലയോ ഇടണ്ടത്.\nടി ഇന്നാള് ഡേവിഡിന്റെ മൂത്ത പെങ്ങളുടെ കൊച്ചിനെ കോളേജിൽ ചേർക്കാനും നിന്റെ വള തന്നെ അല്ലേ അന്നും വിറ്റത്. ഇങ്ങനെ ആണേൽ നിന്റെ പിള്ളേർക്ക് ഒരു ആവിശ്യം വരുമ്പോൾ സ്വർണം ഒന്നും ബാക്കി ഉണ്ടാവില്ലല്ലോ.\nഞാൻ എന്ത് ചെയ്യാനാ ചേച്ചി. അങ്ങേരു ഓരോ ആവിശ്യം പറഞ്ഞു സ്വർണം ചോദിക്കുമ്പോൾ ഞാൻ എങ്ങനെയാ ഇല്ലാന്ന് പറയുക. കൈയിൽ വെച്ചിട്ട് ഇല്ലാന്ന് പറയുമ്പോൾ മനസ്സിന് ഒരു വിഷമമാ.\nകൈയിൽ ഉണ്ടായിട്ട് ഇല്ലാന്ന് പറയുമ്പോൾ അല്ലേ വിഷമം വരുക. കൈയിൽ ഇല്ല എങ്കിൽ പ്രശ്നം ഇല്ലാല്ലോ\nസിൽവിയ ചേച്ചി എന്താ പറഞ്ഞത് എനിക്ക് ഒന്നും മനസിലായില്ല.\nവീട്ടിൽ ഇരുന്ന് തയ്യൽ ജോലി ചെയുന്ന സിൽവിയായുടെ അടുത്ത് ചുരിദാർ തയ്യ്ക്കാൻ കൊടുക്കാൻ വന്നത് ആണ് അനു. അനുവിനെകാൾ പ്രായത്തിൽ ഒരുപാട് മൂത്തത് ആണ് സിൽവിയ.എങ്കിലും രണ്ടു പേരും കട്ട സുഹൃത്തുക്കൾ ആണ്.അനുവിനോട് സിൽവിയാക്കു ഒരു ചേച്ചിയുടെ വാത്സല്യം ആണ്.\nനീ ഇങ്ങോട്ട് അടുത്ത് നിക്ക് പെണ്ണെ.\nഅനു അവളുടെ അടുത്തോട്ടു ചേർന്ന് നിന്നു.\nസിൽവിയാ അവളോട് ചോദിച്ചു. നിന്റെ വീട്ടുകാർ നിനക്ക് എന്തിനാ സ്രീധനം തന്ന് കെട്ടിച്ചു വിട്ടത്.\nഞാൻ സന്തോഷം ആയി ജീവിക്കാൻ.\nഎന്നിട്ട് ഇപ്പോ ആ സ്വർണം മുഴുവൻ നിന്റെ കൈയിൽ ഉണ്ടോ?\nഇല്ല ചേച്ചി. അനു അപ്പോൾ ഓർക്കുക ആയിരുന്നു തനിക്ക് സ്രീധനം തന്ന് വിടാനായി പണയത്തിൽ ആയ സ്വന്തം വീടിനെ പറ്റി.\nഅപ്പോൾ നിനക്കും നിന്റെ കുഞ്ഞുങ്ങൾക്കു വേണ്ടിയാണ് നിന്റെ മാതാപിതാക്കൾ ചോര നീരാക്കി ഈ പണവും സ്വർണവും തന്ന് വിട്ടത്. അത് അവര് നീ അനുഭവിക്കണം എന്നാണ് ആഗ്രഹിക്കുക. അത് സൂക്ഷിക്കേണ്ട ഉത്തരവാദിത്വം നിനക്ക് ഉണ്ട്.\nചേച്ചി എന്താ പറയണത് അതിയാൻ കാശ് ചോദിക്കുമ്പോൾ ഞാൻ ഇല്ലാന്ന് പറയണോ. ഞാൻ അത്ര ക്രൂര ഒന്നും അല്ല കൈയിൽ കാശ് വെച്ചിട്ട് ഇല്ലാന്ന് പറയാൻ. അവൾക്കു ചെറുതായി ദേഷ്യം വരുന്നുണ്ടായിരുന്നു.\nനീ ചൂടാകാതെ പെണ്ണെ. നിന്നോട് ആരാ കാശ് കൈയിൽ വെച്ചിട്ട് ഇല്ലാന്ന് പറയാൻ പറഞ്ഞത്.\nനീ കൈയിൽ ഉള്ള കാശും സ്വർണവും വെച്ച് കുറച്ച് ഭൂമി വാങ്ങി ഇടു.ചിലപ്പോൾ കൈയിൽ ഉള്ള കാശിനു2സെന്റ് ഭൂമിയെ കിട്ടു ഉണ്ടായിരിക്കു ഒള്ളു. എന്നാലും അത് ഒരു ബലമാ.കാരണം ഇപ്പോൾ ഉള്ള വില ആയിരിക്കില്ല ഭാവിയിൽ. ഇനി ഭൂമിക്കു വില കൂടി ഇല്ലയെങ്കിലും നിനക്ക് അതിൽ കൃഷി ചെയ്യാൻ കഴിയും. മരങ്ങൾ വെച്ച് പിടിപ്പിക്കാം. നിനക്ക് പൈസക്ക് ആവിശ്യം വരുവണേൽ ആ മരങ്ങൾ വെട്ടി വിൽക്കാം. സ്വന്തം പേരിൽ ഭൂമി ഉള്ളത്തിന്റെ അഭിമാനം വേറെയും.\nഇത് വല്ലോം നടക്കുമോ ചേച്ചി. കേൾക്കാൻ നല്ല രസം ഒക്കെ ഉണ്ട്.\nഎന്റെ പെണ്ണെ അത് നിന്റെ കഴിവ് പോലെ ഇരിക്കും.\nഅത്രെയും പറഞ്ഞു സിൽവിയ തന്റെ ജോലിയിലോട്ടു തിരിഞ്ഞു.\nപിന്നീട് കുറച്ച് ദിവസം അനുവിനെ ആ ഏരിയയിലോട്ടു കാണാൻ ഇല്ലായിരുന്നു.\nപിന്നീട് കാണുമ്പോൾ ഭൂമി മേടിച്ച സന്തോഷ വാർത്ത അനുവിന് അവളോട് പറയാൻ ഉണ്ടായിരുന്നു.\nഅപ്പോൾ ആണ് സിൽവിയാക്ക് അനുവിന്റെ അമ്മായിഅമ്മ തന്നെ പള്ളിയിൽ വെച്ച് കണ്ടപ്പോൾ മുഖം വെട്ടിച്ചു പോയതിന്റെ ഗുട്ടൻസ് പിടികിട്ടിയത്.\nസ്നേഹമർമ്മരം ഭാഗം 18


ചൈന ഡോങ്‌ഷെൻ ആഡംബര പ്രീമിയം ക്രൂരതയില്ലാത്ത ഫൈബർ സിന്തറ്റിക് ഹെയർ റെസിൻ ഇഷ്‌ടാനുസൃത ലോഗോ ഫേഷ്യൽ വെറ്റ് ഷേവിംഗ് ബ്രഷ് നിർമ്മാതാവും വിതരണക്കാരനും | Dongmei\nഡോംഗ്‌ഷെൻ ആഡംബര പ്രീമിയം ക്രൂരതയില്ലാത്ത ഫൈബർ സിന്തറ്റിക് ഹെയർ റെസിൻ കസ്റ്റം ലോഗോ ഫേഷ്യൽ വെറ്റ് ഷേവിംഗ് ബ്രഷ് കൈകാര്യം ചെയ്യുന്നു\nപ്രകൃതിദത്ത സിന്തറ്റിക് ഹെയർ, റെസിൻ ഹാൻഡിൽ എന്നിവ ഉപയോഗിച്ച് കൈകൊണ്ട് നിർമ്മിച്ചതാണ് ഡോങ്‌ഷെൻ ലക്ഷ്വറി ഷേവിംഗ് ബ്രഷ്. ഷേവിംഗിന് മുമ്പ് താടി മൃദുവാക്കാൻ ഉപയോഗിക്കുന്നു, ചർമ്മത്തിൽ പ്രകോപിപ്പിക്കരുത്. മുടി കൊഴിച്ചിലില്ല, ഹാൻഡിൽ നഷ്ടപ്പെടരുത്, നിങ്ങളുടെ ദൈനംദിന ഷേവിംഗ് ചടങ്ങിൽ നിങ്ങളുടെ മോടിയുള്ള സുഹൃത്തിനെ ചിത്രീകരിക്കുക.\nനോട്ട് മെറ്റീരിയൽ സിന്തറ്റിക് മുടി\nനിറം കൈകാര്യം ചെയ്യുക വെള്ള, കറുപ്പ്, ചുവപ്പ്, പച്ച, വെള്ളി, പൊൻ, വര, ect ... അല്ലെങ്കിൽ ഉപഭോക്താവിന്റെ അഭ്യർത്ഥന പ്രകാരം നിർമ്മാണം\n- ഉയർന്ന ഗുണനിലവാരമുള്ള വസ്തുക്കൾ: ഈ നീല ഷേവിംഗ് ബ്രഷ് ഒരു സോളിഡ് റെസിൻ ഹാൻഡിൽ ഉപയോഗിച്ചാണ് നിർമ്മിച്ചിരിക്കുന്നത്, ഞങ്ങളുടെ ഷേവ് ബ്രഷ് വർഷങ്ങളോ അതിൽ കൂടുതലോ നിങ്ങളെ സേവിക്കാൻ ശ്രദ്ധാപൂർവ്വം രൂപകൽപ്പന ചെയ്‌തിരിക്കുന്നു.\nസXമ്യമായി തൊലിപ്പുറത്ത്: ഈ ഷേവ് ബ്രഷ് വളരെ സാന്ദ്രമായതും മൃദുവായതുമാണ്. ഒരു യഥാർത്ഥ ആർദ്ര ഷേവിനായി മുഖത്തേക്ക് വെള്ളം കൊണ്ടുവരുന്നു. പുരുഷന്മാർക്കുള്ള ഈ ഷേവിംഗ് ബ്രഷുകൾ നിങ്ങൾക്ക് സുഖപ്രദമായ ഷേവിംഗ് അനുഭവം നൽകിക്കൊണ്ട് സമ്പന്നവും warmഷ്മളവുമായ നുരയെ സൃഷ്ടിക്കുന്നു.\n- ഉപയോഗിക്കാൻ എളുപ്പവും അനുയോജ്യവുമാണ്: ഈ ഷേവിംഗ് ബ്രഷ് അവിശ്വസനീയമാംവിധം മൃദുവും മനോഹരവുമാണ്; ഷേവ് ബ്രഷിന് ഒരു എർഗണോമിക് ആകൃതിയുണ്ട്, അത് കൈവശം വയ്ക്കുന്നത് സുഖകരമാക്കുന്നു; എല്ലാ കൈകൾക്കും നല്ല വലിപ്പം.\n- ഒരു സമ്മാനമായി പരിപൂർണ്ണമായി: പുരുഷൻമാർക്ക് വേണ്ടി രൂപകൽപ്പന ചെയ്ത ഈ ചെറിയ ഷേവിംഗ് ബ്രഷുകൾ നിങ്ങളുടെ ജീവിതത്തിലെ ഏതൊരു പുരുഷനും പുരുഷനും ഒരു മികച്ച സമ്മാനം നൽകും.\n- വിൽപ്പനാനന്തര സേവനം: ഞങ്ങളുടെ ഷേവ് ബ്രഷിന്റെ ഗുണനിലവാരത്തിൽ ഞങ്ങൾക്ക് വളരെ ആത്മവിശ്വാസമുണ്ട്. എന്നാൽ ഒരു കാരണവശാലും ഈ ഉൽപ്പന്നത്തിൽ നിങ്ങൾ പൂർണമായി തൃപ്തരല്ലെങ്കിൽ, ഏത് സമയത്തും ഞങ്ങളോട് ചോദിക്കാൻ മടിക്കേണ്ടതില്ല!\nഎങ്ങനെ ഷേവ് ചെയ്യാം:\n1. ഷേവിംഗ് ബ്രഷ് ചെറുചൂടുള്ള വെള്ളത്തിൽ മുക്കിവയ്ക്കുക.\n2. നിങ്ങളുടെ മുഖത്ത് ചൂടുള്ള നനഞ്ഞ തൂവാല പുരട്ടുക, ചർമ്മത്തെ മോയ്സ്ചറൈസ് ചെയ്യുക, താടിയുടെ വേരുകൾ മൃദുവാക്കുക.\n3. ഷേവിംഗ് ബ്രഷ് വൃത്താകൃതിയിലുള്ള ചലനം ഉപയോഗിച്ച് ഷേവിംഗ് സോപ്പിന്റെ നുരയെ നിങ്ങളുടെ മുഖത്ത് പുരട്ടുക.\n4. നിങ്ങളുടെ താടി ഏറ്റവും വിരളമായ കവർ ഭാഗം മുതൽ ഇടതൂർന്ന ഭാഗം വരെ ഷേവ് ചെയ്യുക, അങ്ങനെ ഇടതൂർന്ന ഭാഗം മൃദുവാക്കാൻ കൂടുതൽ സമയം ലഭിക്കും.\n5. നിങ്ങളുടെ മുഖം കഴുകുക, ഷേവിംഗ് ബ്രഷ് ചെറുചൂടുള്ള വെള്ളത്തിൽ വൃത്തിയാക്കുക, ദീർഘായുസ്സിനായി സ്വാഭാവികമായി ഉണങ്ങാൻ ഷേവിംഗ് ഹോൾഡറിൽ വയ്ക്കുക.\n1. ഉപയോഗത്തിന് ശേഷം ബ്രഷ് ചെറുചൂടുള്ള വെള്ളത്തിൽ നന്നായി കഴുകുക.\n2. ഒരിക്കലും ബ്രഷ് കൂടുതൽ നേരം നനയ്ക്കരുത്.\n3. ശക്തമായ അണുനാശിനി അല്ലെങ്കിൽ ഡിറ്റർജന്റുകൾ ഉപയോഗിക്കരുത് - വെള്ളം മതി.\nമുമ്പത്തെ: ഡോംഗ്ഷെൻ ഷേവിംഗ് ബ്രഷ് മികച്ച ബാഡ്ജർ ഹെയർ ബ്ലൂ റെസിൻ സ്വകാര്യ ലേബൽ കസ്റ്റം സൈസ് പുരുഷന്മാരുടെ ഷേവിംഗ് ബ്രഷ് കൈകാര്യം ചെയ്യുന്നു\nഅടുത്തത്: മുഖത്തെ താടി മൃദുവാക്കുന്നതിനായി ഡോങ്‌ഷെൻ ബ്രഷ് ആഡംബര പ്രകൃതിദത്തമായ അയഞ്ഞ ശുദ്ധമായ ബാഡ്ജർ ഹെയർ റെസിൻ സ്വകാര്യ ലേബൽ ഷേവിംഗ് ബ്രഷ് കൈകാര്യം ചെയ്യുന്നു\nസിന്തറ്റിക് ഷേവിംഗ് ബ്രഷുകൾ\nവെജിഗൻ ഷേവിംഗ് ബ്രഷ്\nഡോങ്‌ഷെൻ ഹോൾസെയിൽ ഉയർന്ന നിലവാരമുള്ള സ്വകാര്യ ലേബൽ ബി ...\nഷേവിംഗ് സെറ്റ്, മേക്കപ്പ് ബ്രഷസ് ടൂൾ, ബാർബർ ഷേവ്, ബ്രഷുകൾ ഉണ്ടാക്കുക, മേക്കപ്പ് ബ്രഷ് സെറ്റ്, ബ്രഷുകളുടെ മേക്കപ്പ് സജ്ജമാക്കുക,


റിയല്‍മീ2പ്രോ വിപണിയില് - FUTURE KERALA - Future Kerala\nറിയല്‍മീ2പ്രോ വിപണിയില്\nby ശങ്കര് മീറ്റ്‌ന\t,\t29 September 2018\nഇതോടൊപ്പം റിയല്‍മീ സി 1 അവതരിപ്പിച്ചു\nന്യൂഡെല്‍ഹി : ചൈനീസ് സ്മാര്‍ട്ട്‌ഫോ\nണ് നിര്‍മ്മാതാക്കളായ റിയല്‍മീ ഇന്ത്യന് വിപണിയില് റിയല്‍മീ2പ്രോ അവതരിപ്പിച്ചു. റിയല്‍മീ 1, റിയല്‍മീ2എന്നീ സ്മാര്‍ട്ട്‌ഫോണുകള്‍ക്കുശേഷമാണ് മൂന്നാമത്തെ ഉല്‍പ്പന്നം വിപണിയില് എത്തിച്ചിരിക്കുന്നത്. നോയ്ഡയിലെ അമിറ്റി യൂണിവേഴ്‌സിറ്റിയിലായിരുന്നു ലോഞ്ച്. ഇന്ത്യയില് ഇരുപതിനായിരം രൂപയില് താഴെ വില വരുന്ന മികച്ച സ്മാര്‍ട്ട്‌ഫോണുകളിലൊന്നാണ് റിയല്‍മീ2പ്രോ. ക്വാല്‍കോമിന്റെ സ്‌നാപ്ഡ്രാഗണ് 660 എഐഇ ചിപ്പ്‌സെറ്റാണ് റിയല്‍മീ2പ്രോ സ്മാര്‍ട്ട്‌ഫോണില് നല്‍കിയിരിക്കുന്നത്. അഡ്രീനോ 512 ജിപിയു മികച്ച ഗെയ്മിംഗ് അനുഭവം സമ്മാനിക്കും. ഓപ്പോയുടെ കീഴിലായിരുന്ന റിയല്‍മീ ഇപ്പോള് സ്വതന്ത്ര ബ്രാന്‍ഡാണ്.\n8 ജിബി റാം, 6.30 ഇഞ്ച് ഡ്യൂഡ്രോപ്പ് ഫുള് ടച്ച്‌സ്‌ക്രീന് (90.8 %) സവിശേഷതയുള്ള ഈ പ്രൈസ് സെഗ്‌മെന്റിലെ ആദ്യ സ്മാര്‍ട്ട്‌ഫോണ് കൂടിയാണ് റിയല്‍മീ2പ്രോ. മൂന്ന് വേരിയന്റുകളില് റിയല്‍മീ2പ്രോ ലഭിക്കും.4ജിബി റാം + 64 ജിബി റോം വേരിയന്റിന് 13,990 രൂപയും6ജിബി റാം + 64 ജിബി റോം വേരിയന്റിന് 15,990 രൂപയും 8 ജിബി റാം + 128 ജിബി റോം വേരിയന്റിന് 17,990 രൂപയുമാണ് വില. 128 ജിബി ഇന്റേണല് സ്‌റ്റോറേജ് മൈക്രോ എസ്ഡി കാര്‍ഡ് ഉപയോഗിച്ച് 256 ജിബി വരെയായി വര്‍ധിപ്പിക്കാം. 128 ജിബി സ്‌റ്റോറേജില് 27,000 ഫോട്ടോകള് അല്ലെങ്കില് 200 ലധികം സിനിമകള് സൂക്ഷിക്കാന് കഴിയും. ഐസ് ലേക്ക്, ബ്ലൂ ഓഷ്യന്, ബ്ലാക്ക് സീ എന്നീ മൂന്ന് നിറങ്ങളില് റിയല്‍മീ2പ്രോ ലഭിക്കും. ഒക്‌റ്റോബര് 11 ന് പുലര്‍ച്ചെ 12 മണിക്ക് ഫഌപ്കാര്‍ട്ടിലൂടെ മാത്രം വില്‍പ്പന ആരംഭിക്കും.\nഡയമണ്ട് കട്ട് ഗ്ലാസ് പാനലാണ് റിയല്‍മീ2പ്രോയുടെ പിന്‍വശത്തെ മനോഹരമാക്കുന്നത്. റിയല്‍മീ 1, റിയല്‍മീ2ഡിവൈസുകളില് ഇത് കാണാം. 16 മെഗാപിക്‌സല് +2മെഗാപിക്‌സല് പ്രധാന കാമറ പിന്നില് നല്‍കിയിരിക്കുന്നു. 16 മെഗാപിക്‌സല് കാമറ ഉപയോഗിച്ച് സെല്‍ഫികള് ആഘോഷമാക്കാം. ഡുവല് നാനോ സിം (ജിഎസ്എം & ജിഎസ്എം) സ്മാര്‍ട്ട്‌ഫോണാണ് റിയല്‍മീ2പ്രോ. ഫേസ് അണ്‍ലോക്ക്, ഫിംഗര്‍പ്രിന്റ് സെന്‍സര്, കോംപസ്/മാഗ്നെറ്റോമീറ്റര്, പ്രോക്‌സിമിറ്റി സെന്‍സര്, ആക്‌സെലറോമീറ്റര്, ആംബിയന്റ് ലൈറ്റ് സെന്‍സര്, ജൈറോസ്‌കോപ് എന്നിവ സവിശേഷതകളാണ്. 3500 എംഎഎച്ച് നോണ് റിമൂവബിള് ബാറ്ററിയാണ് റിയല്‍മീ2പ്രോ സ്മാര്‍ട്ട്‌ഫോണിന് കരുത്തേകുന്നത്. 174 ഗ്രാമാണ് ഭാരം.\nബ്രാന്‍ഡ് പ്രവര്‍ത്തനം തുടങ്ങി ആദ്യ നാല് മാസത്തിനുള്ളില് രണ്ട് ഉല്‍പ്പന്നങ്ങള് പുറത്തിറക്കിയെന്നും പത്ത് ലക്ഷത്തിലധികം യൂണിറ്റ് വില്‍പ്പന കരസ്ഥമാക്കാന് കഴിഞ്ഞതായും റിയല്‍മീ ഇന്ത്യ ചീഫ് എക്‌സിക്യൂട്ടീവ് ഓഫീസര് മാധവ് സേഠ് പറഞ്ഞു. റിയല്‍മീ ഗ്ലോബല് സിഇഒ സ്‌കൈ ലി, ചീഫ് പ്രൊഡക്റ്റ് ഓഫീസര് ലവി ലീ തുടങ്ങിയവര് ചടങ്ങില് പങ്കെടുത്തു. ഇതോടൊപ്പം റിയല്‍മീ സി 1 കൂടി വിപണിയില് അവതരിപ്പിച്ചു. 6,990 രൂപയാണ് വില. ഒക്‌റ്റോബര് 11 ന് ഉച്ചയ്ക്ക് 12 മണിക്ക് ഫഌപ്കാര്‍ട്ടില് വില്‍പ്പന ആരംഭിക്കും.\nTags:\tRealme2pro\n2027 ഓടെ ടെക്‌നോളജി മേഖല5മില്യണ് തൊഴില് സൃഷ്ടിക്കും\nമെസഞ്ചര് ലൈറ്റ് ഇന്ത്യയിലെത്തി\nസാങ്കേതിക പരിഹാരം കണ്ടെത്തണമെന്ന് വാട്‌സ്ആപ്പിന് നിര്‍ദേശം


ധര്‍മരക്ഷാ പ്രതിജ്ഞയുമായി ആറാട്ടുപുഴ ഹിന്ദു മഹാസമ്മേളനം സമാപിച്ചു :: Janmabhumi Daily\nചിദംബരം കുടുങ്ങി; ജാമ്യം നല്‍കിയില്ല; കസ്റ്റഡിയില് വിട്ടത് സിബിഐ പ്രത്യേക കോടതി | 'ആ പാലത്തിന്റെ പിതൃത്വം സേവാഭാരതിക്ക്, മാതൃഭൂമി ആര്‍ക്കും 'എഴുതി' കൊടുക്കേണ്ട'; പത്ര വാര്‍ത്തയിലെ അവകാശവാദം പൊളിച്ചടുക്കി സോഷ്യല് മീഡിയ | രാജ്യം കാത്തിരുന്ന റാഫേല് യുദ്ധവിമാനങ്ങള് എത്തുന്നു; വിമാനം സ്വീകരിക്കാന് രാജ്നാഥ് സിങ്ങും എയര് ചീഫ് മാര്‍ഷലും അടുത്ത മാസം പാരീസിലേക്ക് | കശ്മീര് വിഷയത്തില് ഇന്ത്യയെ പിന്തുണച്ചത്രെ; മറ്റൊന്നും ചെയ്യാനില്ലാതെ പ്രിയങ്ക ചോപ്രയെ യൂണിസെഫ് ഗുഡ് വില് അംബാസഡര് സ്ഥാനത്തു നിന്ന് നീക്കാന് കത്തയച്ച് പാക്കിസ്ഥാന് |\nMonday 22 April 2019 1:15 am IST\nതൃശൂര്: ജീവരാശിയുടെ നിലനില്‍പ്പിന് ആധാരമായ ധര്‍മം എന്തു വിലകൊടുത്തും സംരക്ഷിക്കുമെന്ന ദൃഢപ്രതിജ്ഞയുമായി സനാതന ധര്‍മപരിഷത്ത് സംഘടിപ്പിച്ച നാലാമത് ആറാട്ടുപുഴ ഹിന്ദുമഹാ സമ്മേളനം സമാപിച്ചു. വാഴൂര് തീര്‍ഥപാദാശ്രമം മഠാധിപതി സ്വാമി പ്രജ്ഞാനാനന്ദ തീര്‍ഥപാദര് സമാപന സമ്മേളനം ഉദ്ഘാടനം ചെയ്തു.\nസനാതനധര്‍മം വലിയ തോതില് വെല്ലുവിളികള് നേരിട്ടു കൊണ്ടിരിക്കുകയാണെന്ന് അദ്ദേഹം പറഞ്ഞു. സനാതനധര്‍മത്തിന്റെ നിലനില്‍പ്പ് പലരേയും അലോസരപ്പെടുത്തുന്നു. ലോകത്തിന് ഏറ്റവും വിശാലമായ സന്ദേശങ്ങള് പകര്‍ന്ന് കൊടുത്തത് സനാതനധര്‍മമാണ്. ഇത് നശിക്കാതെ നില്‍ക്കുന്നതാണ് ഭാരതത്തിന്റെ അജയ്യതയ്ക്ക് കാരണം. ഇതു തന്നെയാണ് വൈദേശിക ബന്ധമുള്ള തല്‍പ്പരകക്ഷികളെ പ്രകോപിപ്പിക്കുന്നതും. ഭാരതം നശിച്ചുകാണാന് ആഗ്രഹിക്കുന്നവരാണവര്. സനാതനധര്‍മം നശിച്ചാലേ ഭാരതം നശിക്കൂ എന്നവര്‍ക്കറിയാം. അതു നശിപ്പിക്കാന് എത്ര തരംതാണ പണികളും അവര് ചെയ്യും. ഇതിനെ ചെറുത്തു തോല്‍പ്പിക്കാന് ധര്‍മസംരക്ഷകര്‍ക്ക് കഴിയണം എന്നും അദ്ദേഹം പറഞ്ഞു.\nചേറ്റുപുഴ അഭേദാനന്ദാശ്രമം മഠാധിപതി സ്വാമി വിശ്വേശ്വരാനന്ദ സരസ്വതി ദീപം തെളിയിച്ചു. സനാതന ധര്‍മപരിഷത്ത് ചെയര്‍മാന് സ്വാമി പുരുഷോത്തമാനന്ദ സരസ്വതി അധ്യക്ഷത വഹിച്ച യോഗത്തില് വേദാന്താചാര്യന് വിദ്യാസാഗര് ഗുരുമൂര്‍ത്തി പ്രഭാഷണം നടത്തി. സ്വാമി മൃഡാനന്ദ സ്മാരക ആധ്യാത്മിക പുരസ്‌കാരം പി. ചിത്രന് നമ്പൂതിരിപ്പാടിനും കെ.പി. കൊച്ചുകൃഷ്ണഗണകന് സ്മാരക സംസ്‌കൃത പ്രചാര പുരസ്‌കാരം ഡോ. പി.കെ. ശ്യാമളയ്ക്കും സമര്‍പ്പിച്ചു. കാനാടി മഠത്തിലെ ഡോ. വിഷ്ണുഭാരതീയ സ്വാമി ഭവന നിര്‍മാണ നിധി സമര്‍പ്പിച്ചു.\nരാവിലെ ഒന്‍പതിന് വൃക്ഷപൂജയോടെയാണ് സമാപന പരിപാടികള്‍ക്ക് തുടക്കമായത്. തുടര്‍ന്ന് 'പഞ്ചമഹായജ്ഞം' എന്ന വിഷയത്തില് വര്‍ക്കല ശിവഗിരി മഠത്തിലെ സ്വാമി ബ്രഹ്മസ്വരൂപാനന്ദ, 'കാലാതീതമായ ഹിന്ദുധര്‍മം', എന്ന വിഷയത്തില് ഒ.എസ്. സതീഷ്, 'മതപരിവര്‍ത്തകര് വിതയ്ക്കുന്ന അശാന്തിയുടെ വിഷവിത്തുകള്' എന്ന വിഷയത്തില് ആര്‍ഷ വിദ്യാസമാജം സംസ്ഥാന കോ-ഓര്‍ഡിനേറ്റര് ഒ. ശ്രുതി എന്നിവര് പ്രഭാഷണം നടത്തി.\nഅനന്തപുരി ഹിന്ദു മഹാസമ്മേളനം: പൂര്‍വ്വസൈനികരെ ആദരിച്ചു\nചിദംബരം കുടുങ്ങി; ജാമ്യം നല്‍കിയില്ല; കസ്റ്റഡിയില് വിട്ടത് സിബിഐ പ്രത്യേക കോടതി\nകശ്മീര് വിഷയത്തില് ഇന്ത്യയെ പിന്തുണച്ചത്രെ; മറ്റൊന്നും ചെയ്യാനില്ലാതെ പ്രിയങ്ക ചോപ്രയെ യൂണിസെഫ് ഗുഡ് വില് അംബാസഡര് സ്ഥാനത്തു നിന്ന് നീക്കാന് കത്തയച്ച് പാക്കിസ്ഥാന്


പുതിയ എഴുത്തിന്റെ ഏറ്റവും തെളിഞ്ഞ, വെല്ലുവിളിക്കുന്ന മുഖങ്ങളിലൊന്നാണ് അമലിന്റേത്. പിന്തിരിഞ്ഞു നോക്കാത്ത മൗലികത. മനുഷ്യനില്‍നിന്ന് ചൂടോടെ അടര്‍ത്തിയെടുത്ത ഭാഷ. കൂസസില്ലാതെ പുതുവഴികള് വെട്ടുന്ന ക്രാഫ്റ്റ്. ഇന്നത്തെ എഴുത്തിലെ, ഏറ്റവും പുതിയതിലെ ഏറ്റവും നല്ലതിനെ തേടുന്ന വായനക്കാരെ ഈ സമാഹാരത്തിലെ ഓരോ കഥയും ആനന്ദിപ്പിക്കും-സക്കറിയ\nISBN : 978-81-264-7760-9\nSYNOPSIS : പുതിയ എഴുത്തിന്റെ ഏറ്റവും തെളിഞ്ഞ, വെല്ലുവിളിക്കുന്ന മുഖങ്ങളിലൊന്നാണ് അമലിന്റേത്. പിന്തിരിഞ്ഞു നോക്കാത്ത മൗലികത. മനുഷ്യനില്‍നിന്ന്...\tSee more


rajinikanth-kamal-haasan-hint-at-joining | ദ്രാവിഡ പാർട്ടികളുടെ നെഞ്ചിടിപ്പേറ്റി സ്‌റ്റൈൽമന്നനും രാഷ്ട്രീയത്തിലേക്ക്; കമൽഹാസന്റെ സിനിമാ ജീവിതത്തിന്റെ 60ാം വാർഷികാഘോഷത്തിൽ നടൻ പറഞ്ഞത് തമിഴ് രാഷ്ട്രീയം എന്നും അത്ഭുതങ്ങളുടെ കലവറയെന്ന്; തൊട്ടുപിറകെ 40 വർഷമായി ഒന്നിച്ചുള്ള രജനിയുമായി സഹകരിക്കുന്നതിൽ തടസമില്ലെന്ന് കമൽഹാസനും; തമിഴ് മക്കളുടെ കണ്ണും കരളുമായ രണ്ട് നടന്മാർ ഒന്നിച്ച് രാഷ്ട്രീയപാർട്ടി വരുമോ? രജനീകാന്തും കമൽഹാസനും രാഷ്ട്രീയത്തിലും ഒന്നിക്കുമോയെന്ന ചർച്ചയിൽ തമിഴകം - MarunadanMalayalee.com\nNovember 20, 201909:48 AM IST Permalink\nചെന്നൈ: വെള്ളിത്തിരയും അധികാരവുമായി എന്നും അഭേദ്യമായ ബന്ധമുള്ള നാടാണ് തമിഴകം. എംജിആറും കരുണാനിധിയും ജയലളിതയും തൊട്ട് ഇവിടെ ദീർഘകാലം അരങ്ങുവാണ രാഷ്ട്രീയ നേതാക്കൾ ഒക്കെയും ചലച്ചിത്ര ലോകത്ത് നിന്ന് ഉള്ളവരാണ്. എക്കാലവും സിനിമാ താരങ്ങളോട് അങ്ങേയറ്റത്തെ വീരാരാധന നിലനിർത്തുന്നവരുമാണ് തമിഴ് മക്കൾ. എന്നാൽ നിലവിൽ എഐഡിഎംകെയുടെയോ ഡിഎംകെയുടേയോ നേതൃത്വത്തിൽ പ്രശസ്തനായ ഒരു സിനിമാ താരമില്ല. ഇതിനിടയിലാണ് ഈ ഇരുദ്രാവിഡ പാർട്ടികളുടെയും നെഞ്ചിടിപ്പ് ഒരുപോല കൂട്ടിക്കൊണ്ട്, തമിഴ്‌നാടിന്റെ കണ്ണും കരളുമായ രണ്ട് സൂപ്പർ താരങ്ങൾ ഒന്നിക്കുന്നതായുള്ള വാർത്തകൾ പുറത്തുവരുന്നത്. മക്കൾ നീതി മയ്യം എന്ന രാഷ്ട്രീയ പാർട്ടി പ്രഖ്യാപിച്ചിട്ടും അത് വേണ്ടത്ര ക്ലച്ച് പിടിക്കാതെപോയ കമൽഹാസനും രജനിയുടെ സഹകരണം ആശ്വാസമാവുമെന്ന് ഉറപ്പാണ്.\nതമിഴ് രാഷ്ട്രീയത്തിൽ ഇനിയും അത്ഭുതങ്ങൾ സംഭവിക്കുമെന്ന് പ്രഖ്യാപിച്ച രജനികാന്ത് കമൽഹാസന്റെ രാഷ്ട്രീയ പാർട്ടിയുമായി സഹകരിക്കുന്നതിൽ തടസമില്ലെന്നും വ്യക്തമാക്കി. ഇതോടെ തലൈവരുടെ പാർട്ടി പ്രഖ്യാപനം ഉടനെയുണ്ടാകുമെന്ന ചർച്ചകൾ സജീവമായി.2021ലെ നിയമസഭാ തിരഞ്ഞെടുപ്പിൽ മത്സരിക്കുമെന്നു പ്രഖ്യാപിച്ചതിനുശേഷം രാഷ്ട്രീയ നിലപാടുകളിൽ ചാഞ്ചാടി നിൽക്കുകയാണ് നടൻ രജനികാന്ത്.തന്നെ ആർക്കും കാവി പുതപ്പിക്കാനാവില്ലെന്ന പ്രഖ്യാപനത്തോടെ ബിജെപിയിലേക്കെന്ന അഭ്യൂഹങ്ങൾക്കും ഈയിടെ വിരാമമിട്ടു. കഴിഞ്ഞ ദിവസം നടന്ന കമൽഹാസന്റെ സിനിമാ ജീവിതത്തിന്റെ അറുപതാം വാർഷിക ആഘോഷത്തിനിടെ തമിഴ് രാഷ്ട്രീയം എന്നും അത്ഭുതങ്ങളുടെ കലവറയാണെന്നും ഇനിയും പ്രതീക്ഷിക്കാമെന്നും പറഞ്ഞതോടെയാണ് രജനികാന്തും കമലും ഒന്നിക്കുന്നെന്ന തരത്തിൽ ചർച്ചകൾ സജീവമായത്.\nതൊട്ടുപിറകെ 40 വർഷമായി ഒന്നിച്ചുള്ള രജനിയുമായി സഹകരിക്കുന്നതിൽ തടസമില്ലെന്ന് കമൽഹാസൻ പ്രഖ്യാപിച്ചു. രജനികാന്തും അതംഗീകരിച്ചു. മാധ്യമങ്ങളെ കണ്ടതോടെ പുതിയ പാർട്ടി പ്രഖ്യാപനം ഉടനെന്ന പ്രതീതിയാണ് തമിഴ്‌നാട്ടിലെങ്ങും. ആരാധകകൂട്ടമായ രജനികാന്ത് മക്കൾ മൻട്രത്തെ രാഷ്ട്രീയ പാർട്ടിയാക്കി മാറ്റുമെന്നാണ് സൂചന. ഈ പാർട്ടി കമൽഹാസന്റെ മക്കൾ നീതി മയ്യവുമായി സഖ്യമുണ്ടാക്കിയാവും അടുത്ത നിയമസഭ തിരഞ്ഞെടുപ്പിനെ നേരിടുകയെന്നുമാണ് പുറത്തുവരുന്ന വാർത്തകൾ.'5 വർഷം മുൻപു താൻ മുഖ്യമന്ത്രിയാകുമെന്ന് എടപ്പാടി പളനിസാമി സ്വപ്നത്തിൽ പോലും കരുതിക്കാണില്ല. പക്ഷേ അദ്ഭുതം സംഭവിച്ചു. എടപ്പാടിയുടെ നേതൃത്വത്തിലുള്ള അണ്ണാഡിഎംകെ സർക്കാർ5മാസം തികയ്ക്കില്ലെന്നാണ് രാഷ്ട്രീയ പണ്ഡിതർ പോലും അഭിപ്രായപ്പെട്ടത്. അപ്പോഴും അദ്ഭുതം സംഭവിച്ചു. തമിഴ് രാഷ്ട്രീയത്തിൽ എന്നും അദ്ഭുതങ്ങളാണു സംഭവിച്ചുകൊണ്ടിരിക്കുന്നത്. ഇപ്പോഴും അങ്ങനെ തന്നെ. ഭാവിയിലും തമിഴ് രാഷ്ട്രീയ്ത്തിൽ അദ്ഭുതങ്ങൾ സംഭവിക്കും.'-രജനീകാന്ത് പറഞ്ഞു.\nഅതിനിടെ തമിഴ് രാഷ്ട്രീയത്തിൽ നടന്ന അദ്ഭുതമാണ് എടപ്പാടി പളനിസാമിക്കു മുഖ്യമന്ത്രിപദം ലഭിച്ചതെന്ന രജനീകാന്തിന്റെ പരാമർശത്തെ വിമർശിച്ച് അണ്ണാഡിഎംകെ. ഇന്നലെ പൊട്ടിമുളച്ച നേതാവല്ല പളനിസാമിയെന്നും4പതിറ്റാണ്ടുകാലത്തെ കഠിന പ്രയത്നമാണ് അദ്ദേഹത്തെ മുഖ്യമന്ത്രി സ്ഥാനത്ത് എത്തിച്ചതെന്നും അണ്ണാഡിഎംെക വക്താവ് ആർ.എം.ബാബു മുരുകവേൽ പറഞ്ഞു. പാർട്ടി എംഎൽഎമാരും പ്രവർത്തരു ചേർന്നാണു മുഖ്യമന്ത്രിയായി പളനിസാമിയെ തിരഞ്ഞെടുത്തത്. താഴെക്കിടയിൽ നിന്ന് ഉയർന്നുവന്ന നേതാവാണ് പളനിസാമി. നടൻ എന്ന നിലയിൽ ഇത്തരം പ്രസ്താവനകൾ ഒഴിവാക്കണം. അദ്ദേഹം അദ്ഭുതം സൃഷ്ടിക്കുമോ എന്നു കാലം തെളിയിക്കുമെന്നും ബാബു പറഞ്ഞു.\nഇതോടെ രജനിയുടെ രാഷ്ട്രീയ പ്രവേശനം വീണ്ടും തമിഴകത്ത് ചൂടുള്ള ചർച്ചയായി. 2021ലെ നിയമസഭാ തിരഞ്ഞെടുപ്പിൽ മത്സരിക്കുമെന്നു രജനീകാന്ത് നേരത്തേ വ്യക്തമാക്കിയിരുന്നു. 2020 ഓഗസ്റ്റിനും സെപ്റ്റബറിനും ഇടയിൽ രജനി രാഷട്രീയ പാർട്ടി പ്രഖ്യാപിച്ചേക്കുമെന്നാണു സൂചന. ആരാധക സംഘടനയായ രജനി മക്കൾ മൻട്രം പേര് മാറ്റി രാഷ്ട്രീയ പാർട്ടിയാക്കി മാറ്റാനാണു പദ്ധതിയെന്നും റിപ്പോർട്ടുകളുണ്ട്.6മാസത്തിനുള്ളിൽ പാർട്ടിയുടെ ഭരണഘടനയും, നിയമാവലിയും ഉണ്ടാക്കുമെന്നാണു പുറത്തുവരുന്ന വിവരം.\nതമിഴ് രാഷ്ട്രീയത്തിന്റെ നെടും തൂണുകളായിരുന്ന ജയലളിതയുടെയും കരുണാനിധിയുടെയും മരണത്തോടെ ഉണ്ടായ ശക്തനായ നേതാവിന്റെ അഭാവം തന്റെ രാഷ്ട്രീയ പ്രവേശനത്തിലൂടെ നികത്തുകയാണു രജനീകാന്തിന്റെ ലക്ഷ്യമെന്ന് സുഹൃത്തും രാഷ്ട്രീയ ഉപദേശകനുമായ തമിഴരുവി മണിയൻ പറഞ്ഞു. അണ്ണാഡിഎംകെ, ഡിഎംകെ എന്നീ പാർട്ടികളുടെ ബദൽ രാഷ്ട്രീയമാകും രജനീകാന്ത് മുന്നോട്ടുവയ്ക്കുക എന്നാണു സൂചന. ബിജെപിയിൽ ചേരുമെന്ന പ്രചാരണം തള്ളി നേരത്തെ രജനീകാന്ത് തള്ളിയതും സജീവചർച്ചയായിരുന്നു. ബിജെപിയുടെ കെണിയിൽ വീഴില്ലെന്നും തന്നെയും തിരുവള്ളുവരെയും ഒന്നും കാവിവൽക്കരിക്കാനുള്ള ശ്രമം നടക്കില്ലെന്നും രജനീകാന്ത് പറഞ്ഞു. കവി തിരുവള്ളുവർ കാവി വസ്ത്രം അണിഞ്ഞുകൊണ്ടുള്ള ചിത്രം തമിഴ്‌നാട് ബിജെപി പ്രചരിപ്പിച്ചതിനു പിന്നാലെയാണ് പ്രസ്താവനയുമായി സൂപ്പർസ്റ്റാർ രംഗത്തെത്തിയത്.\nതിരുവള്ളുവറിനെ കാവി പൂശുന്നത് ബിജെപി അജൻഡയാണ്. ഇതൊന്നും പ്രാധാന്യമുള്ള വിഷയമായി താൻ കരുതുന്നില്ല.ചർച്ച ചെയ്യേണ്ട ഒരുപാട് വിഷയങ്ങൾ ഇപ്പോൾ ഇവിടെയുണ്ട്. ബിജെപി പാർട്ടിയിലേക്ക് ക്ഷണിച്ചിട്ടില്ല. തന്നെ ബിജെപിയുടെ അംഗമായി ചിത്രീകരിക്കാൻ ശ്രമം നടക്കുന്നുണ്ടെന്നും രജനീകാന്ത് ചെന്നൈയിൽ പറഞ്ഞു. ഗോവയിൽ നടക്കുന്ന രാജ്യാന്തര ചലച്ചിത്രോത്സവത്തിൽ (ഐഎഫ്എഫ്ഐ) രജനീകാന്തിനെ പ്രത്യേക പുരസ്‌കാരം നൽകി ആദരിക്കുമെന്നു കേന്ദ്ര സർക്കാർ അറിയിച്ചതിനു പിന്നാലെയാണ് ബിജെപിക്കെതിരെ താരത്തിന്റെ പ്രസ്താവന. ഐകൺ ഓഫ് ഗോൾഡൻ ജൂബിലി അവാർഡ് രജനിക്കു സമ്മാനിക്കുമെന്നാണ് കേന്ദ്രമന്ത്രി പ്രകാശ് ജാവഡേക്കർ കഴിഞ്ഞ ആഴ്ച അറിയിച്ചത്. അതേസസയം രജനി തങ്ങൾക്കൊപ്പമെത്തുമെന്ന പ്രതീക്ഷ ബിജെപി ഇപ്പോഴും കൈവിട്ടിട്ടില്ല. നദീസംയോജനം, ഹൈഡ്രോകാർബൺ പദ്ധതി പിൻവലിക്കുക, പാവപ്പെട്ടവർക്കു ഭവന പദ്ധതികൾ നടപ്പാക്കുക തുടങ്ങിയ ആവശ്യങ്ങൾ സഖ്യ നിബന്ധനയായി ബിജെപി നേതൃത്വത്തിനു മുന്നിൽ അവതരിപ്പിച്ചേക്കുമെന്നും സൂചനയുണ്ട്. ഇവ കേന്ദ്രം നടപ്പാക്കിയാൽ രജനീകാന്തിനും, ബിജെപിക്കും തമിഴ്‌നാട്ടിൽ ജനസമ്മതി ഉയരുമെന്നാണ് വിലയിരുത്തൽ.\n'ദൈവം അനുവദിക്കുമെങ്കിൽ' രാഷ്ട്രീയത്തിൽ ഇറങ്ങുമെന്ന് 2017ൽ രജനീകാന്ത് പ്രഖ്യാപിച്ചിരുന്നു. നോട്ടു നിരോധനം, ജമ്മു കശ്മീരിനു പ്രത്യേക പദവി നൽകിയിരുന്ന 370ാം വകുപ്പ് റദ്ദാക്കൽ തുടങ്ങിയ കേന്ദ്ര സർക്കാർ നടപടികളെ പിന്തുണച്ചതോടെ താരം ബിജെപിയിൽ ചേരുമെന്നും അഭ്യൂഹങ്ങൾ ഉയർന്നു. അതോടെയാണ് ഇപ്പോൾ വിശദീകരണവുമായി രജനീകാന്ത് തന്നെ രംഗത്തെത്തിയത്. 2021 നിയമസഭാ തിരഞ്ഞെടുപ്പിനു മുന്നോടിയായി രജനി രാഷ്ട്രീയ പാർട്ടി പ്രഖ്യാപിക്കുമെന്നാണ് ആരാധകർ കരുതുന്നത്.


'വെളുത്ത നിറമുണ്ടെന്ന് കരുതി കുഞ്ഞ് ഞങ്ങളുടേതല്ലാതാകുമോ'; നാട്ടുകാര്‍ക്ക് മുന്നില് മാതൃത്വം തെളിയിക്കേണ്ടി വന്ന നാടോടിസ്ത്രീ - Media Vision News\nHome Kerala ‘വെളുത്ത നിറമുണ്ടെന്ന് കരുതി കുഞ്ഞ് ഞങ്ങളുടേതല്ലാതാകുമോ’; നാട്ടുകാര്‍ക്ക് മുന്നില് മാതൃത്വം തെളിയിക്കേണ്ടി വന്ന നാടോടിസ്ത്രീ\n‘വെളുത്ത നിറമുണ്ടെന്ന് കരുതി കുഞ്ഞ് ഞങ്ങളുടേതല്ലാതാകുമോ’; നാട്ടുകാര്‍ക്ക് മുന്നില് മാതൃത്വം തെളിയിക്കേണ്ടി വന്ന നാടോടിസ്ത്രീ\nതിരുവനന്തപുരത്ത് നിറത്തിന്റെ പേരില് നാടോടി സ്ത്രീയെയും അവരുടെ നാലുമാസം പ്രായമായ കുഞ്ഞിനെയും തടഞ്ഞുവെച്ച് നാട്ടുകാര്. നാടോടി സ്ത്രീയുടെ കയ്യിലിരുന്ന കുഞ്ഞ് അവരെക്കാള് വെളുത്തതായതിനാല് കുഞ്ഞിനെ ഇവര് തട്ടിക്കൊണ്ട് വന്നതാണ് എന്ന് ആരോപിച്ചാണ് തടഞ്ഞുവെച്ചത്. തട്ടിക്കൊണ്ടു വന്നതല്ല ഇത് തന്റെ കുഞ്ഞാണ് എന്ന് സ്ത്രീ പറഞ്ഞിട്ടും അതൊന്നും വകവെക്കാതെ ആളുകള് അവരെ പൊലീസ് സ്റ്റേഷനില് എത്തിച്ചു.\nശനിയാഴ്ചയായിരുന്നു. സംഭവം. ആന്ധ്രാ സ്വദേശിനിയായ സുജാതയ്ക്കാണ് നിറവ്യത്യാസത്തിന്റെ പേരില് ഈ ദുരനുഭവം നേരിടേണ്ടിവന്നത്. പൊലീസ് സ്റ്റേഷനില് എത്തിയ സുജാത തന്റെ ഭര്‍ത്താവ് കരിയപ്പയെ അവിടേക്ക് വിളിച്ചു വരുത്തി. ഇവരുടെ കുഞ്ഞാണ് എന്ന് തെളിയിക്കുന്നതിന് തെളിയിക്കാന് ജനനസര്‍ട്ടിഫിക്കറ്റും ഫോട്ടോകളും അടക്കമുള്ള രേഖകളുമായാണ് ഇയാള് എത്തിയത്. ഇതേ തുടര്‍ന്നാണ് ഇവരെ പൊലീസ് വിട്ടയച്ചത്.\nഇത് തങ്ങളുടെ പൊന്നുമോളാണ്. വെളുത്ത നിറമുണ്ടെന്ന് കരുതി കുഞ്ഞ് തങ്ങളുടേതല്ലാതാകുമോ എന്ന് സുജാത പൊലീസ് സ്്റ്റേഷനില് വെച്ച് ചോദിച്ചു. തന്റെ അഞ്ച് മക്കളും വെളുത്തിട്ടാണ്. ഞങ്ങളുടെ കുട്ടികള് കറുത്തിരിക്കണമെന്നാണോ എന്നും അവര് ചോദിച്ചു. സ്വന്തം കുഞ്ഞാണെന്ന് തെളിയിക്കാന് ഡിഎന്‍എ പരിശോധന നടത്താന് തയ്യാറാണെന്നും സുജാതയ്ക്ക് പറഞ്ഞു. ഇതിനിടയില് സുജാതയുടെയും കുഞ്ഞിന്റെയും ചിത്രങ്ങള്‍സാമൂഹ്യമാധ്യമങഅങളില് വ്യാപകമായി പ്രചരിക്കുകയും ചെയ്തിരുന്നു.\nകീചെയിനിലും അരിമണിയിലും പേരെഴുതി വില്‍ക്കുന്നയാളാണ് കരിയപ്പ. തിരുവനന്തപുരം പാറ്റൂരില് ചിത്രങ്ങള് കൊണ്ടുനടന്നു വില്‍ക്കുന്നയാളാണ് സുജാത.\nPrevious articleകര്‍ണാടകയിലെ ശിവമോഗയില് ബജ്‌റംഗ്ദള് പ്രവര്‍ത്തകനെ വെട്ടിക്കൊന്നു\nNext articleസംസ്ഥാനത്ത് സ്വർണ്ണവിലയിൽ നേരിയ ഇടിവ്


ഒരു മിനിറ്റിൽ വലിച്ചെറിയുന്ന പ്ലാസ്റ്റിക് കുപ്പികൾ 10 ലക്ഷം – Malanad Online\nMonday, March 25, 2019 07:33:35\nലണ്ടൻ: ലോകം നേരിടാൻ പോകുന്ന വിപത്തിന്റെ ഭീകരത ചൂണ്ടിക്കാട്ടി പരിസ്ഥിതിപ്രവർത്തകർ. ഒരു മിനിറ്റിൽ ഭൂമിയിലേക്ക് വലിച്ചെറിയുന്ന പ്ലാസ്റ്റിക് കുപ്പികളുടെ എണ്ണം 10 ലക്ഷം. 2021 ഒാടെ 20 ശതമാനം വർധിച്ചു 12 ലക്ഷത്തിലേക്കു എത്തുമെന്നും പരിസ്ഥിതി പ്രവർത്തകർ മുന്നറിയിപ്പു നൽകുന്നു.\nഉപയോഗിക്കുക, വലിച്ചെറിയുക എന്ന തരത്തിലുള്ള ആഗോള സംസ്കാരം വളർന്നുവന്നതാണ് ഇൗ ഭീഷണിയുടെ മൂലകാരണം. 2016ൽ ലോകത്താകമാനം 48,000 കോടി പ്ലാസ്റ്റിക് കുപ്പികളാണ് വിറ്റഴിഞ്ഞത്. ഇവയിൽ ഭൂരിഭാഗവും കുടിവെള്ളക്കുപ്പികളായിരുന്നു. 2021 ആകുമ്പോൾ പ്ലാസ്റ്റിക് കുപ്പികളുടെ വില്പന 58,330 കോടിയായി വർധിക്കുമെന്നും കണക്കാക്കുന്നു. ലോകത്ത് ഒാരോ സെക്കൻഡിലും 20,000 പ്ലാസ്റ്റിക് കുപ്പികൾ നിർമിക്കുന്നുണ്ടെന്നാണ് കണക്ക്.\nപ്ലാസ്റ്റിക് കുപ്പികളുടെ പുനരുപയോഗ നിരക്ക് വളരെ താഴയാണ്. 2016 ൽ 7% കുപ്പികൾ മാത്രമാണ് പുനരുപയോഗയോഗ്യമാക്കിയത്. ഉപയോഗിക്കുന്ന കുപ്പികളിൽ കൂടുതലും ചപ്പുചവറുകൾക്കിടയിലേക്കോ ജലാശയത്തിലോ വലിച്ചെറിയുന്ന ശീലമാണ് മനുഷ്യർ പിന്തുടരുന്നത്.\nഎലൻ മക് ആർഥർ ഫൗണ്ടേഷന്റെ കണക്കുകൾ പ്രകാരം സമുദ്രങ്ങളിലേക്ക് പ്രതിവർഷം 50 ലക്ഷത്തിനും 130 ലക്ഷത്തിനുമിടയിൽ പ്ലാസ്റ്റിക് മാലിന്യമെത്തുന്നുണ്ടെന്നാണ്. ഇവയിൽ ഭൂരിഭാഗവും കടൽപക്ഷികളും മത്സ്യങ്ങളും മറ്റു കടൽ ജീവികളും ഭക്ഷണമാക്കുന്നു. 2050 തോടെ സമുദ്രങ്ങളിൽ മത്സ്യസമ്പത്തിനെക്കാൾ കൂടുതൽ പ്ലാസ്റ്റിക് മാലിന്യം ഉണ്ടാകുമെന്നും ഫൗണ്ടേഷൻ മുന്നറിയിപ്പു നൽകുന്നു.\nമനുഷ്യന്റെ ഭക്ഷ്യശൃംഖലയിലേക്കും പ്ലാസ്റ്റിക് കടന്നുകയറ്റം നടത്തിയെന്ന് വിദഗ്ധർ ചൂണ്ടിക്കാട്ടുന്നു. പ്ലാസ്റ്റിക് കഷണങ്ങൾ അകത്താക്കുന്ന കടൽ മത്സ്യങ്ങൾ മനുഷ്യൻ ഭക്ഷിക്കുന്നതിലൂടെ പ്ലാസ്റ്റിക് മനുഷ്യശരീരത്തിലും എത്തിപ്പെടുന്നു.\nഉപയോഗിച്ച് വലിച്ചെറിയുന്നതിനുപകരം പ്ലാസ്റ്റിക് ഉത്പന്നങ്ങളുടെ പുനരുപയോഗം ശീലമാക്കിയാലേ ഇതിനൊരു പരിധി വരെ പരിഹാരം കാണാൻ കഴിയൂ.\n#plastic, #uk UK No Comments » Print this News\n« സുനന്ദ പുഷ്‌കറിന്റെ മരണം അസ്വാഭാവികമെന്നത് മാധ്യമസൃഷ്ടി: ശശി തരൂര് (Previous)\n(Next) സൗന്ദര്യ രജനീകാന്ത് വിവാഹമോചിതയായി »\nലണ്ടന്: ബ്രിട്ടനില് പ്രധാനമന്ത്രി തേരേസ മേ മുന്നോട്ട് വച്ച ബ്രെക്‌സിറ്റ് കരാര് പാര്‍ലമെന്റ് തള്ളി. 230 വോട്ടുകളുടെ ഭൂരിപക്ഷത്തിനാണ് കരാര്Read More\nലണ്ടന്: ലണ്ടനെ തന്നെ നടുക്കുകയാണ് ദേവി ഉണ്മതല്ലെഗാഡുവിന്റെ മരണവാര്‍ത്ത. കഴിഞ്ഞ ദിവസം ആദ്യ ഭര്‍ത്താവായ രാമണോഡ്‌ഗെ ഉണ്മതല്ലെഗാഡുവാണ് ദേവിയെRead More


അപകടം പാലത്തിന്റെ പഴക്കം മൂലം | Accident is due to Century-old British bridge - Malayalam Oneindia\nഅപകടം പാലത്തിന്റെ പഴക്കം മൂലം\nകോഴിക്കോട്: മംഗലാപുരം- ചെന്നൈ മദ്രാസ് മെയില് പാളം തെറ്റിയതിന് കാരണം കടലുണ്ടി പാലത്തിന്റെ ബലക്കുറവാണെന്ന് സംശയിക്കുന്നു. റെയില്‍വേ അധികൃതര് ഇത് സംബന്ധിച്ച് നിഗമനങ്ങളിലെത്തിയിട്ടില്ലെങ്കിലും, ബ്രിട്ടീഷുകാരുടെ കാലത്ത് പണിത പാലത്തിന് കാലപ്പഴക്കം കൊണ്ട് വന്ന ബലക്ഷയമാണ് യഥാര്‍ത്ഥത്തില് അപകടത്തിന് കാരണമായതെന്ന് നാട്ടുകാര് കരുതുന്നു.\nതീവണ്ടി പാളം തെറ്റിയതുകൊണ്ടാണോ അതോ പാലം തകര്‍ന്നതുകൊണ്ടാണോ തീവണ്ടി പാളം തെറ്റിയതെന്നതുസംബന്ധിച്ച് റെയില്‍വേയുടെ അന്വേഷണ റിപ്പോര്‍ട്ട് പുറത്തുവന്നാലേ അന്തിമനിഗമനത്തിലെത്താനാവൂ.\nകടലുണ്ടി ചെറിയ പാലത്തിന് 100 വര്‍ഷം പഴക്കമുണ്ട്. ഈ പാലം കടക്കുമ്പോഴാണ് മംഗലാപുരം- ചെന്നൈ എക്സ്പ്രസ് തീവണ്ടി അപകടത്തില് പെട്ടത്. ഷൊര്‍ണൂര്-മംഗലാപുരം റെയില്‍വേ വിഭാഗത്തിന്റെ കീഴിലുള്ള കടലുണ്ടി-വള്ളിക്കുന്ന് സ്റേഷനുകളെ തമ്മില് ബന്ധിപ്പിക്കുന്നതാണ് കടലുണ്ടി പാലം.\nപാലം തകര്‍ന്നതിനാല് ഇനി മൂന്നുമാസമെങ്കിലുമെടുക്കും ഇതിലൂടെ തീവണ്ടിഗതാഗതം പഴയരീതിയില് പുനസ്ഥാപിക്കാനെന്ന് റെയില്‍വേ വൃത്തങ്ങള് പറയുന്നു. കൊങ്കണ് വഴിയുള്ള തീവണ്ടികള് ഇതു മൂലം തിരിച്ചുവിടേണ്ടി വരും. കടലുണ്ടി പാലത്തിന് ഇരുവശത്തുമുള്ള സ്റേഷനുകളെ ബന്ധിപ്പിക്കുന്ന തീവണ്ടികളുടെ ഗതാഗതം കുറച്ചുനാള് തടസ്സപ്പെടും. പാലം പഴയതുപോലെ പുതുക്കിപ്പണിയാന് മൂന്നുമാസമെടുക്കും. ഇതിനിടയില് റെയില്‍വേ തീവണ്ടി ഗതാഗതം പുനസ്ഥാപിക്കാന് അടിയന്തരമായി മറ്റു സംവിധാനം ഒരുക്കുമെന്ന് കരുതുന്നു.


വരുന്നു 'തുപ്പാക്കി 2' ; പ്രഖ്യാപനവുമായി എആര് മുരുകദോസ് - BIGNEWSLIVE | Latest Malayalam News\nവരുന്നു ‘തുപ്പാക്കി 2’ ; പ്രഖ്യാപനവുമായി എആര് മുരുകദോസ്\nഇളയദളപതി വിജയുടെ കരിയറിലെ തന്നെ ഏറ്റവും വലിയ വിജയമായ തുപ്പാക്കിയുടെ രണ്ടാം ഭാഗം വരുന്നു.\nചെന്നൈ: ഇളയദളപതി വിജയുടെ കരിയറിലെ തന്നെ ഏറ്റവും വലിയ വിജയമായ തുപ്പാക്കിയുടെ രണ്ടാം ഭാഗം വരുന്നു. സംവിധായകന് എആര് മുരുകദോസ് തന്നെയാണ് വാര്‍ത്ത പുറത്ത് വിട്ടത്. ചിത്രത്തിലെ വിജയുടെ കഥാപാത്രത്തിന്റെ പേരാണ് ജഗദീഷ്. ആര്‍മിയിലെ രഹസ്യാന്വേഷണ ഉദ്യോഗസ്ഥനായ ക്യാപ്റ്റന് ജഗദീഷ് എന്ന കഥാപാത്രം അത് വരെയുണ്ടായിരുന്ന ബോക്സ് ഓഫീസ് റെക്കോര്‍ഡുകളാണ് തകര്‍ത്തത്.\nഒരു അവാര്‍ഡ് ദാന ചടങ്ങിനിടെയാണ് മുരുകദോസ് തുപ്പാക്കി2വരുന്നതായി പ്രഖ്യാപിച്ചത്. 2012-ല് പുറത്തിറങ്ങിയ ചിത്രത്തില് വിജയ്, കാജള് അഗര്‍വാള് എന്നിവരായിരുന്നു പ്രധാന വേഷങ്ങളില് എത്തിയത്. ബോളിവുഡ് താരം വിദ്യുത് ജാംവാല് ആണ് വില്ലന് വേഷത്തില് എത്തിയത്.\nസന്തോഷ് ശിവന് ഛായാഗ്രഹണം നിര്‍വ്വഹിച്ച ചിത്രത്തില് ഹാരിസ് ജയരാജായിരുന്നു സംഗീത സംവിധാനം. ഒരു തീവ്രവാദ സംഘത്തെ നശിപ്പിക്കുകയും സ്ലീപ്പര് സെല്‍സ് എന്നു പേരായ ഇടനിലക്കാരെ നിഷ്‌ക്രിയരാക്കിക്കൊണ്ട് മുംബൈയിലെ ബോംബ് സ്ഫോടനം തടയുകയും ചെയ്യുന്ന ഒരു ഇന്ത്യന് കരസേനാ ഉദ്യോഗസ്ഥന്റെ കഥയായിരുന്നു ചിത്രം പറഞ്ഞത്.\nTags: ar mugugadossconfirmthupoakki 2\nയുഎഇയില് താപനില ഏഴ് ഡ്രിഗി വരെ; വരും ദിവസങ്ങളിലും തണുപ്പ് കൂടുമെന്ന് മുന്നറിയിപ്പ്\nമാലാഖമാരെ കാണിച്ചുകൊടുക്കാമെന്ന് പറഞ്ഞ് നാലുവയസ്സുകാരിയായ മകളെ കൊന്നുകളഞ്ഞു..! അമ്മയെ കോടതി വെറുതെ വിട്ടു


London Olympics 2012, India's hopes in athletics,\n1936ലെ ബെര്‍ലിന് ഒളിപിക്‌സ് മത്സരവേദി. ഒരു ഒളിപിംക്‌സില് തന്നെ നാല് സ്വര്‍ണം നേടി അത് വരെ അജയ്യമെന്ന് കരുതിയിരുന്ന നേട്ടം കയ്യെത്തി പിടിച്ച് അമേരിക്കയുടെ ജസ്സി ഓവന്‍സ് എന്ന കറുത്ത വര്‍ഗ്ഗക്കാരന് അരങ്ങ് വാണ പതിനൊന്നാം ഒളിപിംക്‌സ്. ബെര്‍ലിനില് നെതര്‍ലന്‍ഡിനെ പ്രതിനിധീകരിച്ച് ഒരു പതിനെട്ടുകാരി ഹൈജംപിലും റിലേയിലും പങ്കെടുത്തു. എന്നാല് രണ്ടിലും മെഡല് പട്ടികയില് ഇടം പിടിക്കാന് അവള്‍ക്കായില്ല. ഹൈജംപില് ആറാം സ്ഥാനത്തേക്ക് പിന്തള്ളപ്പെട്ടപ്പോള് റിലെയില് അവള് പങ്കെടുത്ത ടീമിന് അഞ്ചാമതായി ഫിനിഷ് ചെയ്യാനേ സാധിച്ചുള്ളൂ. എങ്കിലും അവള് നിരാശയായില്ല. ജെസ്സിയുടെ വിസ്മയം പ്രകടനം കണ്ട് ലോകം കണ്ണും മിഴിച്ചിരിന്നപ്പോള് അവള് മനസ്സിലൊരു സ്വപ്‌നം നെയ്യുകയായിരുന്നു. നാല് വര്‍ഷത്തിന് ശേഷം ഒളിപിക്‌സ് വീണ്ടുമെത്തുമ്പോള് ജെസ്സിയെപ്പോലം നാല് തവണ വിക്ടറി സ്റ്റാന്‍ഡില് നിന്ന് തന്റെ മാതൃരാജ്യത്തിന്റെ ദേശീയ ഗാനത്തിനൊപ്പം ചുണ്ടനക്കാന് സാധിച്ചിരുന്നെങ്കില്… ഫെന്നി ബ്ലാക്‌സ് എന്ന ചുരുക്കപ്പേരിലറിയപ്പെട്ട ഫ്രാന്‍സിന ബ്ലാങ്കേഴ്‌സ് കോന് എന്ന കൗമാര താരമായിരുന്നു ആ പെണ് കുട്ടി.\nതിരിച്ച് നാട്ടിലെത്തിയ ഫെന്നി ആഗ്രഹ പൂര്‍ത്തീകരണത്തിനായി കഠിന പരിശീലനം തന്നെ ആരംഭിച്ചു. എന്നാല് രണ്ടാം ലോക മഹായുദ്ധം കാരണം 1940ലെ ടോക്കിയോ ഒളിപിക്‌സും 1944ലെ ലണ്ടന് ഒളിപിക്‌സും റദ്ദാക്കിയിത് ഫെന്നിക്ക് തിരിച്ചടിയായി. ഇതിനിടയില് 1940ല് ഫെന്നി വിവാഹിതയായി. രണ്ട് കുട്ടികളുടെ മാതാവുമായി. എങ്കിലും ഫെന്നി ഓട്ടത്തിലും ചാട്ടത്തിലുമുള്ള തന്റെ പരിശീലനം തുടര്‍ന്ന കൊണ്ടേയിരുന്നു.\nരണ്ട് തവണ റദ്ദാക്കിയതിന് ശേഷം 1948ല് ലണ്ടന് പതിനാലാമത് ഒളിപിക്‌സിന് വേദിയായി. മുപ്പതുകാരിയായ ഫെന്നിയും നെതര്‍ലാന്‍ഡ് ഒളിപി്‌സ് ടീമില് ഇടം കണ്ടെത്തി. വീട്ടുകാരും കൂട്ടുകാരും പ്രിയപ്പെട്ടവരുമായ നിരവധിപേര് നിരുത്സാഹപ്പെടുത്തിയിട്ടും ഫെന്നി ഒളിപിക്‌സില് പങ്കെടുക്കാന് തന്നെ തീരുമാനിച്ചു. പിന്നീട് ലോകം ദൃക്‌സാക്ഷിയായത് ചരിത്രത്തിന്റെ ആവര്‍ത്തനത്തിനായിരുന്നു. ലണ്ടനില് ജെസ്സി ഓവന്‍സ് നേടിയ അത് വരെ അപ്രാപ്യമെന്ന് കരുതിയിരുന്ന അതുല്യ നേട്ടം ലണ്ടനില് മുപ്പതുകാരിയും രണ്ട് കു്ട്ടികളുടെ അമ്മയുമായ ഫെന്നി സ്വന്തമാക്കി. ഒരു ദശാബ്ദക്കാലത്തെ തന്റെ ആഗ്രഹപൂര്‍ത്തീകരണം..\n100 മീറ്റര്, 200 മീറ്റര്, 80 മീറ്റര് ഹര്‍ഡില്‍സ്, 4*100 മീറ്റര് റിലേ എന്നീ ഇനങ്ങളിലായിരുന്നു ഫെന്നി സ്വര്‍ണം സ്വന്തമാക്കിയത്. അന്ന് വനിതാ അത്‌ലറ്റുകള്‍ക്ക് മൂന്നില് കൂടുതല് വ്യക്തിഗത ഇനങ്ങളില് പങ്കെടുക്കാനാകുമായിരുന്നില്ല. അല്ലെങ്കില് ഫെന്നിയുടെ സ്വര്‍ണനേട്ടമിനിയും ഉയര്‍ന്നേനെ. നിരവധി തവണ ലേകറെക്കോര്‍ഡുകല്‍ക്ക് നേരെ സ്വന്തം പേര് കുറിച്ചിട്ട ഫെന്നിയുടെ 100 മീറ്ററിലെ മികച്ച സമയം 1942ല് കുറിച്ച 11.03സെക്കന്റായിരുന്നു. അന്നത് ലേകറിക്കാര്‍ഡായിരുന്നു.\nഫെന്നിയുടെ കഥ തത്ക്കാലം ഇവിടെ നിര്‍ത്തട്ടെ. നമുക്ക ഇന്ത്യയിലേക്ക് വരാം. വര്‍ഷം 2011. ബാംഗ്ലൂരിലെ ശ്രീകണ്ഠീരവാ സ്റ്റേഡിയത്തില് ദേശീയ സീനിയര് അത്‌ലറ്റിക് മീറ്റ് പുരോഗമിക്കുകയാണ്. 2012ലെ ലണ്ടന് ഒളിപിക്‌സിന് യോഗ്യത ഉറപ്പിക്കാനായി ഇന്ത്യയുടെ പ്രമുഖ അത്‌ലറ്റുകലെല്ലാം മീറ്റില് പങ്കെടുക്കുന്നുണ്ട്. ബാംഗ്ലൂരില് വനിതകളുടെ 100 മീറ്ററില് ഒന്നാമതെത്തിയത് മലയാളിയായ യുവതാരം പി.കെ പ്രിയ ആയിരുന്നു. 100 മീറ്റര് ഫിനിഷിങ്ങ് ലൈന് കടക്കാന് പ്രിയ എടുത്ത സമയം 11.97 സെക്കന്റ്. തന്റെ മുപ്പതാം വയസ്സില് 1942ല് ഫെന്നി കുറിച്ച സമയത്തെക്കാളും 94 സെക്കന്റ് പിറകില്. (സെക്കന്റുകള്‍ക്ക് അത്‌ലറ്റിക്‌സിലുള്ള പ്രാധാന്യം മറ്റാരെക്കാളും നന്നായി മലയാളികള്‍ക്കറിയാം.സോള് ഒളിപിക്‌സില് സെക്കന്റിന്റെ നൂറിലൊരംശത്തിനാണ് പയ്യോളി എക്‌സപ്രസ് പി.ടി ഉഷക്ക് വെങ്കല മെഡല് നഷ്ടമായത്.) 59 വര്‍ഷത്തിനിപ്പുറവും നമ്മുടെ അത്‌ലറ്റിക്‌സ് രംഗം ലോകനിലവാരത്തില് നിന്നും എത്രമാത്രം പിറകിലാണെന്ന് ചൂണ്ടിക്കാട്ടാന് ഇതില് പരം വലിയ ഉദാഹരണം വേണോ…?\nലണ്ടനിലെ തേംസ് നദിക്കരയില് മുപ്പതാമത് വിശ്വമഹാകായികമേളക്ക് തിരിതെളിയാന് ഇനി 200ലധികം ദിവസങ്ങള് മാത്രം. അത്‌ലറ്റിക്‌സില് 120 കോടി ജനങ്ങളുടെ മെഡല് പ്രതീക്ഷകളുമായി ലണ്ടനിലെ ട്രാക്കില് മത്സരത്തിനിറങ്ങാന് ഇതിനകം യോഗ്യത നേടിയത് രണ്ട് മലയാളികളടക്കം അഞ്ച് പേര്. ഒളിപിക്‌സില് അത്‌ലറ്റിക്‌സില് നിന്ന് ഒരു സ്വര്‍ണ്ണം എന്ന ഇന്ത്യയുടെ സ്വപ്‌നം ഇത്തവണയും പൂവണിയില്ല എന്ന് ഏറെകക്കുറെ ഉറപ്പാണ്. സ്വര്‍ണം പോയിട്ട് ആദ്യ പത്ത് സ്ഥാനങ്ങളിലെന്നില് പോലും ഇടം പിടിക്കാന് ഇന്ത്യന് താരങ്ങള്‍ക്ക് സാധിക്കില്ല എന്നാണ് വസ്തുതകള് പരിശോധിക്കുമ്പോള് മനസിലാവുക..\nഡിസ്‌ക്കസ് ത്രോയില് വികാസ് ഗൗഡ, 20 കി.മി.നടത്തത്തില് ഗുര്‍മീത് സിങ്ങ്, ഷോട്ട് പുട്ടില് ഓംപ്രകാശ്, ട്രിപ്പിള് ജംപില് മയൂഖ ജോണി, 800 മീറ്ററില് ടിന്റു ലൂക്ക എന്നിവരാണ് ഇതിനകം ലണ്ടനിലേക്ക് ടിക്കറ്റുറപ്പിച്ചത്. ഇതില് വികാസ് ഗൗഡ ഒഴിച്ചുള്ള നാല് പേരും ആദ്യമായാണ് ഒളിപിക്‌സിന് യോഗ്യത നേടുന്നത്. എല്ലാവരും ബി സ്റ്റാന്‍ഡേര്‍ഡ് യോഗ്യതാമാര്‍ക്ക് മറികടന്നാണ് ലണ്ടനിലേക്ക് സീറ്റുറപ്പിച്ചത്. അഞ്ച് പേരുടെയും മികച്ച പ്രകടനവും ലോകകായികരംഗത്തെ മെച്ചപ്പെട്ട പ്രകടനവും താരതമ്യപ്പെടുത്തി പരിശോധിക്കുമ്പോള് ലണ്ടനിലും ഇന്ത്യക്ക് മെഡല് പ്രതീക്ഷക്ക് വകയില്ലെന്ന് ഏറെക്കുറെ ഉറപ്പിക്കാം.\nപുരുഷന്മാരുടെ ഡിസ്‌കസ് ത്രോയില് ഒളിപികസിനുള്ള എ സ്റ്റാന്‍ഡേര്‍ഡ് യോഗ്യതാമാര്‍ക്ക് 66 മീറ്ററാണ്. ബി സ്റ്റാന്‍ഡേര്‍ഡ് മാര്‍ക്ക 63 മീറ്ററും. ദെയ്ഗുവില് സമാപിച്ച ലോക അത്‌ലറ്റിക് മീറ്റില് 64.05 മീറ്റര് ദൂരം കണ്ടെത്തിയാണ് വികാസ് ലണ്ടനിലേക്ക യോഗ്യത നേടിയത്. ഈയിനത്തില് വികാസിന്റെ തന്നെ പേരിലുള്ള ദേശീയ റെക്കോര്‍ഡ് 4.96 മീറ്ററാണ്. ലണ്ടനില് ദേശീയ റെക്കോര്‍ഡ് മൂന്ന് മീറ്റര് മെച്ചപ്പെടുത്തിയാല്‍പ്പോലും വികാസിന് മെഡല് പട്ടികയില് ഇടം പിടിക്കാനാവുമെന്ന് തോന്നുന്നില്ല. ലോക കായികരംഗത്ത് ഇതിനകം ഇരുപതിലധികം പേര് 65 മീറ്ററിലധികം പിന്നിട്ട് കഴിഞ്ഞു. വികാസ് ദൂരം നാല് മീറ്റര് മുതല് അഞ്ച് മീറ്റര് വരെ മെച്ചപ്പെടുത്തിയെങ്കില് മാത്രമേ ഈയിനത്തില് മെഡല് പ്രതീക്ഷക്ക് വകയുള്ളൂ.\n20 കി.മി നടത്തത്തില് ഗുര്‍മീത് സിങ്ങിന്റെ മികച്ച സമയം 1:24:34മിനിറ്റാണ്. നാല് വര്‍ഷം മുമ്പ് 2008ലെ ബീംജിഗ് ഒളിപിക്‌സില് ഈയിനത്തിലെ വെങ്കലമെഡല് ജേതാവിന്റെ സമയം 1:19:42 മിനിറ്റ്. അതായത് ഈയിനത്തിന് നമ്മളിപ്പോഴും പത്തോ അതിലധികമോ വര്‍ഷം പിറകിലാണെന്ന് സാരം. സമയം ഏഴോ എട്ടോ മിനിറ്റ് മെച്ചപ്പെടുത്തിയാല് മാത്രമേ ഗുര്‍മീതിന് മെഡല് പട്ടികയിലിടം പിടിക്കാന് കഴിയൂ. സെക്കന്റുകള് മെച്ചപ്പെടുത്താന് തന്നെ ദീര്‍ഘനാളത്തെ പരിശീലനം ആവശ്യമായ അത്‌ലറ്റിക്‌സില് ഈ ചുരുങ്ങിയ കാലയളവിനുള്ളില് ഏഴോ എട്ടോ മിനിറ്റ് മെച്ചപ്പെടുത്തുകയെന്നത് അപ്രാപ്യമായകാര്യം തന്നെ…\nഇരുമ്പ് ഗോളം 20.04 മീറ്റര് ദൂരത്തേക്ക വലിച്ചെറിഞ്ഞാണ് ഓംപ്രകാശ് ലണ്ടനിലേക്ക് ടിക്കറ്റ് കരസ്ഥമാക്കിയത്. ഗ്വാങ്ഷൂ ഏഷ്യന് ഗെയിംസ് ചാംപ്യന്, ജപ്പാനിലെ കേബി്ല് നടന്ന ഏഷ്യന് മീറ്റില് വെങ്കലം, 20 മീറ്ററിലധികം ദൂരം കണ്ടെത്തിയ മൂന്നാമത്തെ ഇന്ത്യക്കാരന്, ഈയടുത്ത കാലത്തായി ഓംപ്രകാശ് കൈവരിച്ച നേട്ടങ്ങള് ആരെയും അത്ഭുതപ്പെടുത്തുന്ന്താണ്. എങ്കിലും ലോകനിലവാരത്തിലും എത്രയോ താഴെയാണ് ഓംപ്രകാശിന്റെ പ്രകടനം എന്നതാണ് വാസ്തവം.\nട്രിപ്പിള് ജംപില് 13.99 മീറ്റര് ചാടിയാണ് മലയാളിയായ മയൂഖ ജോണി ഒളിപിക്‌സിന് യോഗ്യ നേടിയത്. ലോക രംഗത്ത് 44 പേര് 14 മീറ്റര് ഈ വര്‍ഷം പിന്നിട്ട കഴിഞ്ഞു. 14.98 മീറ്റര് ചാടിയ ഉക്രൈന്റെ ഓള്‍ഗ സലാദുഹയുടെതാണ് ഈ വര്‍ഷത്തെ മികച്ച ദൂരം. ഇന്ത്യയില് 14 മീറ്റര് മറികടന്നത് മയൂഖ മാത്രമാണ എനന്ത് വാസ്തവമാണെങ്കിലും കുറഞ്ഞത് രണ്ട് മീറ്ററെങ്കിലും മെച്ചപ്പെടുത്തിയാലേ പ്രതീക്ഷക്ക് വകയുള്ളൂ..\nഒളിപ്യന് പി.ടി ഉഷയുടെ ശിക്ഷ്യയായ ടിന്റു ലൂക്കയുടെ 800 മീറ്ററിലെ മികച്ച സമയം 1:59:17മീറ്ററാണ്. ലോക അത്‌ലറ്റിക് മീറ്റില് ഈയിനത്തിലെ ബി സ്റ്റാന്‍ഡേര്‍ഡ് യോഗ്യതാ മാര്‍ക്കായ 2:01:30 മിനിറ്റ് മറികടന്നാണ് ടിന്റു ലണ്ടനിലേക്ക് പ്രവേശനം ഉറപ്പിച്ചത്. 1:59:90 മീറ്ററാണ് എ സ്റ്റാന്‍ഡേര്‍ഡ് യോഗ്യതാമാര്‍ക്ക്. ലോക കായികരംഗത്ത് രണ്ട് മിനിറ്റില് താഴെ ഇതിനകം 23 പേര് 800 മീറ്റര് പിന്നിട്ട് കഴിഞ്ഞു. സമയം രണ്ട് മിനിട്ടെങ്കിലും മെച്ചപ്പെടുത്തിയാല് മത്രമേ ടിന്റുവില് നിന്ന് പ്രതീക്ഷക്ക് വകയുള്ളൂ.\nഡിസംബര് വരെ സമയമുള്ള സ്ഥിതിക്ക് ഇനിയും പത്ത് പേരെങ്കിലും തട്ടിയും മുട്ടിയും യോഗ്യതാമാര്‍ക്ക് മറികടന്ന് ഒളിപിക് ടീമില് ഇടം പിടിച്ചേക്കാം. ഇതുവരെയുള്ള പ്രകടനം വച്ച് വിലയിരുത്തുമ്പോള് ആരില് നിന്നും ഇത്തവണയും മെഡലൊന്നും പ്രതീക്ഷിക്കണ്ട. വര്‍ഷാവര്‍ഷം സ്‌കൂളുകളില് നിന്നും എസ്‌കര്‍ഷന് പോകുന്ന വിദ്യാര്‍ത്ഥികളെ പോലെ നാല് വര്‍ഷം കൂടുമ്പോള് ഒരുല്ലാസയാത്ര. ഒളിപിക്‌സ് നഗരത്തിലെ കാഴ്ചകളും കണ്ട് ഒളിപ്യന് എന്ന വിശേഷണവും പേറി വെറും കയ്യോടെ തിരിച്ച് കയറാം.. മറിച്ചെന്തിങ്കിലും സംഭവിക്കണമെങ്കില് അത്ഭുതങ്ങള് സംഭവിക്കണം. കഴിഞ്ഞ തവണ അപ്രതീക്ഷിതമായി അഭിനവ് ബിന്ദ്ര ഉന്നം തെറ്റാതെ വെടിവെച്ചിട്ട സ്വര്‍ണം പോലെ വെടിയൊച്ച മുഴങ്ങുന്ന അത്‌ലറ്റിക്‌സ് ട്രാക്കില് നിന്നും ആരെങ്കിലും അത്ഭുതങ്ങള് കാണിച്ച് സ്വര്‍ണം കയ്യെത്തിപിടിക്കുമോ..അങ്ങിനെ തന്നെ സംഭവിക്കുമെന്ന് നമുക്ക് പ്രതീക്ഷിക്കാം..അതിനായി കാത്തിരിക്കാം..\nഫൂട്ട് നോട്ട്: ഒളിപിക്‌സില് മെഡല് നേടാന് സാധ്യതയുള്ള 22 കായികതാരങ്ങള്‍ക്ക് 6.85 കോടി രൂപ കേന്ദ്ര കായികമന്ത്രാലയം അടുത്തിടെ ധനസഹായം നല്‍കുകയുണ്ടായി. വിദേശ പരിശീലനം, പെഴ്‌സനല് കോച്ച്, വിദേശ ടൂര്‍ണമെന്റുകളില് പങ്കെടുക്കുക തുടങ്ങിയവക്കാണ് ധനസഹായം അനുവദിച്ചത്.\nഇത് പ്രകാരം ഷൂട്ടിംഗ് താരം രോഞ്ജന് സോധിക്ക് നല്‍കിയത് ഒരു കോടിയോളം രൂപ. വര്‍ഷങ്ങളായി അമേരിക്കയില് വിദേശ കോച്ചിനും താരങ്ങള്‍ക്കുമൊപ്പം പരിശീലനം നടത്തികൊണ്ടിരിക്കുന്ന ഡിസ്‌കസ് ത്രോ താരം വികാസ് ഗൗഡക്ക് ലഭിച്ചതാകട്ടെ 24 ലക്ഷവും…


August 10, 2020 , ഷാജി രാമപുരം\nഡാളസ്: ചെങ്ങന്നൂർ ആറാട്ടുപുഴ കടവണയിൽ പരേതനായ കെ.എം മാത്തന്റെ ഭാര്യയും ഡാളസ് കരോൾട്ടൻ മാർത്തോമ്മ ഇടവാംഗവും ചെറിയനാട് ആരതിൽ കുടുംബാംഗവും ആയ അന്നമ്മ മാത്തൻ (86) നിര്യാതയായി.\nമക്കൾ: ഏലിയാമ്മ ചെറിയാൻ (ഹ്യുസ്റ്റൺ), എബ്രഹാം മാത്യു (ഡാലസ് കരോൾട്ടൺ മാർത്തോമ്മ ഇടവാംഗം), സാറാമ്മ മാത്യുക്കുട്ടി ( ഡാലസ്, മെസ്‌ക്വിറ്റ് സെന്റ്.പോൾസ് മാർത്തോമ്മ ഇടവാംഗം).\nമരുമക്കൾ: പി.സി ചെറിയാൻ, എലിസബേത്ത് എബ്രഹാം, മാത്യുക്കുട്ടി ഗീവർഗീസ്.\nകൊച്ചുമക്കൾ: ഷെറിൻ – ഷിനോയ് ജോൺ, ഷെൽബി – ലിസാ ചെറിയാൻ, സോണിയ – ആശിഷ് മാത്യു, ടോബിൻ – ക്രിസ്‌മോൾ എബ്രഹാം, ജോബിൻ – ജീനാ എബ്രഹാം, ഡോ.ഷൈനി – ഡോ.ജബ്ബാരി, ഷിബിൻ – കിംബെർലി മാത്യു.\nകൊച്ചുകൊച്ചുമക്കൾ: എമ്മ ചെറിയാൻ, ജിയാന ചെറിയാൻ, മികേള മാത്യു, കരിസ മാത്യു, ആര്യ ജബ്ബാരി, സാറ ജബ്ബാരി, സൈറസ് ജബ്ബാരി.\nആഗസ്റ്റ് 12 ബുധനാഴ്ച രാവിലെ 11മണി മുതൽ 1വരെ ഡാലസ് മെസ്‌ക്വിറ്റിലുള്ള ആൻഡേഴ്സൺ ക്ലേട്ടൺ ഗോൺസലസ് ഫ്യൂണറൽ ഹോമിൽ വെച്ച് (1111 Military PKWY, Mesquite, Tx 75149) പൊതുദർശനവും തുടർന്ന് സംസ്കാര ശുശ്രുഷയും നടത്തും. സംസ്കാര ശുശ്രുഷകൾക്ക് ശേഷം റോളറ്റിലുള്ള സേക്രഡ് ഹാർട്ട് സെമിത്തേരിൽ (3900 Rowlett Rd, Rowlett, Tx 75088) സംസ്കാരം നടത്തും. ചടങ്ങുകൾ www.facebook.com/AndersonClaytonGonzalez എന്ന വെബ്സൈറ്റിൽ ദർശിക്കാവുന്നതാണ്.\nകൂടുതൽ വിവരങ്ങൾക്ക് : ബാബു 214 399 8991\nശോശാമ്മ നൈനാന് (92) ഡാളസില് നിര്യാതയായി\nവി.ജെ. കോശി (79) ഡിട്രോയിറ്റില് നിര്യാതനായി


അമ്മ പുറത്താക്കി, പക്ഷേ ആ സ്ഥാനം പോയില്ല ദിലീപിന്റെ മാസ്സ് എൻട്രി, ഒടുവിൽ സംഭവിച്ചത് - metromatinee.com Lifestyle Entertainment & Sports\nകൊവിഡ് ഏറ്റവും കൂടുതൽ പ്രതിസന്ധി സൃഷ്ടിച്ച ഒരു മേഖലയാണ് സിനിമാ മേഖല. കോവിഡിന്റേയും ലോക്ക് ഡൗണിന്റെ പശ്ചാത്തലത്തിൽ തിയേറ്ററുകൾ അടച്ചിടുകയും സിനിമ ചിത്രീകരണം നിർത്തലാക്കുകയും ചെയ്തു. വൻ സാമ്പത്തിക പ്രതിസന്ധിയായിരുന്നു സിനിമാ മേഖലയ്ക്ക് താങ്ങേണ്ടി വന്നത്. ലോക്ക് ഡൗണിൽ നിയന്ത്രണങ്ങൾ സർക്കാർ ഏർപ്പെടുത്തിയതോടെ സിനിമ ചിത്രീകരണങ്ങൾ ആരംഭിച്ചിട്ടുണ്ട്. എന്നാൽ തിയേറ്ററുകൾ ഇനിയും സജീവമായിട്ടില്ല. കർശന നിയന്ത്രണങ്ങളോടെ തിയേറ്ററുകൾ തുറക്കാൻ കേന്ദ്ര- സംസ്ഥാന സർക്കാരുകൾ നിർദ്ദേശിച്ചിട്ടുണ്ട്.\nഎന്നാൽ കേരളത്തിൽ തിയേറ്ററുകൾ തുറക്കുന്ന കാര്യത്തിൽ അനിശ്ചിതത്വം തുടരുകയാണ്. തിയേറ്റർ ഉടമകളും നിർമ്മാതാക്കളും വിതരണക്കാരും രണ്ട് തട്ടിൽ നിൽക്കുകയാണ്. ഇപ്പോഴിത സിനിമാസംഘടനകൾ തമ്മിൽ നടന്ന ചർച്ചയിൽ തീരുമാനമാകാത്ത സാഹചര്യത്തിൽ അനുരഞ്ജന ശ്രമവുമായി നടൻ ദിലീപ് രംഗത്തെത്തിയിക്കുകയാണ്. നീണ്ടഇടവേളയ‌്ക്ക് ശേഷമാണ് ദിലീപ് സംഘടനാചുമതലകളിൽ സജീവമാകുന്നത്. തിയേറ്റർ ഉടമകളുടെ സംഘടനയായ ഫിയോക്കിനായാണ് ചെയർമാനായ ദിലീപ് തന്നെയെത്തിയത്. നടിയെ ആക്രമിച്ച കേസുമായി ബന്ധപ്പെട്ട് ദിലീപിനെ താരസംഘടനയായ ‘അമ്മ’യിൽ നിന്ന് പുറത്താക്കിയിരുന്നെങ്കിലും ഫിയോക്കിന്റെ ചെയർമാൻ സ്ഥാനത്ത് ദിലീപ് തുടരുകയായിരുന്നു.\nസിനിമകൾ കൊടുക്കില്ലെന്ന് നിർമ്മാതാക്കളും വിതരണക്കാരും തിയേറ്റർ തുറക്കുമെന്ന് സംയുക്ത തീയറ്റർ ഉടമകളുടെ സംഘടന ആവർത്തിച്ചതോടെയാണ് പ്രശ്നന പരിഹാരത്തിനായി ദിലീപ് ഇറങ്ങിയത്. കൂടാതെ പ്രശ്നങ്ങൾ രമ്യമായി പരിഹരിക്കണമെന്ന് ആവശ്യപ്പെട്ട് തിയറ്ററുടമകൾ നിർമ്മാതാക്കൾക്കും വിതരണക്കാർക്കും കത്തു നൽകിയിരുന്നു.\nജനുവരി ഒന്നിനാണ് അഞ്ചാം തീയതി മുതല് തിയേറ്ററുകള് തുറന്ന് പ്രവര്‍ത്തിക്കാനുള്ള തീരുമാനം മുഖ്യമന്ത്രി പിണറായി വിജയന് പ്രഖ്യാപിച്ചത്. ഇതിനെ തുടര്‍ന്ന് ഫിലിം ചേംബറും ഡിസ്ട്രിബ്യൂഷന് അസോസിയേഷനും യോഗം ചേര്‍ന്നിരുന്നു. തിയേറ്ററുകള് തുറന്നാലും സിനിമ നല്‍കില്ല എന്നായിരുന്നു ഡിസ്ട്രിബ്യൂഷന്റെ തീരുമാനം. 50 ശതമാനം ആളുകളെ പ്രവേശിപ്പിച്ച് രാവിലെ9മണി മുതല് രാത്രി9മണി വരെ രണ്ടോ, മൂന്നോ ഷോ പ്രദര്‍ശിപ്പിക്കാന് തിയേറ്ററുകാര്‍ക്കും സിനിമ തരാന് നിര്‍മാതാക്കള്‍ക്കും സാധിക്കില്ലെന്നും ഫിലിം ചേംബര് വ്യക്തമാക്കി.


ജാഗ്രത: മഹിളാ കോണ്‍ഗ്രസ് യാത്രയില് നോട്ടുമാല വിവാദവും\nമഹിളാ കോണ്‍ഗ്രസ് യാത്രയില് നോട്ടുമാല വിവാദവും\nമഹിളാ കോണ്‍ഗ്രസ് സംസ്ഥാന പ്രസിഡന്റ് ബിന്ദുകൃഷ്ണയുടെ "സ്ത്രീമുന്നേറ്റ യാത്ര"യില് നോട്ടുമാല വിവാദവും. എല്ലാ സ്വീകരണ കേന്ദ്രങ്ങളിലും നിര്‍ബന്ധമായും ജാഥാ ക്യാപ്റ്റനെ നോട്ടുമാലയണിയിച്ച് സ്വീകരിക്കണമെന്ന സര്‍ക്കുലറാണ് വിവാദമായത്. പണപ്പിരിവ് ലക്ഷ്യമിട്ടുള്ള യാത്രയാണിതെന്ന് എതിര്‍ഗ്രൂപ്പുകാര് ആരോപിക്കുന്നതിനിടയിലാണ് നോട്ടുമാല വിവാദവും സജീവമായത്. ഐ ഗ്രൂപ്പുകാരിയായ ബിന്ദുകൃഷ്ണയെ സ്വീകരിക്കാന് എ ഗ്രൂപ്പുകാര് തയ്യാറായിട്ടില്ല. അത്തരം കേന്ദ്രങ്ങളില് നോട്ടുമാല സ്വീകരണം ഉണ്ടായില്ല. നിശ്ചയിച്ച ഫണ്ടും നല്‍കിയിട്ടില്ല. ഇതിനെതിരെ ഐ ഗ്രൂപ്പ് രംഗത്തെത്തിയിട്ടുണ്ട്.\nനോട്ടുമാലയ്ക്കു പുറമെ ഓരോ മണ്ഡലം കമ്മിറ്റിയും 10,000 രൂപ വീതം പിരിക്കണമെന്നും സര്‍ക്കുലറിലുണ്ട്. ഇതില് 5,000 രൂപ വീതം സംസ്ഥാന കമ്മിറ്റിയെ ഏല്‍പ്പിക്കണമെന്നും പറയുന്നു. ആവശ്യക്കാര്‍ക്ക് ഇഷ്ടംപോലെ കൂപ്പണും നല്‍കിയിട്ടുണ്ട്. സ്വീകരണകേന്ദ്രങ്ങളില് ആരുമില്ലെങ്കിലും ഫണ്ട് കിട്ടിയാല് മതിയെന്നാണത്രെ നിലപാട്.\nഓരോ സ്വീകരണകേന്ദ്രത്തിലും ആയിരം പേരെ പങ്കെടുപ്പിക്കണമെന്നാണ് സര്‍ക്കുലറിലുള്ളതെങ്കിലും ഒരു കേന്ദ്രത്തില്‍പ്പോലും നൂറിനു മുകളില് സ്ത്രീകള് ഉണ്ടായില്ല. എസ്ഐയെ ഭീഷണിപ്പെടുത്തിയതുമായി ബന്ധപ്പെട്ട വിവാദമൊഴിച്ചാല് ജാഥയെ ആരും ഗൗനിച്ചില്ല. ബിന്ദുകൃഷ്ണ പ്രസിഡന്റ് സ്ഥാനം ഒഴിയുന്ന മുറയ്ക്ക് പ്രസിഡന്റാകാനും ലേലംവിളി തുടങ്ങിയിട്ടുണ്ട്. ഗ്രൂപ്പ് സമവാക്യം അനുസരിച്ച് ഐ ഗ്രൂപ്പിനാണ് പദവി കിട്ടേണ്ടതെങ്കിലും സുധീരന് പ്രസിഡന്റായ സ്ഥിതിക്ക് ഗ്രൂപ്പിനതീതമായി പദവി കിട്ടുമെന്ന പ്രതീക്ഷ ചിലര്‍ക്കുണ്ട്.


Coronavirus Covid-19 Kerala News Wrap October 08 Updates\nCoronavirus Covid 19 Kerala News Wrap October 08 Updates\nകഴിഞ്ഞ ഏതാനും ദിവസങ്ങളായി സംസ്ഥാനത്ത് ഏറ്റവും കൂടുതല് കോവിഡ് കേസുകള് റിപ്പോര്‍ട്ട് ചെയ്യുന്നത് കോഴിക്കോട് ജില്ലയില് നിന്നാണ്\nOctober 08, 2020 07:35:08 pm\nതിരുവനന്തപുരം/കൊച്ചി/കോഴിക്കോട്/ന്യൂഡൽഹി: കോവിഡ് രോഗവ്യാപനം രൂക്ഷമായി തുടരുന്ന കേരളത്തിൽ ഇന്ന് രോഗമുക്തിയിൽ ആശ്വാസത്തിന്റെ ദിനമാണ്. കോവിഡ് സ്ഥിരീകരിച്ച് ചികിത്സയിലായിരുന്ന 7003 പേരാണ് ഇന്ന് നെഗറ്റീവായി ആശുപത്രി വിട്ടത്. കോവിഡ് സ്ഥിരീകരിക്കുന്നവരുടെ എണ്ണത്തിലും ഇന്ന് കുറവ് സംഖ്യയാണ് രേഖപ്പെടുത്തിയിരിക്കുന്നത്. കഴിഞ്ഞ 24 മണിക്കൂറിനിടെ പരിശോധിച്ച 63,146 സാമ്പിളുകളിലാണ് 5445 പേർക്ക് കോവിഡ് സ്ഥിരീകരിച്ചത്.\nമലപ്പുറത്ത് ഇന്നും ആയിരത്തിന് മുകളിൽ കോവിഡ് കേസുകൾ\nസംസ്ഥാനത്ത് ആകെ കോവിഡ് മരണം 930 ആയി\nതൃശൂർ ജില്ലയിലെ 385 പേർക്ക് കൂടി വ്യാഴാഴ്ച (ഒക്ടോബർ 8) കോവിഡ്-19 സ്ഥിരീകരിച്ചു. 460 പേർ രോഗമുക്തരായി. ജില്ലയിൽ രോഗബാധിതരായി ചികിത്സയിൽ കഴിയുന്നവരുടെ എണ്ണം 8340 ആണ്. തൃശൂർ സ്വദേശികളായ 137 പേർ മറ്റു ജില്ലകളിലെ ആശുപത്രികളിൽ ചികിത്സയിൽ കഴിയുന്നു. ജില്ലയിൽ ഇതുവരെ കോവിഡ് സ്ഥിരീകരിച്ചവരുടെ എണ്ണം 19155 ആണ്. അസുഖബാധിതരായ 10659 പേരെയാണ് ആകെ രോഗമുക്തരായി ആശുപത്രികളിൽനിന്ന് ഡിസ്ചാർജ് ചെയ്തത്. വ്യാഴാഴ്ച ജില്ലയിൽ സമ്പർക്കം വഴി 381 പേർക്കാണ് കോവിഡ് സ്ഥിരീകരിച്ചത്. ഇതിൽ5കേസുകളുടെ ഉറവിടം അറിയില്ല.\nഎറണാകുളം ജില്ലയിൽ ഇന്ന് 391 പേർക്കുകൂടി കോവിഡ് സ്ഥിരീകരിച്ചു; രോഗമുക്തരായത് 707 പേർ\nരോഗവ്യാപനം രൂക്ഷമായിരുന്ന എറണാകുളത്തും ഇന്ന് പുതിയ കോവിഡ് രോഗികളുടെ എണ്ണത്തിൽ കുറവ് രേഖപ്പെടുത്തി. 391 പേർക്കാണ് കോവിഡ് സ്ഥിരീകരിച്ചത്. ഇതിൽ 291 പേരും സമ്പർക്ക രോഗികളാണ്. 8 ആരോഗ്യ പ്രവർത്തകർക്കും പുറത്ത് നിന്നെത്തിയ6പേർക്കും കോവിഡ് സ്ഥിരീകരിച്ചപ്പോൾ ഉറവിടമറിയാത്തത് 82 കേസുകളാണ്.\nഇന്ന് 707 പേർ രോഗ മുക്തി നേടി. ഇന്ന് 1943 പേരെ കൂടി ജില്ലയിൽ പുതുതായി വീടുകളിൽ നിരീക്ഷണത്തിലാക്കി. നിരീക്ഷണ കാലയളവ് അവസാനിച്ച 1752 പേരെ നിരീക്ഷണ പട്ടികയിൽ നിന്നും ഒഴിവാക്കുകയും ചെയ്തു നിരീക്ഷണത്തിൽ ഉള്ളവരുടെ ആകെ എണ്ണം 29057 ആണ്. ഇതിൽ 27246 പേർ വീടുകളിലും 145 പേർ കോവിഡ് കെയർ സെന്ററുകളിലും 1666 പേർ പണം കൊടുത്തുപയോഗിക്കാവുന്ന സ്ഥാപനങ്ങളിലുമാണ്.\nപാലക്കാടിനും ആശ്വാസ ദിനം 285 പേർക്ക് കോവിഡ് സ്ഥിരീകരിച്ചപ്പോൾ; 407 പേർക്ക് രോഗമുക്തി\nപാലക്കാട് ജില്ലയിൽ ഇന്ന് 285 പേർക്ക് കോവിഡ് 19 സ്ഥിരീകരിച്ചതായി ആരോഗ്യവകുപ്പ് അധികൃതർ അറിയിച്ചു. സമ്പർക്കത്തിലൂടെ രോഗബാധ ഉണ്ടായ 168 പേർ, ഇതര സംസ്ഥാനങ്ങളിൽ നിന്ന് വന്ന 15 പേർ, വിദേശത്തുനിന്ന് വന്ന2പേർ, ഉറവിടം അറിയാത്ത രോഗബാധ ഉണ്ടായ 100 പേർ എന്നിവർ ഉൾപ്പെടും. 407 പേർക്ക് രോഗമുക്തി ഉള്ളതായും അധികൃതർ അറിയിച്ചു.\nമലപ്പുറം ജില്ലയില് ഇന്ന് 1024 പേര്‍ക്ക് രോഗബാധ; 876 പേര്‍ക്ക് രോഗമുക്തി\nനേരിട്ടുള്ള സമ്പര്‍ക്കത്തിലൂടെ 916 പേര്‍ക്ക് വൈറസ് ബാധ.ഉറവിടമറിയാതെ രോഗബാധിതരായവര് 74. 11 ആരോഗ്യ പ്രവര്‍ത്തകര്‍ക്കും രോഗബാധ സ്ഥിരീകരിച്ചു. രോഗബാധിതരായി ചികിത്സയില് 7,648 പേര്. ആകെ നിരീക്ഷണത്തിലുള്ളത് 47,204 പേര്\nജില്ലയില് കോവിഡ് രോഗ ബാധിതരുടെ എണ്ണം ഇന്നും 1000 കടന്നു. 1,024 പേര്‍ക്കാണ് ഇന്ന് (ഒക്ടോബര് 08) രോഗം സ്ഥിരീകരിച്ചതെന്ന് ജില്ലാ കലക്ടര് കെ. ഗോപാലകൃഷ്ണന് അറിയിച്ചു. രോഗബാധിതരായവരില് 916 പേര്‍ക്കും നേരിട്ടുള്ള സമ്പര്‍ക്കത്തിലൂടെയാണ് രോഗബാധ. 74 പേര്‍ക്ക് ഉറവിടമറിയാതെയാണ് രോഗബാധയുണ്ടായത്. 11 ആരോഗ്യ പ്രവര്‍ത്തകര്‍ക്കും ഇന്ന് രോഗം സ്ഥിരീകരിച്ചിട്ടുണ്ട്. ഇന്ന് രോഗം സ്ഥിരീകരിച്ചവരില് 10 പേര് ഇതര സംസ്ഥാനങ്ങളില് നിന്നെത്തിയവരും ശേഷിക്കുന്ന 13 പേര് വിവിധ വിദേശ രാജ്യങ്ങളില് നിന്നെത്തിയവരുമാണ്. അതേസമയം ഇന്ന് 876 പേര് രോഗമുക്തരായതായും ജില്ലാ കലക്ടര് അറിയിച്ചു.\nകോഴിക്കോട് 688 പേര്‍ക്ക് കോവിഡ്; രോഗമുക്തി 1113\nജില്ലയില് ഇന്ന് 688 പോസിറ്റീവ് കേസുകള് കൂടി റിപ്പോര്‍ട്ട് ചെയ്തതായി ജില്ലാ മെഡിക്കല് ഓഫീസര് അറിയിച്ചു. വിദേശത്ത് നിന്ന് എത്തിയ ഒന്‍പത് പേര്‍ക്കും ഇതര സംസ്ഥാനങ്ങളില് നിന്ന് എത്തിയവരില് 11 പേര്‍ക്കുമാണ് പോസിറ്റീവായത്. 19 പേരുടെ ഉറവിടം വ്യക്തമല്ല. സമ്പര്‍ക്കം വഴി 649 പേര്‍ക്കാണ് രോഗം ബാധിച്ചത്. കോര്‍പറേഷന് പരിധിയില് സമ്പര്‍ക്കം വഴി 211 പേര്‍ക്ക് പോസിറ്റീവായി. ചികിത്സയിലുള്ള കോഴിക്കോട് സ്വദേശികളുടെ എണ്ണം 10541 ആയി. 6564 പേര് വീടുകളിലാണ് ചികിത്സയിലുള്ളത്.\nകോഴിക്കോട് കോവിഡ് വ്യാപനം രൂക്ഷ\nകോഴിക്കോട് കോവിഡ് വ്യാപനം രൂക്ഷമാകുന്നുവെന്ന് മന്ത്രി എകെ ശശീന്ദ്രൻ. ഉദ്യോഗസ്ഥരുമായി ആലോചിച്ച് കൂടുതൽ നിയന്ത്രണത്തെക്കുറിച്ച് മുഖ്യമന്ത്രിക്ക് ശുപാർശ സമർപ്പിക്കുമെന്ന് മന്ത്രി പറഞ്ഞു.\nജില്ലയില് കോവിഡ് വ്യാപനം അതിരൂക്ഷമായിട്ടും ജാഗ്രത പാലിക്കാതെയാണ് പൊതുജനങ്ങള് നിരത്തിലിറങ്ങുന്നത്. ജില്ലയില് നിരോധനാജ്ഞ നിലവിലുണ്ടെങ്കിലും ആള്‍ക്കൂട്ടങ്ങള്‍ക്ക് കുറവൊന്നുമില്ല.\nകഴിഞ്ഞ ഏതാനും ദിവസങ്ങളായി സംസ്ഥാനത്ത് ഏറ്റവും കൂടുതല് കോവിഡ് കേസുകള് റിപ്പോര്‍ട്ട് ചെയ്യുന്നത് കോഴിക്കോട് ജില്ലയില് നിന്നാണ്. എന്നാല് പൊതുജനങ്ങള് ഇതൊന്നും കാര്യമായെടുക്കുന്നില്ല. രാത്രി ആറിന് ശേഷവും ആള്‍ക്കൂട്ടങ്ങളാണെങ്ങും. ജില്ലയില് നിരോധനാജ്ഞയുണ്ട്. അഞ്ചില് കൂടുതല് പേര് കൂട്ടം കൂടാന് പാടില്ല. എന്നാലിത് പാലിക്കപ്പെടുന്നില്ല. പൊലീസിനെ കാണുമ്പോള് മാത്രം ഒഴിഞ്ഞ് മാറുന്ന നിലയിലാണ് ആൾക്കൂട്ടം.\nരാജ്യത്തെ കോവിഡ് ബാധിതരുടെ എണ്ണം 68 ലക്ഷം കടന്നു\nഇന്ത്യയില് കൊറോണവൈറസ് ബാധിച്ചതായി സ്ഥിരീകരിച്ചവരുടെ എണ്ണം 68.35 ലക്ഷമായി. കഴിഞ്ഞ 24 മണിക്കൂറിനിടെ 78, 524 പേര്‍ക്ക് കൂടി രോഗം സ്ഥിരീകരിച്ചിട്ടുണ്ട്. 971 പേര് 24 മണിക്കൂറിനിടെ മരിച്ചതടക്കം ഇതുവരെയായി 1,05,526 കോവിഡ് മരണങ്ങളാണ് രാജ്യത്തുണ്ടായിട്ടുള്ളത്. നിലവില് 9.02 ലക്ഷം പേരാണ് ചികിത്സയിലുള്ളത്. 58.27 ലക്ഷം പേര് രോഗമുക്തി നേടി.


മഞ്ജു വാര്യര് വീണ്ടും വിവാഹിതയായോ? മഞ്ഞച്ചരടും പൂമാലയുമായി നില്‍ക്കുന്ന ചിത്രം കണ്ട ആരാധകരുടെ ചോദ്യം! - Malayalam Filmibeat\n15 min ago ഭയപ്പെടേണ്ട നടി മഞ്ജു വാര്യരാണ്; ലേഡീ സൂപ്പര്‍സ്റ്റാറെ കുറിച്ച് നടന് ധനുഷ് പറഞ്ഞത്, വീഡിയോ വൈറല്\n53 min ago മോഹൻലാൽ-മമ്മൂട്ടി ചിത്രമായിരുന്നു കരിയറിലെ ഏറ്റവും വലിയ പരാജയം, വെളിപ്പെടുത്തി രഞ്ജി പണിക്കർ\n| Updated: Thursday, October 3, 2019, 9:00 [IST]\nമലയാളത്തിന്റെ ലേഡി സൂപ്പര് സ്റ്റാറായ മഞ്ജു വാര്യര് അസുരനിലൂടെ തമിഴകത്തേക്കും പ്രവേശിച്ചിരിക്കുകയാണ്. വെട്രിമാരന്-ധനുഷ് കൂട്ടുകെട്ടിലൊരുങ്ങിയ അസുരനിലൂടെയായിരുന്നു താരത്തിന്റെ വരവ്. സിനിമയുമായി ബന്ധപ്പെട്ട വിശേഷങ്ങളെല്ലാം സോഷ്യല് മീഡിയയിലൂടെ ശ്രദ്ധിക്കപ്പെട്ടിരുന്നു. ഇന്‍സ്റ്റഗ്രാമിലൂടെ ചിത്രത്തെക്കുറിച്ചുള്ള വിശേഷങ്ങള് പങ്കുവെച്ച് മഞ്ജു വാര്യരും എത്തിയിരുന്നു. സിനിമയുടെ റിലീസിന് മുന്നോടിയായി താരം പങ്കുവെച്ച പോസ്റ്റിനെക്കുറിച്ചുള്ള ചര്‍ച്ചകളിലാണ് ആരാധകര്. ധനുഷിനൊപ്പം വിവാഹ വേഷത്തില് നില്‍ക്കുന്ന ചിത്രമായിരുന്നു താരം പോസ്റ്റ് ചെയ്തത്. മഞ്ഞച്ചരടും പൂമാലയുമൊക്കെ കണ്ടപ്പോള് വീണ്ടും വിവാഹം കഴിഞ്ഞത് പോലെയാണ് തോന്നിയതെന്നായിരുന്നു ആരാധകരുടെ പ്രതികരണം.\nധനുഷിന്റെ ഭാര്യയുടെ വേഷത്തിലാണ് താരം ഈ ചിത്രത്തില് എത്തുന്നത്. താന് ഒരുപാട് ഇഷ്ടപ്പെടുന്ന അഭിനേതാക്കളിലൊരാളാണ് ധനുഷെന്നും അദ്ദേഹത്തോടൊപ്പം അരങ്ങേറാന് കഴിഞ്ഞതില് സന്തോഷമുണ്ടെന്നും മഞ്ജു വാര്യര് പറഞ്ഞിരുന്നു. മഞ്ജു വാര്യറല്ലാതെ മറ്റൊരു താരവും ഈ കഥാപാത്രത്തിന് അനുയോജ്യമാവില്ലെന്നായിരുന്നു സംവിധായകനും പറഞ്ഞത്. സിനിമയുടെ കഥ കേട്ടപ്പോള്‍ത്തന്നെ താന് ചെയ്യുമെന്ന് പറഞ്ഞ് താരം എത്തുകയായിരുന്നു. യാതൊരുവിധ ജാഡയുമില്ലാതെ വളരെ കൂളായാണ് താരം എല്ലാവരോടും ഇടപഴകിയതെന്നും സംവിധായകന് വ്യക്തമാക്കിയിരുന്നു.\nപച്ചയമ്മ എന്ന കഥാപാത്രത്തെയാണ് താന് അവതരിപ്പിക്കുന്നതെന്നും ഇതൊരു ഫാമിലി ഡ്രാമയാണെന്നും ഏറെ പ്രാധാന്യം നിറഞ്ഞ കഥാപാത്രത്തെയാണ് താന് അവതരിപ്പിച്ചിട്ടുള്ളതെന്നും താരം പറഞ്ഞിരുന്നു. കന്മദത്തിലെ ഭാനുമതിയെ അനുസ്മരിപ്പിക്കു്‌നന തരത്തിലുള്ള വരവാണ് ഇതെന്ന് ആരാധകര് പറഞ്ഞപ്പോള് ഇതാള് വേറെയാണെന്നായിരുന്നു മഞ്ജു വാര്യരുടെ മറുപടി. താരത്തിന്‍രെ കരിയര് ബ്രേക്കായി മാറിയേക്കാവുന്ന സിനിമയായി ഇത് മാറുമെന്നും ആരാധകര് പറഞ്ഞിരുന്നു.\nRead more about: manju warrier dhanush asuran മഞ്ജു വാര്യര് ധനുഷ് അസുരന്\nFans commenta about manju warrier's instagram post.


ഹിന്ദുമതത്തില് മൂന്നാം നമ്പര് ദോഷമോ ? | Significance Of Number3in Hinduism - Malayalam BoldSky\n25 min ago Happy Republic Day 2021 : റിപ്പബ്ലിക് ദിന സന്ദേശങ്ങള് പ്രിയപ്പെട്ടവര്‍ക്ക്\n| Published: Friday, February 7, 2020, 15:30 [IST]\nമൂന്നുപേര് ഒന്നിച്ചിറങ്ങിയാല് ഒരുകാര്യവും നടക്കില്ല എന്നൊരു പഴഞ്ചൊല്ലു തന്നെയുണ്ട്. കുട്ടിക്കാലം മുതലേ നിങ്ങളിതു കേള്‍ക്കുന്നതായിരിക്കും. പൊതുവായ ഒരു സത്യത്തെ പ്രസ്താവിക്കുന്നതാണ് മേല് പറഞ്ഞ പഴഞ്ചൊല്ല്. പഴഞ്ചൊല്ലിന്റെ ആഴത്തിലുള്ള അര്‍ത്ഥം മൂന്നാം നമ്പര് ദുശ്ശകുനമാണെന്ന് കാണിക്കുന്നു. എന്നാല് 3-ാം നമ്പര് ഹിന്ദുമതത്തില് അതിന്റേതായ പ്രതീകാത്മക പ്രാധാന്യം അര്‍ഹിക്കുന്നു. എന്തുകൊണ്ടാണ് മൂന്ന് എന്ന സംഖ്യ ഇന്ത്യന് സംസ്‌കാരത്തില് ഭാഗ്യകരമാണെന്ന് വിശ്വസിക്കുന്നത്?\nമൂന്നാം നമ്പറിന്റെ പ്രാധാന്യം\nമൂന്നാം നമ്പര് വരാനിരിക്കുന്ന കാലത്തിലെ മോശം അല്ലെങ്കില് അപ്രാപ്യമായത് സംഭവിക്കാന് പോകുന്നു എന്ന ആശങ്കയും നല്‍കുന്നു. എങ്കിലും ഈ പുരാതന വിശ്വാസത്തെ നാം എങ്ങനെ സ്വീകരിക്കുന്നു എന്നതിനെ ആശ്രയിച്ചിരിക്കുന്നു ഇതിന്റെ പ്രാധാന്യം. വലിയ പ്രാധാന്യവും മൂല്യങ്ങളും വെളിപ്പെടുത്തുന്ന മൂന്നാം നമ്പറിനെക്കുറിച്ചുള്ള ചില കഥകള് നോക്കാം.\nഹിന്ദുമതത്തില് മൂന്നാം നമ്പര് സന്ദര്‍ഭോചിതമായി പ്രാധാന്യം നല്‍കുന്നു. ഏറ്റവും പ്രധാനപ്പെട്ട കാരണങ്ങള് നോക്കാം. മൂന്നാം നമ്പര് ഭഗവാന് ശിവനു പ്രിയപ്പെട്ടതാണ്. ത്രിമൂര്‍ത്തികളിലെ മൂന്നാമത്തെ ദിവ്യദേവനാണ് ശിവന് (ബ്രഹ്മാവ്, വിഷ്ണു, മഹേശ്വരന്). മഹേശ്വരന് ശ്രേഷ്ഠനാണ്, ആത്യന്തിക ശക്തിയും. ത്രിക്കണ്ണ് (മൂന്ന് കണ്ണുകള്) ഉള്ളതിനാല് പരമാധികാരിയാണ് ശിവന്. ഇത് സൂചിപ്പിക്കുന്നത് സത്, ചിറ്റ്, ആനന്ദം (സത്യം, മനസാക്ഷി, സന്തോഷം).\n*മൂന്നാം നമ്പര് പലപ്പോഴും ദൈവഭക്തിയുടെയും അവരുടെ ശക്തിയുടെയും ഒരു അടയാളമായി പുണ്യകര്‍മ്മങ്ങളില് എടുക്കുന്നു.\n*ഹിന്ദുമതത്തിലെ ഓം എന്ന വാക്കിന്റെ പ്രതീകാത്മക ചിത്രീകരണമാണ് മൂന്നാം നമ്പര്.\n*ഹിന്ദുമതത്തില് ദത്താത്രേയനെ ഒരു ദൈവവും മാതൃകാപരവുമായ സന്യാസിയുമായി കണക്കാക്കുന്നു. മഹാരാഷ്ട്ര, ഗോവ, കര്‍ണാടക, ഗുജറാത്ത് എന്നിവിടങ്ങളില് ദത്താത്രേയന് മൂന്ന് ഹിന്ദു ദൈവങ്ങളായ ബ്രഹ്മാവ്, വിഷ്ണു, ശിവന് എന്നിവരുടെ അവതാരമായി കണക്കാക്കപ്പെടുന്നു. ഇവരെ ത്രിമൂര്‍ത്തികള് എന്നറിയപ്പെടുന്നതിനാല് മൂന്ന് പ്രാധാന്യമര്‍ഹിക്കുന്ന നമ്പറാകുന്നു.\n*മൂന്നാം നമ്പര് എല്ലായ്‌പ്പോഴും ശുഭവും ഊജ്ജസ്വലവുമായി കണക്കാക്കപ്പെടുന്നു.\n*ക്ഷേത്രങ്ങളില് തൃക്കോവിലിനു ചുറ്റും ഭക്തര് മൂന്നു വട്ടം വലംവയ്ക്കുന്നു. ഇതിലൂടെ മൂന്നാം നമ്പര് ഉത്തമമായി കണക്കാക്കുന്നു.\n*ഹിന്ദു ശാസ്ത്രത്തില് നിര്‍വചിച്ചിരിക്കുന്ന മൂന്ന് ഗുണങ്ങള്(ത്രിഗുണങ്ങള്) സത്വ, രജ, തമ.\n*മൂന്ന് മഹാദേവതകളായ ലക്ഷ്മി, സരസ്വതി, പാര്‍വതി എന്നിവരെ ഹിന്ദുക്കള് ബഹുമാനിക്കുന്നു. ഈ മൂന്ന് സ്ത്രീദേവതകളും ഒരുമിച്ച് ഹിന്ദുമത വിശ്വാസികള് ഏറ്റവും വലിയ ശക്തമായി കണക്കാക്കപ്പെടുന്നു.\n*ഒരു ക്ഷേത്രത്തില് പൂജകളും പ്രാര്‍ത്ഥനകളും നടത്തിയ ശേഷം പൂജാരി പ്രധാന ശ്രീകോവിലിനുള്ളില് നിന്ന് ഭക്തര്‍ക്ക് മൂന്നുതവണ പുണ്യാഹം നല്‍കുന്നു.\n* ഹിന്ദുമതത്തിലെ ത്രയങ്ങള്: മൂന്നു ഗുണങ്ങള്(സത്വ, രജസ്, തമസ്). പ്രകൃതിയുടെ മൂന്ന് പാളികള് (വെളിച്ചം, അഗ്നി, ഇരുട്ട്). സമയത്തിന്റെ മൂന്നു ഘട്ടങ്ങള് (ഭൂതം, ഭാവി, വര്‍ത്തമാനം). ദിവസത്തിന്റെ മൂന്ന് ഘട്ടങ്ങള് (പ്രഭാതം, മദ്ധ്യാഹ്നം, സായാഹ്നം). ജീവിതത്തിന്റെ മൂന്ന് ഘട്ടങ്ങള് (ബാല്യം, കൗമാരം, വാര്‍ധക്യം).\n*ഗംഗ, യമുന, സരസ്വതി എന്നീ മൂന്ന് നദികള് ഹിന്ദുപുരാണത്തില് മഹത്തരമാണ്. മൂന്നു നദികള് കൂടിച്ചേരുന്ന 'ത്രിവേണി സംഗമ'ത്തില് പ്രാര്‍ത്ഥന നടത്തുന്നത് പുണ്യമായി കണക്കാക്കപ്പെടുന്നു.\n*ആകാശം, ഭൂമി, പാതാളം എന്നിങ്ങനെ ത്രിലോകം (മൂന്ന് ലോകങ്ങള്) എന്ന ആശയവും ഹിന്ദു മതത്തില് നിലവിലുണ്ട്.\n*രാവിലെയും ഉച്ചയ്ക്കും സന്ധ്യക്കും എന്നിങ്ങനെ മൂന്നു പ്രാവശ്യം ദൈവികാരാധനയെ സൂചിപ്പിക്കുന്ന ത്രികാല സന്ധ്യയെ ഹിന്ദു ശാസ്ത്രങ്ങള് പിന്തുടരുന്നു.\nമൂന്നാം നമ്പര് ഹിന്ദുമതത്തില് ഒരു വശത്തും മോശമായി കണക്കാക്കുന്നില്ലെന്നത് ഇതിലൂടെ വ്യക്തമാണ്. എന്നിരുന്നാലും ഈ സംഖ്യയെ ചുറ്റിപ്പറ്റി ഒരുപാട് അന്ധവിശ്വാസങ്ങളുമുണ്ട്, അവ ചിലപ്പോള് ഒരു പരിധിവരെ ദുഖമോ നിര്‍ഭാഗ്യമോ നല്‍കുന്നതായി കരുതപ്പെടുന്നു. ഈ മോശം ശകുനങ്ങളും അന്ധവിശ്വാസങ്ങളും കാരണങ്ങളെ എങ്ങനെ സ്വാധീനിക്കുന്നുവെന്ന് ശാസ്ത്രം ഇതുവരെ തെളിയിച്ചിട്ടില്ല.\n* സ്വപ്നങ്ങളില് മൂന്നാം നമ്പര് പ്രത്യക്ഷപ്പെടുന്നത് ഭയാനകവും ദുരിതപൂര്‍ണവുമാണെന്ന് കണക്കാക്കുന്നു.\n* ഒരു കൂട്ടത്തില് മൂന്ന് ചിത്രശലഭങ്ങളെ ശ്രദ്ധയില്‍പ്പെട്ടാല് അത് നിര്‍ഭാഗ്യത്തിന്റെ സൂചനയാണ്.\n* മരണക്കിടക്കയിലുള്ള ഒരാളുടെ മുറിയുടെ വാതിലില് മൂന്ന് തവണ മുട്ടുന്നത് മരണത്തെ സൂചിപ്പിക്കുന്നു.\n* ഒരു മൂങ്ങ മൂന്നു തവണ കരയുന്നത് അസന്തുഷ്ടിയും സങ്കടവും നല്‍കുന്നതായി കണക്കാക്കുന്നു.\n* മൂന്നു മെഴുകുതിരികള് അല്ലെങ്കില് വിളക്കുകള് ഒരു മുറിയില് ജ്വലിക്കുന്നത് മോശമായി കണക്കാക്കപ്പെടുന്നു.\nThe number three in Hinduism is supposed to be blessed, since it is related to gods. Know more about the significance of number 3.\nStory first published: Friday, February 7, 2020, 15:30 [IST]


ക്രിസ്മസ് ആഘോഷിക്കാന് ഈ കുരുന്ന് ആഗ്രഹിച്ചു ; മരിക്കും മുമ്പ്... തൃപ്തനായി അവന് മടങ്ങി,Little boy who got thousands of Christmas cards dies after cancer battlekeralaonlinenews.com | Malayalam news, kerala news, onlinenews,\nക്രിസ്മസ് ആഘോഷിക്കാന് ഈ കുരുന്ന് ആഗ്രഹിച്ചു ; മരിക്കും മുമ്പ്... ത...\nക്രിസ്മസ് ആഘോഷിക്കാന് ഈ കുരുന്ന് ആഗ്രഹിച്ചു ; മരിക്കും മുമ്പ്... തൃപ്തനായി അവന് മടങ്ങി\nPublished: Wednesday 22 November 2017 06:23:33 AM\nഡിസംബര് വരെ അവനുണ്ടാകില്ലെന്ന തിരിച്ചറിവിനാല്9വയസ്സുകാരനായ ജേക്കബ് തോംസണ് ഇക്കുറി ക്രിസ്മസ് നേരത്തെ ആഘോഷിച്ചു. ലോകത്തിന്റെ വിവിധ ഭാഗങ്ങളില് നിന്നും പതിനായിരക്കണക്കിന് ആശംസാകാര്‍ഡുകളും, സമ്മാനങ്ങളുമാണ് അവനെ തേടിയെത്തിയത്. ഒടുവില് നാല് വര്‍ഷം നീണ്ട ക്യാന്‍സറിനെതിരെയുള്ള പോരാട്ടം അവസാനിപ്പിച്ച് ജേക്കബ് മടങ്ങി\nമരിക്കും മുന്‍പ് ക്രിസ്മസ് ആഘോഷിക്കണമെന്നായിരുന്നു കുട്ടിയുടെ ആഗ്രഹം. ഇത് സാധിച്ച് കൊടുക്കാന് വീട്ടുകാര് തയ്യാറായതോടെ ലോകമെമ്പാടും നിന്നുമുള്ള സുമനസ്സുകള് ജേക്കബിന്റെ ആഘോഷങ്ങളില് പങ്കുചേര്‍ന്നു. നാല് വര്‍ഷക്കാലമായി ന്യൂറോബ്ലാസ്‌റ്റോമക്കെതിരെ ജീവന് നിലനിര്‍ത്താന് പോരാടുന്ന ജേക്കബ് മരിച്ചതായി കുടുംബം ഫേസ്ബുക്കിലൂടെയാണ് അറിയിച്ചത്.\nഒരു ക്രിസ്മസ് കാര്‍ഡോ, ഫേസ്ബുക്ക് സന്ദേശമോ, പ്രാര്‍ത്ഥനയോ ജേക്കബിന് വേണ്ടി നടത്തി എല്ലാവരും അവനൊപ്പം നിന്നു.അവന് സന്തോഷവും പ്രതീക്ഷയും നല്‍കി. ഇതുപോലെ ഇനിയും നിരവധി പേര് സമൂഹത്തിലുണ്ട്, അവര്‍ക്ക് സഹായവും ആവശ്യമുണ്ട്, ഗോ ഫണ്ട് പേജില് എഴുതി. അഞ്ചാം വയസ്സിലാണ് അപൂര്‍വ്വമായ ക്യാന്‍സര് രോഗം മകനെ പിടികൂടിയതായി മാതാപിതാക്കള് തിരിച്ചറിയുന്നത്. യുഎസില് മാത്രം ഓരോ വര്‍ഷം 800 കുട്ടികളില് ഈ ക്യാന്‍സര് കണ്ടെത്തുന്നു. ഒക്ടോബറില് രോഗം മൂര്‍ച്ഛിച്ചതോടെ മരണസമയം അടുത്തെന്ന് കുടുംബം മനസ്സിലാക്കി. ഇതോടെയാണ് ക്രിസ്മസ് നവംബറില് തന്നെ ആഘോഷിക്കാന് തീരുമാനിച്ചത്.\nRead more topics: Jacob Thompson,die,,cancer


കെ.പി.സി.സി മുൻ പ്രസിഡന്‍റും കോൺഗ്രസ് നേതാവുമായ വി.എം.സുധീരൻ പാർട്ടി രാഷ്ട്രീയകാര്യസമിതിയിൽ നിന്ന് രാജിവെച്ചു.\nHomeവി എം സുധീരൻകെ.പി.സി.സി മുൻ പ്രസിഡന്‍റും കോൺഗ്രസ് നേതാവുമായ വി.എം.സുധീരൻ പാർട്ടി രാഷ്ട്രീയകാര്യസമിതിയിൽ നിന്ന് രാജിവെച്ചു.\nതിരുവനന്തപുരം: കെ.പി.സി.സി മുൻ പ്രസിഡന്‍റും കോൺഗ്രസ് നേതാവുമായ വി.എം.സുധീരൻ പാർട്ടി രാഷ്ട്രീയകാര്യസമിതിയിൽ നിന്ന് രാജിവെച്ചു. പ്രസിഡന്‍റ് കെ.സുധാകരന് സുധീരൻ രാജിക്കത്ത് കൈമാറി. കെ.പി.സി.സി പുനഃസംഘടനയുമായി ബന്ധപ്പെട്ടാണ് രാജിയെന്നാണ് സൂചന.\nശാരീരിക അസ്വസ്ഥതകളുണ്ടെന്ന് സുധാകരനെ ഫോണിൽ അറിയിച്ചുവെന്നാണ് റിപ്പോർട്ട്. കോൺഗ്രസിന്‍റ സാധാരണ പ്രവർത്തനകനായി തുടരുമെന്ന് വി.എം.സുധീരൻ പറഞ്ഞു. പുനഃസംഘടനയുമായി ബന്ധപ്പെട്ട് സുധീരന് അതൃപ്തിയുണ്ടെന്നാണ് സൂചന. പുനഃസംഘടനയിൽ മുതിർന്ന നേതാക്കളുടെ അഭിപ്രായം പാർട്ടി പരിഗണിക്കുന്നില്ലെന്ന പരാതി സുധീരനുണ്ടായിരുന്നു.ഗ്രൂപ്പുകൾ നൽകുന്ന ലിസ്റ്റ് അംഗീകരിക്കണമെന്നല്ല താൻ പറയുന്നതെന്നും മുതിർന്ന നേതാക്കളുടെ അഭിപ്രായം കൂടി തേടണമെന്നാണ് ആവശ്യപ്പെടുന്നതെന്നും സുധീരൻ വ്യക്തമാക്കിയിരുന്നു. കെ.പി.സി.സി പുനഃസംഘടനാ ചർച്ച സജീവമായിരിെക്ക സംസ്ഥാനത്തിെൻറ ചുമതലയുള്ള എ.ഐ.സി.സി ജനറൽ സെക്രട്ടറി താരിഖ് അൻവർ ശനിയാഴ്ച കേരളത്തിലെത്തുന്നുണ്ട്. പ്രതിപക്ഷനേതാവ് വി.ഡി. സതീശൻ ഉൾപ്പെടെയുള്ളവരുമായി അദ്ദേഹം ചർച്ച ചെയ്തു.\nഅതേസമയം, കെപിസിസി പുനസംഘടന ചര്‍ച്ച ചെയ്യാന് ഹൈക്കമന്‍ഡ് സംഘങ്ങള് ഇന്ന് സംസ്ഥാനത്തെത്തും. കേരളത്തിലെത്തുന്ന എഐസിസി ജനറല് സെക്രട്ടറി താരീഖ് അന്‍വറിന്റെ നേതൃത്വത്തിലുള്ള സംഘം നാളെ കോണ്‍ഗ്രസ് നേതാക്കളുമായി ആശയവിനിമയം നടത്തും. പുനസംഘടന വേഗത്തില് പൂര്‍ത്തിയാക്കാനാണ് ഹൈക്കമന്‍ഡിന്റെ തീരുമാനം. ഇതിന്റെ ഭാഗമായി മുതിര്‍ന്ന നേതാക്കള്‍ക്കൊപ്പം ഡിസിസി അധ്യക്ഷന്മാര് ജനപ്രതിനിധികള് ജില്ലകളിലെ പ്രധാന നേതാക്കള് എന്നിവരുമായി ചര്‍ച്ച നടത്തും.സംസ്ഥാനത്ത് കെ.സി വേണുഗോപാല് ഗ്രൂപ്പിന് അമിത പ്രാധാന്യം നല്‍കുന്നതായി പരാതി ഉയര്‍ന്നിരുന്നു. ഇക്കാര്യം ചൂണ്ടിക്കാണിച്ചു കൊണ്ട് മുതിര്‍ന്ന നേതാക്കള് ഉള്‍പ്പെടെയുളളവര് സോണിയ ഗാന്ധിയോട് പരാതി ഉന്നയിച്ചിരുന്നു. ഇതിനെ തുടര്‍ന്ന് തര്‍ക്കങ്ങള് ഇല്ലാതെ പുനസംഘടന പൂര്‍ത്തിയാക്കണമെന്ന നിര്‍ദ്ദേശമാണ് സോണിയ ഗാന്ധി താരീഖിന് നല്‍കിയിരിക്കുന്നത്. മൂന്ന് ദിവസം സംസ്ഥാനത്ത് തുടരുന്ന സംഘം ചൊവ്വാഴ്ച്ച ഡല്‍ഹിക്ക് തിരിക്കും. എ.ഐ.സി.സി സെക്രട്ടറിമാരായ പി.വി. മോഹന്, ഐവാന് ഡിസൂസ, വിശ്വനാഥ് പെരുമാള് എന്നിവരാണ് താരീഖിനൊപ്പം സംഘത്തിലുളളത്


‘ഗുജറാത്തിലെ ആ അസാധാരണ രാഷ്ട്രീയസംഭവത്തെക്കുറിച്ച് മിണ്ടാത്തതെന്ത്?’; രാഹുലിനോട് മുഖ്യമന്ത്രിയുടെ ചോദ്യം\n‘ഗുജറാത്തിലെ ആ അസാധാരണ രാഷ്ട്രീയസംഭവത്തെക്കുറിച്ച് മിണ്ടാത്തതെന്ത്?’; രാഹുലിനോട് മുഖ്യമന്ത്രിയുടെ ചോദ്യം\nബിജെപിയെ നേരിട്ടുനിന്ന് എതിര്‍ക്കാനുള്ള ശക്തിപോലും കോണ്‍ഗ്രസിന് നഷ്ടപ്പെട്ടിരിക്കുകയാണെന്ന് മുഖ്യമന്ത്രി പിണറായി വിജയന്. വിയോജിപ്പ് രേഖപ്പെടുത്തുക എന്നത് ജനാധിപത്യത്തില് വളരെ പ്രധാനമാണ്. അതിനുപോലും കഴിയുന്നില്ലെങ്കില് കോണ്‍ഗ്രസിന് എന്താണ് പ്രസക്തിയെന്ന് ആരെങ്കിലും ചോദിച്ചാല് കുറ്റപ്പെടുത്താന് കഴിയില്ലെന്നും മുഖ്യമന്ത്രി വ്യക്തമാക്കി. മുഖ്യമന്ത്രിയുടെ വാക്കുകള്: ”ഒരു കാര്യം കൂടി ഇവിടെ പറയേണ്ടതുണ്ട്. ഗുജറാത്തില് രണ്ടു രാജ്യസഭാ സീറ്റുകളിലേക്ക് ഈയിടെ നടന്ന തെരഞ്ഞെടുപ്പില് അസാധാരണമായ ഒരു രാഷ്ട്രീയ സംഭവമുണ്ടായി. രണ്ടു സീറ്റിലേക്കും കോണ്‍ഗ്രസ് സ്ഥാനാര്‍ഥിയെ നിര്‍ത്തിയില്ല. ബിജെപിയെ നേരിട്ടുനിന്ന് എതിര്‍ക്കാനുള്ള ശക്തിപോലും കോണ്‍ഗ്രസിന് നഷ്ടപ്പെട്ടിരിക്കുകയാണ്. […]\n25 Feb 2021 8:38 AM GMT\nബിജെപിയെ നേരിട്ടുനിന്ന് എതിര്‍ക്കാനുള്ള ശക്തിപോലും കോണ്‍ഗ്രസിന് നഷ്ടപ്പെട്ടിരിക്കുകയാണെന്ന് മുഖ്യമന്ത്രി പിണറായി വിജയന്. വിയോജിപ്പ് രേഖപ്പെടുത്തുക എന്നത് ജനാധിപത്യത്തില് വളരെ പ്രധാനമാണ്. അതിനുപോലും കഴിയുന്നില്ലെങ്കില് കോണ്‍ഗ്രസിന് എന്താണ് പ്രസക്തിയെന്ന് ആരെങ്കിലും ചോദിച്ചാല് കുറ്റപ്പെടുത്താന് കഴിയില്ലെന്നും മുഖ്യമന്ത്രി വ്യക്തമാക്കി.\nമുഖ്യമന്ത്രിയുടെ വാക്കുകള്: ”ഒരു കാര്യം കൂടി ഇവിടെ പറയേണ്ടതുണ്ട്. ഗുജറാത്തില് രണ്ടു രാജ്യസഭാ സീറ്റുകളിലേക്ക് ഈയിടെ നടന്ന തെരഞ്ഞെടുപ്പില് അസാധാരണമായ ഒരു രാഷ്ട്രീയ സംഭവമുണ്ടായി. രണ്ടു സീറ്റിലേക്കും കോണ്‍ഗ്രസ് സ്ഥാനാര്‍ഥിയെ നിര്‍ത്തിയില്ല. ബിജെപിയെ നേരിട്ടുനിന്ന് എതിര്‍ക്കാനുള്ള ശക്തിപോലും കോണ്‍ഗ്രസിന് നഷ്ടപ്പെട്ടിരിക്കുകയാണ്. ജയാപരാജയം നോക്കിയാണോ രാഷ്ട്രീയ പാര്‍ട്ടികള് സ്ഥാനാര്‍ത്ഥിയെ നിര്‍ത്തുന്നത്? എതിര്‍പ്പ്, വിയോജിപ്പ് രേഖപ്പെടുത്തുക എന്നത് ജനാധിപത്യത്തില് വളരെ പ്രധാനമാണ്. അതിനുപോലും കഴിയുന്നില്ലെങ്കില് കോണ്‍ഗ്രസിന് എന്താണ് പ്രസക്തിയെന്ന് ആരെങ്കിലും ചോദിച്ചാല് കുറ്റപ്പെടുത്താന് കഴിയില്ല. ഇത്തരമൊരു പാര്‍ട്ടിയുടെ നേതാവ് കേരളത്തില് വന്ന് ഇടതുപക്ഷത്തിനെതിരെ അപവാദം പറയുമ്പോള് സഹതപിക്കാനേ നിവൃത്തിയുള്ളൂ. കോണ്‍ഗ്രസിന്റെ ദേശീയ നേതാക്കളില് നമ്മുടെ നാട്ടുകാരുമുണ്ട്. ഗുജറാത്ത് സംഭവത്തെപ്പറ്റി അവര് എന്തുപറയുന്നു എന്നറിയാന് താല്പര്യമുണ്ട്. അത് കഴിഞ്ഞ്, പുതുച്ചേരിയിലെ കാര്യം പറയാനുള്ള ബാധ്യതയും അവര്‍ക്കുണ്ട്. ഇവിടെ, കോണ്‍ഗ്രസ്സിന്റെയും ബിജെപിയുടെയും വലിയ നേതാക്കള് കേരളത്തില് വന്നു, ഇടതുപക്ഷത്തിന്റെയും ഈ സംസ്ഥാനത്തിന്റെയും മെക്കിട്ടു കയറുമ്പോള് അവര് തമ്മിലുള്ള അന്തര്‍ധാര എന്താണെന്ന് സൂചിപ്പിക്കാന് മാത്രമാണ് ചില ഉദാഹരണങ്ങള് ചൂണ്ടിക്കാണിച്ചത്.”\nഉത്തര്‍പ്രദേശ് മുഖ്യമന്ത്രി യോഗി ആദിഥ്യനാഥിനെതിരെയും രൂക്ഷവിമര്‍ശനമാണ് വാര്‍ത്താസമ്മേളനത്തില് മുഖ്യമന്ത്രി നടത്തിയത്. കേരളം പോലെ സാക്ഷരരും സാംസ്‌കാരിക സമ്പന്നരുമായ ജനങ്ങളുള്ള നാട് അരാജകത്വത്തിലാണെന്ന് പറയുന്നവര് ഈ നാടിനെപ്പറ്റി മനസിലാക്കിയിട്ടില്ലെന്ന് ഉറപ്പാണെന്ന് യോഗിക്കുള്ള മറുപടിയായ മുഖ്യമന്ത്രി പറഞ്ഞു.\nമുഖ്യമന്ത്രിയുടെ വാക്കുകള്: ”കഴിഞ്ഞ ദിവസം ഉത്തര്‍പ്രദേശ് മുഖ്യമന്ത്രിയും കേരളത്തില് വന്ന് കുറെ കാര്യങ്ങള് പറഞ്ഞു. കേരളം എല്ലാ കാര്യത്തിലും പിന്നിലാണെന്നും ഇവിടെ ആകെ കുഴപ്പമാണെന്നും അദ്ദേഹം പറയുകയുണ്ടായി. ഇവിടം അഴിമതിയുടെയും അരാജകത്വത്തിന്റെയും നാടാണെന്നാണ് അദ്ദേഹത്തിന്റെയൊരു കണ്ടെത്തല്. രാഹുലും അത് മറ്റൊരു രൂപത്തില് പറഞ്ഞിട്ടുണ്ട്. കേരളം പോലെ സാക്ഷരരും സാംസ്‌കാരിക സമ്പന്നരുമായ ജനങ്ങളുള്ള നാട് അരാജകത്വത്തിലാണെന്ന് പറയുന്നവര് ഈ നാടിനെപ്പറ്റി മനസിലാക്കിയിട്ടില്ല എന്ന് ഉറപ്പ്. അഴിമതി തുടച്ചുനീക്കുന്നതില് ക്രിയാത്മകമായ ഇടപെടലുകള് നടത്തിയിട്ടുള്ള ഒരു സര്‍ക്കാരാണ് ഇവിടെയുള്ളത്. അതിന്റെ ഫലം ജനങ്ങള്‍ക്ക് ലഭിക്കുന്നുമുണ്ട്. രാജ്യത്ത് അഴിമതി ഏറ്റവും കുറഞ്ഞ സംസ്ഥാനമാണ് കേരളം. 2019ല് സെന്റര് ഫോര് മീഡിയ സ്റ്റഡീസും, ട്രാന്‍സ്പരന്‍സി ഇന്റര്‍നാഷണല് ഇന്ത്യയും, ലോക്കല് സര്‍ക്കിള്‍സും നടത്തിയ കറപ്ഷന് സര്‍വ്വേയില് ഏറ്റവും അഴിമതി കുറഞ്ഞ സംസ്ഥാനം കേരളമാണ്. അതേസമയം രാജ്യത്ത് ഏറ്റവും കൂടുതല് അഴിമതി നടക്കുന്നത് യുപിയിലാണെന്ന് പറഞ്ഞത് അവിടത്തെ ബിജെപി എംഎല്‍എ തന്നെയാണ്. 2020 ജൂലയിലാണ് ശ്യംപ്രകാശ് എന്ന ബിജെപി എംഎല്‍എ ഇത് പറഞ്ഞത്. യുപിയിലെ വൈദ്യുതി മന്ത്രി ശ്രീകാന്ത് ശര്‍മ്മ ഏറ്റവും കൂടുതല് അഴിമതി നടക്കുന്നത് തന്റെ വകുപ്പിലാണെന്ന് 2021 ജനുവരിയില് പറയുകയുണ്ടായി.\nനാഷണല് ക്രൈം റെക്കോഡ്‌സ് ബ്യൂറോയുടെ 2017ലെ റിപ്പോര്‍ട്ട് പ്രകാരം 4324 കൊലപാതങ്ങളാണ് യുപിയില് നടന്നത്. ഈയടുത്താണ് ഒരു ഡിഎസ്പി അടക്കം എട്ട് പോലീസുകാര് അവിടെ ഗുണ്ടാ ആക്രമണത്തില് കൊല്ലപ്പെട്ടത്. എത്രയെത്ര ഏറ്റുമുട്ടല് കൊലപാതകങ്ങളാണ് അവിടെ നടക്കുന്നത്. സ്ത്രീകള്‍ക്കെതിരെ ഏറ്റവും കൂടുതല് ക്രൈം രേഖപ്പെടുത്തിയിട്ടുള്ള സംസ്ഥാനം യുപിയാണ്. 2019ലെ റിപ്പോര്‍ട്ട് അനുസരിച്ച് കഴിഞ്ഞ നാലുവര്‍ഷത്തിനിടയില് യുപിയില് സ്ത്രീകള്‍ക്കെതിരെയുള്ള അതിക്രമങ്ങള് ക്രമാതീതമായാണ് വര്‍ധിച്ചത്. 66.7 ശതമാനമാണ് വര്‍ധനവ്. മൂന്നര കോടി ജനങ്ങളാണ് കേരളത്തിലുള്ളത്. യുപിയിലാകട്ടെ 20.5 കോടിയും. കേരളത്തെക്കാള് ആറിരട്ടി ജനസംഖ്യ കൂടുതല്. കേരളത്തില് കോവിഡ് ടെസ്റ്റുകള് ഇതിനോടകം ഒരു കോടി പത്തുലക്ഷം കഴിഞ്ഞു. കേരളത്തെക്കാള് ആറിരട്ടി ജനസംഖ്യ കൂടുതലുള്ള യുപിയിലാകട്ടെ കണക്കുകള് പ്രകാരം ഏകദേശം മൂന്നുകോടി പരിശോധനകള് മാത്രമാണ് നടന്നിട്ടുള്ളത്. ടെസ്റ്റ് പെര് മില്യന് നിരക്ക് യുപിയേക്കാള് ഇരട്ടിയാണ് കേരളത്തില്. കോവിഡ് മരണങ്ങളെ തടയുന്ന കാര്യത്തിലും യുപി വളരെ പുറകിലാണ്. 8715 പേര് കോവിഡ് ബാധിച്ച് മരിച്ചുവെന്നാണ് കണക്കുകള്. എന്നാല്, കേരളത്തില് 4105 പേരാണ് മരണപ്പെട്ടത്. മരണനിരക്ക് പിടിച്ചു നിര്‍ത്തുന്നതില് കേരളം രാജ്യത്തിനുതന്നെ മാതൃകയാണ്.\nകേരളത്തിന് കേന്ദ്രത്തിന്റെ പണം മതി എന്നാണ് മറ്റൊരോപണം. യാഥാര്‍ത്ഥ്യമെന്താണ്. കേരളത്തിന് അര്‍ഹതപ്പെട്ട നികുതിവരുമാനം പോലും നല്‍കാന് കേന്ദ്രം തയ്യാറാകുന്നില്ല. ജിഎസ്ടി ഏര്‍പ്പെടുത്തിയതിനുശേഷം കേരളത്തില് നിന്നും ഒരു രൂപ നികുതി പിരിച്ചാല്, അതില് 50 പൈസ പോലും സംസ്ഥാനത്തിനു ലഭിക്കുന്നില്ല. രാജ്യത്തിന്റെ മൊത്തം ജനസംഖ്യയുടെ 2.6 ശതമാനം കേരളത്തിലാണ്. എന്നാല്, രാജ്യത്ത് മൊത്തം ലഭിക്കുന്ന വരുമാനത്തിന്റെ 1.9 ശതമാനം മാത്രമാണ് കേരളത്തിനു നല്‍കുന്നത്. ഇതാണ് കേരളത്തിനു കേന്ദ്രം നല്‍കുന്ന പണത്തിന്റെ അവസ്ഥ. എന്നിട്ടും കിഫ്ബിയിലൂടെ പുതിയ വികസന മാതൃകതന്നെ കേരളം സൃഷ്ടിച്ചു. സ്‌കൂളുകളും റോഡുകളും പാലങ്ങളും ആശുപത്രികളും മറ്റ് അടിസ്ഥാന സൗകര്യങ്ങളും കിഫ്ബി ധനസഹായത്തോടെയാണ് ഇവിടെ യാഥാര്‍ത്ഥ്യമാക്കിയത്. നീതി ആയോഗിന്റെ റിപ്പോര്‍ട്ട് പ്രകാരം സുസ്ഥിര വികസന സൂചികയില് കേരളം ഒന്നാമതാണ്. 2016 മുതല് 2020 വരെ മികച്ച ഭരണം കാഴ്ചവെച്ച ഇന്ത്യന് സംസ്ഥാനമായും കേരളത്തെ തെരഞ്ഞെടുത്തിട്ടുണ്ട്. ഉത്തര്‍പ്രദേശിനെ ബിജെപി മാതൃകാ സംസ്ഥാനമാക്കി മാറ്റിയെന്നാണ് യോഗി ആദിത്യനാഥ് പറഞ്ഞത്. എന്തായാലും കേരളം ആ മാതൃകയല്ല പിന്തുടരുന്നത്. വയനാട് എംപി കൂടിയായ രാഹുല്‍ഗാന്ധിക്കും യുപി മുഖ്യമന്ത്രിയായ യോഗി ആദ്യത്യനാഥിനും കേരളത്തെക്കുറിച്ച് വ്യത്യസ്ത കാഴ്ചപ്പാടാണെങ്കിലും ഇടതുപക്ഷത്തിനെതിരെ ഒരേ വികാരമാണ്. അതില് അവര് വല്ലാതെ ഐക്യപ്പെടുന്നു.\nഇവിടെ ഒരു കാര്യം ആവര്‍ത്തിച്ചു പറയാന് ആഗ്രഹിക്കുന്നു. കേരളം മുന്നോട്ടുപോകുന്നത് ആരുടെയും സര്‍ട്ടിഫിക്കറ്റ് ലക്ഷ്യമിട്ടല്ല. ഇന്നാട്ടിലെ ജനങ്ങള് അതിന് താല്‍പര്യപ്പെടുന്നുമില്ല. നാടിന്റെ സമ്പത്ത് തീറെഴുതിക്കൊടുക്കുന്നതിലും ജനങ്ങളെ ദ്രോഹിക്കുന്നതിലും ഒരേ നയം പിന്തുടരുന്നവരാണ് കോണ്‍ഗ്രസും ബിജെപിയും. അതിന്റെ പ്രതിനിധികളായി രാഹുല്‍ഗാന്ധിയും ആദിത്യനാഥും സംസാരിക്കുമ്പോള് സ്വാഭാവികമായി ഒരേ സ്വരം ഉയരും. തെരഞ്ഞെടുപ്പ് അടുക്കുമ്പോള് ആസൂത്രിതമായ നുണപ്രചാരണവും പ്രഹസനങ്ങളുമായി എത്തിയാല് കേരളത്തിലെ ജനങ്ങളെ കബളിപ്പിക്കാം എന്ന് ആരും കരുതരുത്.”


ന്യൂനമര്‍ദ്ദം ശക്തിപ്രാപിച്ചു; സംസ്ഥാനത്ത് വീണ്ടും കനത്ത മഴ; വടക്കന് ജില്ലകളില് വ്യാപക ഉരുള്‍പൊട്ട - Samakalika Malayalam\nന്യൂനമര്‍ദ്ദം ശക്തിപ്രാപിച്ചു; സംസ്ഥാനത്ത് വീണ്ടും കനത്ത മഴ; വടക്കന് ജില്ലകളില് വ്യാപക ഉരുള്‍പൊട്ടല്\nBy സമകാലികമലയാളം ഡെസ്‌ക് | Published: 14th August 2018 03:27 PM |\nLast Updated: 14th August 2018 04:05 PM | A+A A- |\nകൊച്ചി: സംസ്ഥാനത്ത് ശനിയാഴ്ച വരെ ശക്തമായ മഴതുടരുമെന്ന് കാലാവസ്ഥ നിരീക്ഷണകേന്ദ്രം. ഒഡീഷാ തീരത്ത് ന്യൂനമര്‍ദ്ദം ശക്തി പ്രാപിച്ചു. മത്സ്യതൊഴിലാളികള് കടലില് പോകരുതെന്നും കാലാവസ്ഥാ നിരീക്ഷണകേന്ദ്രം മുന്നറിയിപ്പ് നല്‍കി\nവടക്കന് ജില്ലകളിലും ഇടുക്കിയിലും പേമാരിയില് കനത്ത നാശനഷ്ടം. വയനാട്ടിലെ പല പ്രദേശങ്ങളും ഒറ്റപ്പെട്ട നിലയിലാണ്. കണ്ണൂരിന്റേയും മലപ്പുറത്തിന്റേയും കോഴിക്കോടിന്റേയും മലയോര മേഖലയില് നിരവധി ഉരുള്‍പൊട്ടലുകളുണ്ടായി.\nവയനാട് ബാണാസുര സാഗര് അണക്കെട്ടിന്റെ ഷട്ടര് 210 സെന്റീമീറ്റര് ഉയര്‍ത്താനാണ് തീരുമാനം. കഴിഞ്ഞ ദിവസം ഡാം തുറന്നപ്പോള് ജലനിരപ്പുയര്‍ന്ന സ്ഥലങ്ങളിലൊക്കെ ജലനിരപ്പ് ഇതിനകം തന്നെ ഉയര്‍ന്നിട്ടുണ്ട്. വയനാട് മക്കിമലയില് വീണ്ടും ഉരുള്‍പൊട്ടലുണ്ടായി. ഇതേത്തുടര്‍ന്ന് തലപ്പുഴ ചുങ്കത്ത് വെള്ളം കയറുകയാണ്. കുറിച്യര് മലയില് മൂന്നാം തവണയും ഉരുള്‍പൊട്ടലുണ്ടായി. തലപ്പുഴക്കടുത്ത് കമ്പിപ്പാലത്ത് രാവിലെ ഒഴുക്കില്‍പ്പെട്ടയാള്‍ക്കുവേണ്ടി തിരച്ചില് തുടരുകയാണ്.\nതാമരശേരി ചുരത്തില് രണ്ടിടത്ത് ഉരുള്‍പൊട്ടി. ഇതോടെ വയനാട്ടിലേക്കുള്ള ഗതാഗതം താറുമാറായി. ഈങ്ങാപ്പുഴയില് വെള്ളം കയറി വാഹനങ്ങള് തിരിച്ചുവിടുന്നു. കോഴിക്കോട് ജില്ലയുടെ വനമേഖലകളില് തുരുതുരെ ഉരുള്‍പൊട്ടലുണ്ടാകുന്നതായാണ് റിപ്പോര്‍ട്ടുകള്. ഇരുവഞ്ഞിപ്പുഴയും കുറ്റിയാടിപ്പുഴയും കരകവിഞ്ഞൊഴുകുകയാണ്. കക്കയം ഡാം വീണ്ടും തുറന്നു. രണ്ടിടത്ത് ഉരുള്‍പൊട്ടി\nമലമ്പുഴ ഡാമിന്റെ ഷട്ടര് ഉയര്‍ത്തിയതും പാലക്കാട് ജില്ലയിലെ മറ്റ് ഡാമുകളും തുറന്നു വിട്ടതും പലയിടത്തും വെള്ളം കയറാന് കാരണമായി. നഗരത്തില് മിക്കയിടത്തും വെള്ളം കയറിയിട്ടുണ്ട്. മലമ്പുഴ ഡാമിന്റെ ഷട്ടര് ഉച്ചയോടെ 60 സെന്റീമീറ്ററാക്കി ഉയര്‍ത്തിയിട്ടുണ്ട്. മഴ കൂടിയാല് വീണ്ടും പത്തു സെന്റീമീറ്റര് കൂടി ഉയര്‍ത്തും. നിലവില് വാളയാര് ഡാം തുറന്ന സാഹചര്യത്തില് വെള്ളം പൊങ്ങിത്തുടങ്ങിയ മേഖലകളെ ഇത് പ്രതിസന്ധിയിലാക്കും.\nകണ്ണൂര് കൊട്ടിയൂര് ചപ്പമലയില് വീണ്ടും ഉരുള്‍പൊട്ടി. മരം വീണ് കൊട്ടിയൂര്‍ക്ഷേത്രത്തിന്റെ വഴിപാട് കൗണ്ടര് തകര്‍ന്നു. ബാവലിപ്പുഴയും ചീങ്കണ്ണിപ്പുഴയും കരകവിഞ്ഞൊഴുകുകയാണ്. മലപ്പുറം ആഢ്യന്‍പാറ മേഖലയിലെ തേന്‍പാറയില് ഉരുള്‍പൊട്ടലുണ്ടായി. കാഞ്ഞിരപ്പുഴ കലിതുള്ളിഒഴുകുന്നത് ഭീതി സൃഷ്ടിച്ചിട്ടുണ്ട്. കരുവാരക്കുണ്ട്, കല്‍ക്കുണ്ട് മേഖലയിലും ഉരുള്‍പൊട്ടി. മലപ്പുറംകോഴിക്കോട് ജില്ലകളിലൂടെ ഒഴുകുന്ന ചാലിയാറും കടലുണ്ടിപ്പുഴയും നിറഞ്ഞൊഴുകുകയാണ്.\nമൂന്നാര് ഒറ്റപ്പെട്ടു; ഇടുക്കിയില് ഉരുള്‍പൊട്ടല്; മുതിരപ്പുഴയാര് കര കവിഞ്ഞു\nകനത്ത മഴ ഉരുള്‍പൊട്ടല് കാലാവസ്ഥ നിരീക്ഷണകേന്ദ്രം


Emalayalee.com - വിവാഹത്തിനു വേണ്ടി മാത്രമായി മതം മാറുന്നത് അംഗീകരിക്കാനാവില്ല; ഹൈക്കോടതി\nവിവാഹത്തിനു വേണ്ടി മാത്രമായി മതം മാറുന്നത് അംഗീകരിക്കാനാവില്ല; ഹൈക്കോടതി\nഅലഹാബാദ്: വിവാഹത്തിനു വേണ്ടി മാത്രം ഒരാള് മതം മാറുന്നത് അംഗീകരിക്കാനാവില്ലെന്ന് അലഹാബാദ് ഹൈക്കോടതി. ശരിയായ വിശ്വാസത്തോടു കൂടിയല്ലാതെ ഒരാള് മതം മാറുന്നത് സ്വീകാര്യമല്ലെന്ന മുന് വിധി ചൂണ്ടിക്കാട്ടിയാണ് ജസ്റ്റിസ് മഹേഷ് ചന്ദ്ര ത്രിപാഠിയുടെ ഉത്തരവ്.\nപൊലീസ് സുരക്ഷ തേടി, മിശ്ര വിവാഹിതരായ ദമ്ബതികള് നല്‍കിയ ഹര്‍ജി തള്ളിക്കൊണ്ടാണ് കോടതിയുടെ നിരീക്ഷണം. മുസ്ലിം ആയ യുവതി വിവാഹത്തിന് ഒരു മാസം മുമ്ബാണ് ഹിന്ദുമതത്തിലേക്കു മാറിയത്. വിവാഹത്തിനു വേണ്ടി മാത്രം മതം മാറുന്നത് അംഗീകരിക്കാനാവില്ലെന്ന് ഹര്‍ജി തള്ളിക്കൊണ്ട് കോടതി അഭിപ്രായപ്പെട്ടു.\nകോടതി ഇക്കാര്യം നേരത്തെ നൂര്‍ജഹാന് കേസില് വിശദമായി പരിശോധിച്ചതാണെന്ന്, ആ വിധിന്യായം ഉദ്ധരിച്ചുകൊണ്ട് ബെഞ്ച് ചൂണ്ടിക്കാട്ടി. ഹിന്ദു പെണ്‍കുട്ടി ഇസ്ലാമിലേക്കു മാറി വിവാഹം കഴിച്ചതിനെത്തുടര്‍ന്ന്, പൊലീസ് സംരക്ഷണം തേടിയുള്ള ഹര്‍ജിയാണ് ആ കേസില് കോടതി പരിഗണിച്ചത്.\nഏക ദൈവത്തിലുള്ള വിശ്വാസവും മുസ്ലിം ആചാരങ്ങളെക്കുറിച്ചുള്ള ബോധ്യവും ഇല്ലാതെ വിവാഹം പോലെയുള്ള ഏതെങ്കിലും കാര്യസാധ്യത്തിനായി മാത്രം മതം മാറുന്നത് സ്വീകര്യമല്ലെന്നായിരുന്നു അന്നത്തെ വിധി.


ജഗദ്ഗുരു സ്വാമി സത്യാനന്ദസരസ്വതി തൃപ്പാദങ്ങളുടെ ആറാം മഹാസമാധി വാര്‍ഷികം 24,25 തീയതികളില്\nNovember 22, 2012 പ്രധാന വാര്‍ത്തകള്\nതിരുവനന്തപുരം: വിശ്വവിശ്രുത സന്ന്യാസിശ്രേഷ്ഠനും പണ്ഡിതാഗ്രണിയും ലോകഹിതകാമിയുമായിരുന്ന പരമപൂജനീയ ജഗദ്ഗുരു സ്വാമി സത്യാനന്ദസരസ്വതി തൃപ്പാദങ്ങളുടെ ആറാമത് മഹാസമാധി വാര്‍ഷികം നവംബര് 24, 25 തീയതികളില് ഭക്തിനിര്‍ഭരമായ ചടങ്ങുകളോടെ ചേങ്കോട്ടുകോണം ശ്രീരാമദാസ ആശ്രമം-മിഷന് പ്രസ്ഥാനങ്ങളുടെ നേതൃത്വത്തില് ലോകമെമ്പാടും ആചരിക്കുന്നു.\nശ്രീരാമദാസ ആശ്രമത്തില് 24ന് വെളുപ്പിന് 3.30ന് നിര്‍മ്മാല്യം, രാവിലെ 5.30ന് ആരാധന,6.30ന് അഹോരാത്ര രാമായണപാരായണ സമാരംഭം, 10ന് ഗുരുഗീതാ പാരായണം, ഭജന. 11ന് മഹാസമാധിപൂജ, ഉച്ചയ്ക്ക് ഒന്നിന് പ്രസാദഊട്ട്, വൈകുന്നേരം 6.30ന് സഹസ്രദീപദര്‍ശനം, രാത്രി 7.30ന് ഭജന, 8ന് ആരാധന.\n25ന് വെളുപ്പിന് 3.30ന് ശ്രീരാമപട്ടാഭിഷേകം. 4ന് നിര്‍മ്മാല്യം, രാവിലെ 5.30ന് ആരാധന, 6.30ന് അഹോരാത്ര രാമായണ പാരായണസമാരംഭം, 7.30ന് ലക്ഷാര്‍ച്ചന സമാരംഭം, 8ന് കഞ്ഞിസദ്യ, ഉച്ചയ്ക്ക് ഒന്നിന് അമൃതഭോജനം, രാത്രി 7ന് ലക്ഷാര്‍ച്ചന സമര്‍പ്പണം, 7.30ന് ഭജന. 8ന് ആരാധന, വെളുപ്പിന് 3.30ന് ശ്രീരാമപട്ടാഭിഷേകത്തോടെ ചടങ്ങുകള് സമാപിക്കും. ചടങ്ങുകള്‍ക്ക് ശ്രീരാമദാസ ആശ്രമം അദ്ധ്യക്ഷന് സ്വാമി ബ്രഹ്മപാദാനന്ദ സരസ്വതി മുഖ്യകാര്‍മികത്വം വഹിക്കും.


9941 പ്രൈമറി സ്‌കൂളുകള് ഹൈടെക്കാകും; പരിശീലനം നല്‍കുന്നത് 76349 അധ്യാപകര്‍ക്ക് | 9941 primary school to high tech by july| school education| ICT in Schools\n9941 പ്രൈമറി സ്‌കൂളുകള് ഹൈടെക്കാകും; പരിശീലനം നല്‍കുന്നത് 76349 അധ്യാപകര്‍ക്ക്\nMay 22, 2019, 04:16 PM IST\nസ്‌കൂളുകളില് നിന്നുള്ള പരാതി പരിഹരിച്ചില്ലെങ്കില് കമ്പനികള് പിഴ നല്‍കണം\nതിരുവനന്തപുരം: പൊതുവിദ്യാഭ്യാസ സംരക്ഷണ യജ്ഞത്തിന്റെ ഭാഗമായി ഒന്നുമുതല് ഏഴുവരെ ക്ലാസുകളുള്ള 9941 പ്രൈമറി സ്‌കൂളുകളില് കിഫ്ബി സഹായധനത്തോടെ ഹൈടെക് ലാബുകള് സ്ഥാപിക്കാനുള്ള ടെന്‍ഡര് നടപടികള് പൂര്‍ത്തിയായി. എട്ടു മുതല് 12 വരെ ക്ലാസുകളിലെ 45000 ക്ലാസ് മുറികള് ഹൈടെക്ക് ആക്കിയതിന്റെ തുടര്‍ച്ചയായാണിത്.\nഇതിനായി 55086 ലാപ്‌ടോപ്പുകളും യുഎസ്ബി സ്പീക്കറുകളും 23170 പ്രൊജക്ടറുകളും വാങ്ങാന് കൈറ്റ് ഡയറക്ടര് ബോര്‍ഡ് യോഗം തീരുമാനിച്ചു. പൊതുവിദ്യാഭ്യാസ വകുപ്പ് സെക്രട്ടറി എ. ഷാജഹാന്റെ അധ്യക്ഷതയിലായിരുന്നു തീരുമാനം.\nസ്‌കൂളുകളില് ഹൈടെക് ലാബുകള് സ്ഥാപിക്കുന്നതിന്റെ ഭാഗമായി് 76349 അധ്യാപകര്‍ക്ക് പരിശീലനം നല്‍കുമെന്ന് കൈറ്റ് എക്‌സിക്യൂട്ടീവ് ഡയറക്ടര് അന്‍വര് സാദത്ത് അറിയിച്ചു. പദ്ധതി നടപ്പാക്കുന്നതോടെ സംസ്ഥാനത്തെ സ്‌കൂള് വിദ്യാഭ്യാസ മേഖലയില് സമഗ്രമായ മാറ്റങ്ങളുണ്ടാകുമെന്നും അദ്ദേഹം പറഞ്ഞു.\nനികുതി ഉള്‍പ്പെടെ 204.9 കോടിക്കാണ് ടെന്‍ഡര് നല്‍കിയത്. അഞ്ച് വര്‍ഷത്തെ വാറന്റിയുണ്ട്. നിശ്ചിത സമയത്തിനകം സ്‌കൂളുകളില് നിന്നുള്ള പരാതി പരിഹരിച്ചില്ലെങ്കില് ദിവസം 100 രുപ നിക്കില് കമ്പനികള് പിഴ നല്‍കണം. എല്ലാ ഐസിടി ഉപകരണങ്ങള്‍ക്കും ഇന്‍ഷുറന്‍സ് പരിരക്ഷയുണ്ടെന്ന് അന്‍വര് സാദത്ത് വ്യക്തമാക്കി.\nദേശീയതലത്തില് മത്സരാധിഷ്ഠിത ടെന്‍ഡറില് ലാപ്‌ടോപ്പുകള് നല്‍കാന് നാല് ബ്രാന്‍ഡുകളും പ്രൊജക്ടറുകള്‍ക്ക് അഞ്ച് ബ്രാന്‍ഡുകളും പങ്കെടുത്തു. ലാപ്‌ടോപ്പുകള്‍ക്കുള്ള ടെന്‍ഡര് കെല്‍ട്രോണിന് ലഭിച്ചു. 23638 രൂപയ്ക്ക് എയ്‌സര് ലാപ്‌ടോപ്പുകള് നല്‍കും. മള്‍ട്ടിമീഡിയ പ്രൊജക്ടര് നല്‍കാനുള്ള കരാര് അഗ്മാ ടെല്ലിനാണ്. 16590 രൂപയ്ക്ക് ബെന്‍ക്വാ പ്രൊജക്ടറാണ് നല്‍കുന്നത്. യുഎസ്ബി സ്പീക്കര് ടെന്‍ഡറും കെല്‍ട്രോണിന് ലഭിച്ചു.\nContent Highlights: 9941 primary school to high tech by july, school education, ICT in Schools\nകണ്ണൂർ: പ്ലസ്‌വൺ പ്രവേശനത്തിരക്ക് പരിഗണിച്ച് കോഴിക്കോട്, മലപ്പുറം, പാലക്കാട് ..


പ്രിയതമന്‍റെ മൃതദേഹവുമായി ദുബായില് നിന്ന് ചെന്നൈ യാത്ര; കണ്ണീരുതോരാതെ കൊല്ലമ്മാള് | covid 19 woman flies with husbands deadbody from dubai to chennai\nപ്രിയതമന്‍റെ മൃതദേഹവുമായി ദുബായില് നിന്ന് ചെന്നൈ യാത്ര; കണ്ണീരുതോരാതെ കൊല്ലമ്മാള്\nChennai Central, First Published 9, May 2020, 11:50 AM\nഏപ്രില് 13ന് ഹൃദയാഘാതം മൂലം കുമാര് മരിച്ചു. മൃതദേഹം നാട്ടിലെത്തിക്കാന് ഒരുപാട് ശ്രമം നടത്തിയെങ്കിലും ലോക്ക്ഡൗണ് കാരണം ഇത്രയും നാള് കാത്തിരിക്കുകയായിരുന്നു ഇവര്.\nചെന്നൈ: മുമ്പൊരിക്കലും താന് വിമാനത്തില് ഒറ്റയ്ക്ക് യാത്ര ചെയ്തിട്ടില്ലെന്ന് പറയുമ്പോഴും തേങ്ങുകയാണ് ചെന്നൈ സ്വദേശിയായ കൊല്ലമ്മാള്. ചെന്നൈയില് നിന്ന് ദുബായിയിലേക്ക് പറക്കുമ്പോള് 29കാരിയായ കൊല്ലമ്മാള്‍ക്കൊപ്പം ഭര്‍ത്താവ് എല്‍എം കുമാറും ഉണ്ടായിരുന്നു. എന്നാല് കൊവിഡ് വ്യാപനത്തെ തുടര്‍ന്ന് ദുബായ് വിട്ട് നാട്ടിലേക്ക് മടങ്ങുന്നവര്‍ക്കൊപ്പം ആദ്യ വിമാനത്തില് ചെന്നൈയില് വന്നിറങ്ങുമ്പോള് കൊല്ലമ്മാള് ഒറ്റയ്ക്കാണ്.\nഏപ്രില് 13ന് ഹൃദയാഘാതം മൂലം കുമാര് മരിച്ചു. മൃതദേഹം നാട്ടിലെത്തിക്കാന് ഒരുപാട് ശ്രമം നടത്തിയെങ്കിലും ലോക്ക്ഡൗണ് കാരണം ഇത്രയും നാള് കാത്തിരിക്കുകയായിരുന്നു ഇവര്. റാസല്‍ഖൈമയിലെ സര്‍ക്കാര് ആശുപത്രിയിലെ മോര്‍ച്ചറിയില് മൃതദേഹം സൂക്ഷിച്ചു. അന്നുമുതല് ഒന്ന് ഉറങ്ങാന് പോലുമാകാതെ കഴിഞ്ഞ കൊല്ലമ്മാള് തന്‍റെ പ്രിയതമന്‍റെ മൃതദേഹവുമായാണ് എയര് ഇന്ത്യ എക്സ്പ്രസ് ഐഎക്സ് 540 ചെന്നൈ വിമാനത്തില് എത്തിയത്.\nആദ്യത്തെ വിമാനത്തില് തന്നെ മൃതദേഹം നാട്ടിലെത്തിക്കാന് കഴിഞ്ഞതില് ആശ്വാസമുണ്ടെന്നാണ് കരയുമ്പോഴും അവര് പറഞ്ഞത്. ചെന്നൈയിലെത്തിയ രണ്ട് വിമാനങ്ങളിലായി തൊഴിലാളികള്, ഗര്‍ഭിണികള്, കുട്ടികള്, ഉള്‍പ്പെടെ 360 പേരാണ് ഉണ്ടായിരുന്നത്.\nLast Updated 9, May 2020, 11:53 AM


നിലതെറ്റിയ ചൈനയുടെ ബഹിരാകാശ നിലയം ഭൂമിയിൽ പതിക്കും; കേരളവും അപകടത്തിലെന്ന് ശാസ്ത്രലോകം -Could out-of-control Chinese space station hitamajor city? Kerala also in threat | Indian Express Malayalam\ncould out of control chinese space station tiangong 1 hitamajor city kerala also in threat\n8.5 ടണ് ഭാരമുള്ള ടിയാന്‍ഗോങ് 1 എന്ന നിലയമാണ് നിയന്ത്രണം നഷ്ടപ്പെട്ട് താഴേക്ക് പതിക്കുന്നത്\nUpdated: March 30, 2018 12:26:55 pm\nലണ്ടന്: ചൈനയുടെ ഏറ്റവും വലിയ ബഹിരാകാശ സ്വപ്നം നിലവിട്ട് ഇന്ത്യക്കാരുടെ തലയിലേക്ക് പതിച്ചേക്കാം എന്ന അവസ്ഥയാണ് സംജാതമായിരിക്കുന്നത്. നിയന്ത്രണം നഷ്ടപ്പെട്ട ചൈനീസ് ബഹിരാകാശനിലയം മണിക്കൂറുകള്‍ക്കകം ഭൂമിയിലേക്ക് പതിക്കുമെന്ന് യൂറോപ്യന് ബഹിരാകാശ ഏജന്‍സിയാണ് മുന്നറിയിപ്പ് നൽകിയിരിക്കുന്നത്. 2016ല് നിയന്ത്രണം നഷ്ടമായ ഈ നിലയം തിങ്കളാഴ്ചയ്ക്കുളളില് ഭൂമിയില് പതിക്കും.\nടിയാന്‍ഗോങ് 1, ശനിയാഴ്ചയോ ഞായറാഴ്ചയോ ഭൂമിയിലേക്ക് ഇടിച്ചിറങ്ങുമെന്നുമെന്നാണ് ഇഎസ്‌യുടെ ഏറ്റവും പുതിയ റിപ്പോർട്ടിൽ പറയുന്നത്. എല്ലാവിധത്തിലും നിയന്ത്രണം നഷ്ടമായതിനാൽ നിലയം ഭൂമിയിൽ ഏത് ഭാഗത്ത് പതിക്കുമെന്ന് മുൻകൂട്ടി പ്രവചിക്കാൻ കഴിയാത്ത സ്ഥിതിയാണ്. ബഹിരാകാശത്ത് നിന്ന് പേടകം ഭൗമാന്തരീക്ഷത്തിൽ പ്രവേശിച്ചാൽ മാത്രമേ ഇക്കാര്യം വ്യക്തമാകുകയുള്ളൂ. ഭാരത്തിന്റെ ഭൂരിഭാഗവും അന്തരീക്ഷത്തിൽത്തന്നെ കത്തിനശിക്കുമെങ്കിലും 100 കിലോയോളം അവശിഷ്ടങ്ങൾ ഭൂമിയിൽ പതിക്കുമെന്നാണ് ശാസ്ത്രലോകം കണക്ക് കൂട്ടുന്നത്.\nയൂറോപ്യന് ബഹിരാകാശ ഏജന്‍സി പുറത്ത് വിട്ട അപകട മേഖല\nവിഷയത്തിൽ മലയാളികളും ഭയക്കേണ്ടിയിരിക്കുന്നു. ടിയാന്‍ഗോങ് 1 പതിക്കാൻ ഏറ്റവും സാധ്യതയുള്ള സ്ഥലങ്ങളിൽ കേരളവുമുണ്ട്. തുര്‍ക്കി, ഇന്ത്യ, ഇറ്റലി, സൗദി അറേബ്യ എന്നിവിടങ്ങളില് എവിടെയെങ്കിലും പതിക്കാനാണ് സാധ്യതയെന്ന് യൂറോപ്യന് ശാസ്ത്രജഞര് വിലയിരുത്തുന്നു. ഏഞ്ചലസ്, ന്യൂയോര്‍ക്ക്, മിയാമി, റോം, മുംബൈ, ബീജിങ്, ടോക്കിയോ, ബാങ്കോക്ക്, റിയോ, കേപ്ടൗൺ, സിഡ്‌നി എന്നിവയൊക്കെ അപകടമേഖലയാണെന്ന് പറയുന്ന ശാസ്ത്രജ്ഞരുണ്ട്. അതേസമയം, പ്രധാന നഗരങ്ങളിലുള്ളവര് ഭയപ്പെടേണ്ടതില്ലെന്നും ഭൂമിയിലെത്താനെടുക്കുന്ന സമയം കൊണ്ട് നിലയം എരിഞ്ഞ് തീര്‍ന്ന് തീരെ ചെറുതാകുമെന്നും ശാസ്ത്രജ്ഞര് പ്രതീക്ഷിക്കുന്നു.\n2012ൽ ഷെൻഷൂ 10വിൽ ബഹിരാകാശ യാത്രികരും ടിയാൻഗോങ്ങിലെത്തി. പല വർഷങ്ങളെടുക്കുന്ന ഒട്ടേറെ വിക്ഷേപണങ്ങളിലൂടെയാണു ലോകരാഷ്ട്രങ്ങളുടെ സഖ്യം രാജ്യാന്തര ബഹിരാകാശ നിലയം എന്ന ഭീമാകാരമായ സ്പേസ് ലാബ് യാഥാർഥ്യമാക്കിയത്. ഈ വിജയം ഒറ്റയ്ക്കു നേടിയെടുക്കുകയായിരുന്നു ചൈനയുടെ ലക്ഷ്യം.\n2018ൽ വിക്ഷേപണങ്ങൾ ആരംഭിച്ചു 2022ൽ നിലയം പ്രവർത്തനസജ്ജമാക്കാനും ചൈന പദ്ധതിയിട്ടു. ഐഎസ്എസിന്റെ വലിപ്പത്തിന്റെ അടുത്തെത്തില്ലെങ്കിലും സോവിയറ്റ് യൂണിയന്റെ പഴയ മിർ സ്റ്റേഷൻ പോലൊന്നു ചൈന യാഥാർഥ്യാമാക്കുമെന്നു ബഹിരാകാശ വിദഗ്ധരും കണക്കുകൂട്ടിയിരുന്നു. ഐഎസ്എസ് പിന്മാറുന്നതോടെ ബഹിരാകാശത്തെ ഏക പരീക്ഷണ കേന്ദ്രം ടിയാൻഗോങ് ആയി മാറുമെന്നും കരുതിയിരുന്നു. അമേരിക്കയോ മറ്റു രാഷ്ട്രങ്ങളേതെങ്കിലുമോ മറ്റൊരു ബഹിരാകാശ നിലയം തയാറാക്കിയില്ലെങ്കിൽ ബഹിരാകാശത്ത് ചൈനയുടെ ഏകാധിപത്യമായിരിക്കുമെന്നും നിഗമനങ്ങളുണ്ടായി.\nപക്ഷേ കഴിഞ്ഞ വർഷം സെപ്റ്റംബറിൽ എല്ലാ സ്വപ്നങ്ങളും തകർന്നു. ടിയാൻഗോങ്ങുമായുള്ള ബന്ധം ചൈനയ്ക്ക് നഷ്ടമായെന്ന് രാജ്യം സമ്മതിച്ചു. മാത്രവുമല്ല വൈകാതെ തന്നെ അത് ഭൂമിയിലേക്കു പതിക്കുമെന്നും.\nടിയാൻഗോങിന് മുൻപേ സ്‌കൈലാബ്\nവർഷങ്ങൾക്കു മുൻപ് 1979ൽ അമേരിക്കയുടെ ആദ്യ ബഹിരാകാശ നിലയം ‘സ്കൈലാബ്’ വീഴാനൊരുങ്ങിയപ്പോഴുണ്ടായ അതേ ആശങ്കയിലാണ് ഇപ്പോൾ ലോകം. 77,111 കിലോഗ്രാം ഭാരമുള്ള സ്കൈലാബ് എവിടെ വീഴുമെന്ന് അവസാന നിമിഷം വരെ ആർക്കും അറിയില്ലായിരുന്നു. ഭൂമിയിലേക്ക് സ്കൈലാബ് പതിക്കാനൊരുങ്ങിയ 1979 ജൂലൈ 11ന് കേരളത്തില് ഉൾപ്പെടെ വിദ്യാഭ്യാസ സ്ഥാപനങ്ങൾക്കും മറ്റും അവധി നൽകി. അടിയന്തര നടപടികളെടുക്കാൻ പൊലീസും അഗ്നിമശമനസേനയും ആശുപത്രികളും ഒരുങ്ങി നിന്നു. ബോംബെയിലാണ് സ്കൈലാബ് പതിക്കുകയെന്ന അഭ്യൂഹം പരന്നതിനെത്തുടർന്ന് ഒട്ടേറെ മലയാളികളാണ് നാട്ടിലേക്കു വണ്ടി കയറിയത്.\nഭൂമിയിലെത്തും മുൻപ് കത്തിത്തീരുമെന്ന് കരുതിയെങ്കിലും സ്കൈലാബ് എല്ലാ പ്രതീക്ഷകളെയും തെറ്റിച്ചു. ഈ ബഹിരാകാശ നിലയത്തിന്റെ 24 ഭാഗങ്ങളെങ്കിലും ഓസ്ട്രേലിയയിലെ പെർത്തിനും പരിസരപ്രദേശങ്ങളിൽ നിന്നും ലഭിച്ചിരുന്നു. കുറേ ഭാഗങ്ങൾ കടലിലും വീണു. ഭൗമോപരിതലത്തിന് വെറും 16 കിലോമീറ്റർ മുകളിൽ വച്ചാണ് സ്കൈലാബിന്റെ ഘടകങ്ങൾവേർപിരിഞ്ഞത്. ഇതും നാസയ്ക്ക് അപ്രതീക്ഷിതമായി കിട്ടിയ തിരിച്ചടിയായിരുന്നു.\nWeb Title: Could out of control chinese space station tiangong 1 hitamajor city kerala also in threat


1027. Oru Kuprasidha Payyan (2018) – Sidy'z World Of Cinema…🎬🎥\n1027. Oru Kuprasidha Payyan (2018)\nമധുപാൽ ചിത്രങ്ങൾ നൽകുന്ന ചില ഹോൻഡിങ് മൊമെന്റ്‌സ് ഉണ്ട്. തലപ്പാവും ഒഴിമുറിയും മനസ്സിൽ നിന്നും മായണം എങ്കിൽ ദിവസങ്ങളെടുക്കും.അതേപോലെയാണ് മധുപാൽ സിനിമയിലെ കഥാപാത്രങ്ങളും. കഴിഞ്ഞ വർഷം ഇറങ്ങിയ ആന്തോളജി സിനിമയായ ക്രോസ്സ്‌റോഡിൽ മധുപാലിന്റെ ഒരു രാത്രിയുടെ കൂലി മാത്രമാണ് ക്ലാസ്സ് എന്ന് തോന്നിപ്പിച്ച സെഗ്മെന്റ്.ഒരു ഷോർട്ട് ഫിലിം ആയാലും മധുപാലിന്റെ ആഖ്യാനവും കഥയും കഥാപാത്രങ്ങളും മനസ്സിൽ തങ്ങിനിൽക്കും എന്ന് തെളിയിക്കുന്നു. പുതിയ സിനിമ നൽകിയ പ്രതീക്ഷയും ചെറുതല്ല.\n🔥The Good – നെടുമുടി വേണുവിന്റെ പ്രകടനം നന്നായിരുന്നു. ഒരു കോർട്ട് റൂം ഡ്രാമ എന്ന് പറയുമ്പോൾ എതിർഭാഗം വക്കീലിനെ കാണുമ്പോൾ ദേഷ്യം തോന്നണം,അയാളോട് വെറുപ്പ് തോന്നി തല്ലാനുള്ള മനോഭാവം വരെ ഉണ്ടാകണം. നെടുമുടി അതിൽ കുറച്ചു വിജയിക്കുന്നുണ്ട്. അദ്ദേഹത്തെ പോലൊരു നടന് ധാരാവിയിലെ ഒരു ചേരി ഒഴിപ്പിക്കും പോലെ സിംപിൾ ആണ് ആ കാര്യം. അതിനാൽ തന്നെ അത്ര വലിയ പോസിറ്റീവ് ഒന്നുമല്ല. ഈ സിനിമയിൽ ആകെ നന്നായി തോന്നിയത് ഈയൊരു കാര്യം മാത്രം.\n🔥The Bad – മലയാള സിനിമയിൽ മുസ്ലിം പശ്ചാത്തലത്തിൽ ഒരു സീൻ വരുമ്പോൾ സ്ഥിരമായി വരുന്ന ഒരു പശ്ചാത്തല സംഗീതമുണ്ട്, അതിൽ തുടങ്ങുന്ന സിനിമ.. അറുക്കാൻ കൊണ്ട് വന്ന പോത്തിൽ ഒരെണ്ണം ഓടി പോകുന്നു. ആളുകളെ തട്ടിമാറ്റി പോകുന്ന ആ പോത്തിനെ നായകൻ പിടിച്ചു അടക്കുന്നു. തമിഴ് സിനിമയിലെ ജെല്ലിക്കെട്ട് സീൻ ഒന്നുമല്ല. പക്ഷെ സിനിമയിലെ ആദ്യത്തെ സീൻ ആണിത്. മധുപാലിന്റെ സിനിമ തന്നെയാണോ എന്നൊക്കെ സംശയം തോന്നും. കാരണം ഇതിലും ഭേദം ആ പോത്തിനെ അങ്ങ് അറുക്കുന്നത് തന്നെ ആയിരുന്നു. നായകന് ഹീറോയിസം കാണിക്കാൻ ഇതൊക്കെ മലയാസിനിമയിൽ വേണോ?\nനായകന്റെ പെരുമാറ്റത്തിൽ നിന്നും അയാൾ സാധാരണ ഒരാളല്ല എന്ന് വ്യക്തം. അയാൾ അനാഥനാണ്.പക്ഷെ പെരുമാറ്റം പുട്ടുറുമീസിനെ പോലെയും. പ്രിത്വിരാജ് ചെയ്യുന്ന കഥാപാത്രങ്ങളെ പോലെ ഡിപ്രെഷൻ പിടിച്ചു മലബന്ധം ഉള്ളത് പോലെയുള്ള മുഖഭാവവുമായി നടക്കുന്ന ടോവിനോയുടെ അഭിനയം ഓരോ സീൻ കഴിയുമ്പോഴും ബോറായി തോന്നും. പാവത്താൻ ആയി അഭിനയിക്കുന്നതായി തോന്നുന്നതും പാവത്താൻ ആയി തോന്നുന്നതും രണ്ടല്ലേ… മറഡോണ ആയാലും മായനദി ആയാലും തരംഗം ആയാലും ടോവി മച്ചാൻ അഭിനയിക്കുന്ന പോലെ തോന്നില്ലായിരുന്നു. അത്ര കൂൾ ആയിരുന്നു പെർഫോമൻസ്.പക്ഷെ ഇതിൽ “അഭിനയിക്കുന്നു” എന്ന് അറിയാൻ പറ്റും. പിന്നേ ജിമ്മിൽ പോയി കിടിലൻ മസ്സിലൊക്കെയുള്ള ബോഡി ലാംഗ്വേജ് ഒന്നും അജയൻ എന്ന കഥാപാത്രത്തിന് ചേരുന്നതായിരുന്നില്ല. മിസ് കാസ്റ്റിംഗ് ആയി തോന്നി.\nനായകന് ഒരു വളർത്തമ്മയും കുടുംബവും ഉള്ളതായും കൂട്ടുകാർ ഉള്ളതായും അവനെ സ്നേഹിക്കുന്ന ഒരു പെൺകുട്ടി ഉള്ളതായും പതുക്കെ പതുക്കെ നമ്മൾ അറിയുന്നു. പക്ഷെ ഈ ലോകം മുഴുവൻ വെറുക്കപ്പെട്ടവൻ ആണ് താൻ എന്ന നിലയിലാണ് നായകന്റെ ഭാവം. അങ്ങനെ ഉള്ള ഒരുവൻ ചെയ്യാത്ത ഒരു കൊലപാതക കുറ്റത്തിന് പ്രതി ആകുന്നതാണ് സിനിമയുടെ കഥ.\n🔥The Ugly – കോർട്ട് റൂം ഡ്രാമകൾക്ക് വീര്യം കൂടുന്നത് ശക്തമായ വാദങ്ങൾ വരുമ്പോൾ ആണ്. ഇവിടെ പല വാദങ്ങളും വരുമ്പോൾ ഇത്രയ്ക്കും ബോധമില്ലാത്ത ആളുകൾ ആയിരുന്നോ നായകനെ പ്രതിയാക്കിയത് എന്ന് വരെ തോന്നും. നിമിഷ സജയൻ ആണ് വക്കീലിന്റെ വേഷം കൈകാര്യം ചെയ്യുന്നത്. ഒരു തുടക്കക്കാരിയും തന്റെ ഗുരുവിനോട് ഏറ്റുമുട്ടുമ്പോൾ ഉണ്ടാകുന്ന മാനസിക സംഘർഷങ്ങളും സിനിമയിൽ വിവരിക്കുന്നുണ്ട്. പക്ഷെ സിനിമയിലെ എല്ലാ വാദങ്ങളും ഉന്നം തെറ്റിയ വെടിയുണ്ട പോലെയാണ് പോകുന്നത്. ആകാംക്ഷ നല്കുന്നതോ, Wow എന്ന് തോന്നിപ്പിക്കുന്നതോ ആയ യാതൊന്നും വാദങ്ങളിലും വരുന്നില്ല, ക്ലൈമാക്സിലും വരുന്നില്ല.\nനായകനെ കേസിൽ നിന്നും ഒഴിവാക്കുന്നു എന്ന് വിധി വരുമ്പോൾ ടോവിനോ ഞെട്ടും. അപ്രതീക്ഷിതമായി സംഭവിച്ച ഒന്ന് എന്നുള്ളവണ്ണം. സിനിമ കാണുന്ന നമ്മളും ഞെട്ടും. സിനിമ കഴിഞ്ഞല്ലോ എന്നോർത്ത്. അത് വേറൊന്നും കൊണ്ടല്ല, നിമിഷ സമർപ്പിച്ച തെളിവുകൾ കൊണ്ട് കേസ് ജയിക്കുമെന്ന് തോന്നിപ്പിക്കാൻ പോലും ഇവിടെ സംവിധായകന് കഴിഞ്ഞിട്ടില്ല.\nസിദ്ധിഖിന്റെ കഥാപാത്രവും, ടോവിനോയുടെ വളർത്തമ്മയുടെ കഥാപാത്രവും ശരണ്യ പൊൻവണ്ണനെ റയിൽവെ സ്റ്റേഷനിൽ കാത്തിരുന്ന ആളുടെ റോളിനൊന്നും ഒരു പൂർണ്ണത നൽകുന്നില്ല. സ്പൂൺ ഫീഡിങ് ആവശ്യമില്ല, പക്ഷെ നോർമലി മനസ്സിൽ വരുന്ന ചോദ്യങ്ങൾക്കു പോലും ഉത്തരം കിട്ടുന്നില്ല.\nനായകന് ജയിലിൽ വെച്ചു ഉണ്ടാകുന്ന മാനസിക ശാരീരിക പ്രശ്നങ്ങൾ സിനിമയിൽ കാണിക്കുന്നുണ്ട്. ബലം പ്രയോഗിച്ചു സ്വർഗ്ഗരതിക്കു നിർബന്ധിക്കുന്നത് വരെ. പിന്നീട് നായകൻ ഒറ്റയ്ക്ക് സംഘട്ടനം നടത്തി എല്ലാവരെയും തോൽപ്പിക്കുന്നത് സിനിമാറ്റിക് രീതിയിൽ കാണിക്കുമ്പോൾ ആദ്യം കാണിച്ച റിയാലിറ്റി നഷ്ടപ്പെടുന്നുണ്ട്. പോത്തിനെ പിടിച്ചു നിർത്തുന്നതും ജയിലിലെ സംഘട്ടനവും സിനിമ ആവശ്യപ്പെടുന്നുമില്ല. ടോവിനോയുടെ സ്റ്റാർ പവർ കാരണമാണ് ഈ രംഗങ്ങൾ എങ്കിൽ… ഒന്നും പറയാനില്ല!\n🔥Engaging Factor – ആദ്യപകുതിയെ അപേക്ഷിച്ചു രണ്ടാം പകുതി നമ്മെ എൻഗേജ് ചെയ്യിക്കുന്നുണ്ട്.കോടതി മുറി സീനുകൾക്ക് പഞ്ച് ഇല്ല എങ്കിലും ബോറടിപ്പിക്കുന്നില്ല.\n🔥Repeat Value – റിപ്പീറ്റ് വാല്യൂ ഈ സിനിമയ്ക്ക് ഇല്ല. ആദ്യത്തെ തവണ തന്നെ കാണുന്നത് നിങ്ങൾക്ക് സമയവും കാശും ഉണ്ടെങ്കിൽ മാത്രം എന്നെ പറയാനുള്ളൂ…\n🔥Last Word – കഴിഞ്ഞ മാസം, അതായത് 2018 ഒക്ടോബറിൽ ഒരുപാട് നല്ല സിനിമകൾ ഇറങ്ങി. 96,രാക്ഷസൻ, അന്ധാദൂൻ, തുംബാഡ്, A Star Is Born, First Man, അരവിന്ദ സമേത, Badhai Ho,പരിയേറും പെരുമാൾ, വട ചെന്നൈ എന്നിവയൊക്കെ…ഈ മാസത്തെ കണ്ണുവെച്ചവൻ ഏതു ഊളയാണാവോ?\nPrevious Previous post: 1026. Thugs Of Hindostan (2018)\nNext Next post: 1028. Neerparavai (2012)


ആലുവവാല : ചെത്താന് പെട്ട പാട്..!\n“പെണ്‍കുട്ടികള് 'കവി' എന്നു വിളീച്ചു, എതിരാളികള് 'ക' മാറ്റി 'ശ' ആക്കി വിളിച്ചു.”\nനല്ല ഒഴുക്കുള്ള, രസകരമായ വിവരണം. അപ്പോ ഒരു ശ... അല്ലല്ല കവി ആണല്ലേ? കൊള്ളാം മാഷേ... എന്തായാലും ഇലക്ഷനു ജയിയ്ക്കാതിരുന്നത് നല്ലതിനാണെന്ന് കരുതിയാല് മതീന്നേ... നാലു പേരറിയുന്ന കലാകാരനായില്ലേ.\n(പത്രത്തില് കവിത വന്നതിന് അഭിനന്ദനങ്ങള്!)\nപറയാന് മറന്നു. ആ കവിത, ആ പത്രത്തിന്റെ പേപ്പര് കട്ടിങ്ങോടെ ഇവിടെയും പോസ്റ്റാമായിരുന്നു.\n[മ്മടെ... അല്ല, മാഷിന്റെ കുട്ടിയെ പിന്നെ കണ്ടില്ലേ? അതിനും ഇരിയ്ക്കട്ടേ ഒരു ആശംസകള്!]\nസുസുക്കി ഷോഗണ് കിട്ടാതെ പോയ ഹതഭാഗ്യനായ കൂട്ടുകാരാ നിന്റെ ദുഃഖത്തില് ഞാനും പങ്കുചേരുന്നു. ഒന്നും വിചാരിക്കരുത്, വണ്ടികളെപ്പറ്റി ആര് എവിടെ പരാമര്‍ശിച്ചാലും ഞാന് അവിടെല്ലാം കയറി നിരങ്ങും.\nഅലുവ വാല എന്നു കേട്ട് വന്നതാണേ..\n“നേതാക്കള്‍ക്കെല്ലാം ഖദര്‍വേഷം, കുട്ടികള്‍ക്ക് ആവേശം, എനിക്കാണെങ്കില് പരവേശം!. “\nചാത്തനേറ്: കവിത അറം പറ്റിയതാണല്ലേ...\nഇനി “മ്മട ആ കുട്ടി”ക്ക് വേണ്ടി ഒരു കവിത എഴുതിനോക്കിയേ എങ്ങാനും അറം പറ്റിക്കിട്ടിയാലോ?\nആ കവിത പോസ്റ്റണമെന്ന് ആഗ്രഹമുണ്ടായിരുന്നു. ബട്ട്, ആ പേപ്പര് എന്റെ വീട്ടില് വച്ചിട്ടാണ് ഗള്‍ഫിലേക്ക് പോന്നത്. അനിയനെ വിളിച്ച് തപ്പാന് പറഞ്ഞാപ്പൊ അവന് പറഞ്ഞു ഇക്കാക്ക പോയി കുറച്ച് നാള് കഴിഞ്ഞപ്പൊ, എന്റെ ഒരു 'കൂട്ടുകാരി' യെ കാണീക്കാന് (ഇക്കാക്ക വല്യ കവിയാണെന്ന് പുള്ളി കൂട്ടുകാരോടൊക്കെ പറഞ്ഞിട്ടുണ്ടേ?) കോളേജില് കൊണ്ടു പോയി. കവിത വായിച്ച ഏതോ ഒരു കലാസ്വാദകന് അത് കീറിക്കളഞ്ഞെന്ന്....!\nകീറിക്കളഞ്ഞതൊന്നുമല്ല, അവന് അവള്‍ക്കത് സമ്മാനമായി കൊടുത്തതാ...!.അത്ര ഗംഭീരമായിരുന്നാല്ലൊ വരികള്...(ടൈപ്പ് ചെയ്ത് പോസ്റ്റ് ചെയ്യാന് ശ്രമിക്കും, പിന്നെ എന്നെ അവഗണിക്കരുത്..).\nമാഷെ, ആലുവയിലെത്താന് വൈകി.എടക്കെടക്ക് വരാം. അപ്പോ നമ്മളൊക്കെ ഒരു ഗ്രൂപ്പാ ലേ??!! :-)\nDaaaa enthoru nunayaadaa ithu?? nte padachone.. ninne sammathikkanam ketto.. Rajdoothil nee hassainaarikkaada kadayude padi vareyalle vannittollu?? collegil kereettillallo.. pinne abdukkaante canteeninte kaaryam.. avidunnu nee puttum otta roastum adichathinte paisa kodukkathathu kondu ithu vareyum aa parisarathekku poyittillallo.. ninte oru odukkathe bhaavana... Shavee.....